MALTA DEBATES TAL-KAMRA TAD-DEPUTATI (Rapport Ufficjali u Rivedut) IT-TMIEN PARLAMENT Seduta Nru. 196 L-Erbgħa, 11 ta' Marzu, 1998 Stampat fl-Uffiċċju ta' l-Iskrivan Kamra tad-Deputati MALTA Prezz Lm1 IT-TMIEN PARLAMENT Seduta Nru. 196

L-Erbgħa, 4 ta' Marzu, 1998

Il-Kamra tad-Deputati ltaqghet fil-Kamra tal-Parlament, il-Palazz, il-Belt Valletta, fid-6.08 p.m.

Talba

SEDUTA NRU.

L-Erbgħa, 11 ta' Marzu, 1998

WERREJ MINUTI 852

MISTOQSIJIET-TWEĠIBIET ORALI 852

TQEGĦID TA' KARTI 859

ORDNIJIET TAL-ĠURNATA ABBOZZ TA' LIĠI DWAR IL-LOGĦOB (KUMITAT) GAMING BILL (COMMITTEE STAGE) 861

AĠĠORNAMENT 879

MISTOQSIJIET GĦAL TWEĠIBIET ORALI MWIEĠBA BIL-MIKTUB 883

MISTOQSIJIET GĦAL TWEĠIBIET BIL-MIKTUB 917

MINUTI

Il-Minuti tas-Seduta Nru. 195 li saret fl-4 ta' Marzu, 1998 ġew konfermati.

MISTOQSIJIET-TWEĠIBIET ORALI

PA - CAR PARKS

L-ONOR.

ĊENSU GALEA (f'isem l-Onor.

Jesmond Mugliett) staqsa lill- Viċi Prim Ministru, Ministru għall-Affarijiet Barranin u ta' l-Ambjent: Jista' l-Viċi Prim Ministru jgħid kemm għandha applikazzjonijiet quddiemha l-Awtorita' ta' l-Ippjanar għal bini ta' car parks u multi-storey car parks?

ONOR.

GEORGE VELLA (Viċi Prim Ministru, Ministru għall-Affarijiet Barranin u ta' l-Ambjent): L-applikazzjonijiet li hemm pendenti għal bini ta' car parks u multi-storey car parks speċifikament, li nafu bihom huma dawn:

i) full application for underground car park in Mosta, behind the main church;

ii) full application for car park in Mosta, Triq in-Naġġar;

iii) outline application for underground car park near PBS in Guardamanga; and

iv) outline application for underground car park in Sliema, near the Chalet.

Hemm numru kbir ta' applikazzjonijiet għal użu ta' uffiċċji, ħwienet, lukandi u supermarkets eċċ. li kollha jinkludu car parks.

MADAM SPEAKER (Onor. Myriam Spiteri Debono): L-Onor.

Galea, mistoqsija supplimentari.

ONOR.

ĊENSU GALEA: Madam Speaker, jista' l-Viċi Prim Ministru jagħtina indikazzjoni dwar meta se tiġi applikata l-commuted parking scheme?

MADAM SPEAKER: Il-Viċi Prim Ministru.

ONOR.

GEORGE VELLA: Madam Speaker, m'iniex f'pożizzjoni li nagħti din ir- risposta offhand pero' jekk l-Onor.

Interpellant jagħmilli mistoqsija bil- miktub f'dan ir-rigward inkun nista' nagħtih l-informazzjoni mitluba.

AMBAXXATI - KAROZZI

L-ONOR.

JOE BORG staqsa lill-Viċi Prim Ministru, Ministru għall- Affarijiet Barranin u ta' l-Ambjent: Jista' l-Viċi Prim Ministru jgħid, għal kull waħda mill-ambaxxati Maltin barra minn Malta, kemm kien hemm karozzi li huma proprjeta' tal-gvern Malti fl-1 ta' Jannar, 1998?

Liema tip u marka huma?

Meta nxtraw?

Kemm qamu?

X'mileage għandha kull karozza?

ONOR.

GEORGE VELLA: Qed inqiegħed fuq il-Mejda tal-Kamra tabella bl- informazzjoni mitluba.

AMBAXXATI - XUFIERA

L-ONOR.

JOE BORG staqsa lill-Viċi Prim Ministru, Ministru għall- Affarijiet Barranin u ta' l-Ambjent: Jista' l-Viċi Prim Ministru jgħid, għal kull waħda mill-ambaxxati ta' Malta barra minn Malta, kemm kien hemm xufiera mpjegati jew imħallsa mill-ambaxxata fl-1 ta' Jannar, 1998?

F'liema sena kull wieħed minnhom beda jaħdem ma' l-ambaxxata?

X'inhi n- nazzjonalita' ta' kull wieħed minnhom?

X'inhi l-paga ta' kull wieħed minnhom?

X'inhuma l-ħlasijiet obbligatorji l-oħra - bħal, per eżempju, is- sehem ta' l-employer tas-sigurta' soċjali - li l-Gvern Malti jagħmel għal kull wieħed minnhom?

ONOR.

AMBAXXATI - KONTIJIET TAT-TELEFON

L-ONOR.

JOE BORG staqsa lill-Viċi Prim Ministru, Ministru għall- Affarijiet Barranin u ta' l-Ambjent: Jista' l-Viċi Prim Ministru jgħidilna, għal kull ambaxxata individwalment, kemm tħallsu flus minn fondi pubbliċi, f'liri Maltin u f'munita tal-post, għall-kontijiet tat-telefon tar-residenza tal-head of mission fis-snin 1996 u 1997 separatament?

ONOR.

GEORGE VELLA: Tweġiba għal din il-mistoqsija ngħatat permezz ta' risposta għall-mistoqsija parlamentari numru 12629 fis-Seduta Nru. 193.

MINISTERU GĦAT-TRASPORT U PORTIJIET - IMPJEGATI

L-ONOR.

CARMELO ABELA (f'isem l-Onor.

Chris Cardona) staqsa lill- Ministru għat-Trasport u Portijiet: Jista' l-Ministru jgħid mill-1 ta' Jannar, 1988 sat-30 ta' Settembru, 1996 kemm ġew impjegati nies ġodda f'kull korporazzjoni pubblika, korp parastatali, azjenda, awtorita' governattiva u entitajiet oħra tal-gvern li jaqgħu taħt il-ministeru tiegħu?

Fil-breakdown li jagħti, għal kull waħda minn dawn separatament jista' l-Ministru jgħid f'liema gradi ġew impjegati u x'tip ta' xogħol jagħmlu?

Dawn il-ħaddiema mpjegati huma mpjegati b'mod permanenti jew għal żmien definit?

Mil-liema lokalitajiet huma l-persuni mpjegati, dejjem separatament għal kull entita'?

ONOR.

JOE DEBONO GRECH (Ministru għat-Trasport u Portijiet): Qed inqiegħed fuq il-Mejda tal-Kamra l-informazzjoni mitluba mill-Onor.

Interpellant.

MADAM SPEAKER: L-Onor.

Joe Cassar, mistoqsija supplimentari.

ONOR.

JOE CASSAR: Jista' l-Ministru jgħidilna kemm kien hemm persuni li ġew impjegati mill-ETC?

Kemm kien hemm każi fejn l-ETC tat permess li joħroġ avviż għall-mili ta' postijiet minħabba li l-ETC ma sabitx nies adatti?

MADAM SPEAKER: Il-Ministru Debono Grech.

ONOR.

JOE DEBONO GRECH: Madam Speaker, jiddispjaċini ngħid li m'għandix din l-informazzjoni u għalhekk nitlob lill-Onor.

Interpellant biex jagħmilli din id-domanda bil-miktub .

KUMMISSJONI GĦALL-INVESTIGAZZJONI TA' INĠUSTIZZJI

L-ONOR.

CARMELO ABELA staqsa lill-Prim Ministru: Jista' l-Prim Ministru jgħid kemm mir-rikorsi magħmula lill-kummissjoni għall- investigazzjoni ta' inġustizzji, kemm damet imwaqqfa, kienu jirrigwardaw promozzjonijiet fl-impjieg mal-gvern?

Kemm minn dawn ġew mogħtija raġun?

Kemm fil-fatt minn dawn ir-rakkmandazzjonijiet ġew implimentati?

ONOR.

JOE MIZZI (Ministru mingħajr Portafoll fi ħdan l-Uffiċċju tal-Prim Ministru) (f'isem il-Prim Ministru): In-numru ta' rikorsi dwar promozzjonijiet fl-impjieg mal-gvern magħmula lill-kummissjoni għall- investigazzjoni ta' inġustizzji kien ta' 1,746.

Fil-fatt kien hemm 765 li nqatgħu favur ir-rikorrent u minnhom ġew implimentati 549 rakkmandazzjoni.

AMBAXXATI - LOCALLY ENGAGED PERSONNEL

L-ONOR.

JOE BORG staqsa lill-Viċi Prim Ministru, Ministru għall- Affarijiet Barranin u ta' l-Ambjent: Jista' l-Viċi Prim Ministru jgħid jekk sarux xi ħlasijiet cash biex jitħallsu impjegati locally engaged fis- sena 1997 fl-ambaxxati ta' Malta f'Moska, f'Pariġi, fil-Kajr, fi Tripli, f'Riyadh u f'Tuneż separatament?

ONOR.

GEORGE VELLA: Matul l-1997 fil-missjonijiet indikati mill-Onor.

Membru saru ħlasijiet fi flus kontanti lill-impjegati lokali kif se ngħid:

(i) f'Moska kien hemm tliet segretarji, xufier, seftura, ħassiela u koka;

(ii) f'Pariġi kien hemm seftura;

(iii) fil-Kajr kien hemm żewġ segretarji full-time, numru ta' segretarji part-time - impjegati minn żmien għal żmien - xufiera/messaġġiera, ħassiela u ġardinar;

(iv) fi Tripli interpreter/translator, tliet segretarji, skrivani, xufiera, messaġġier, handyman u seftura;

(v) f'Riyadh traduttriċi sostituta, seftura part-time; u

(vi) f'Tuneż ħadd.

AMBAXXATI - MALTA BASED OFFICERS

L-ONOR.

JOE BORG staqsa lill-Viċi Prim Ministru, Ministru għall- Affarijiet Barranin u ta' l-Ambjent: Jista' l-Viċi Prim Ministru jgħid f'liema mill-ambaxxati l-Malta based officers tħallsu cash għas-salarji fis- sena 1997?

ONOR.

GEORGE VELLA: Qed inqiegħed fuq il-Mejda tal-Kamra tabella bl- informazzjoni mitluba.

AMBAXXATI - KIRJIET

L-ONOR.

JOE BORG staqsa lill-Viċi Prim Ministru, Ministru għall- Affarijiet Barranin u ta' l-Ambjent: B'riferenza għar-risposta li l-Viċi Prim Ministru ta għall-mistoqsija parlamentari numru 4578 dwar kirjiet li jitħallsu għall-ambaxxati ta' Malta u għar-residenzi uffiċjali ta' l- ambaxxaturi, jista' jgħid f'liema każi speċifiċi saru xi ħlasijiet cash fis- sena 1997 u f'kull każ għal kemm kienu jammontaw dawn il-ħlasijiet f'liri Maltin u fil-munita tal-post?

ONOR.

AMBAXXATI - XUFIERA

L-ONOR.

JOE BORG staqsa lill-Viċi Prim Ministru, Ministru għall- Affarijiet Barranin u ta' l-Ambjent: B'riferenza għar-risposta li l-Viċi Prim Ministru ta għall-mistoqsija parlamentari numru 2021 dwar xufiera mpjegati f'ambaxxati, jista' jgħid liema minnhom tħallsu cash fis-sena 1997 u f'kemm kienu jammontaw il-ħlasijiet cash f'liri Maltin u fil-munita tal- post?

ONOR.

PA - LUKANDI BLA PERMESS

L-ONOR.

CARMELO ABELA (f'isem l-Onor.

Lino Spiteri) staqsa lill- Viċi Prim Ministru, Ministru għall-Affarijiet Barranin u ta' l-Ambjent: Jista' l-Viċi Prim Ministru jgħid x'inhuma l-aħħar total ta' lukandi li għandhom xi bini bla permess - jew mhux għal kollox konformi mal-permess - f'dawn l-inħawi: Buġibba, San Pawl il-Baħar, Tas-Sliema, San Ġiljan, Marsascala u Għawdex?

Jekk mhux possibbli li l-figura tingħata lokal b'lokal, jista' l-Viċi Prim Ministru jagħtiha bħala total għall-gżejjer Maltin?

ONOR.

GEORGE VELLA: Qed inqiegħed fuq il-Mejda tal-Kamra l-informazzjoni mitluba.

MADAM SPEAKER: L-Onor.

Francis Zammit Dimech, mistoqsija supplimentari.

ONOR.

FRANCIS ZAMMIT DIMECH: Billi din il-mistoqsija parlamentari għandha x'taqsam ma' l-Awtorita' ta' l-Ippjanar, jista' l-Viċi Prim Ministru jinforma lill-Kamra x'passi beħsiebha tieħu l-awtorita' għar- rigward tad-Deputat Laburista li ndaħal fl-eżekuzzjoni tad-doveri tagħha?

MADAM SPEAKER: Il-Viċi Prim Ministru.

ONOR.

GEORGE VELLA: Madam Speaker, l-ewwelnett irrid nagħmilha ċara li jien ma niddettax lill-Awtorita' ta' l-Ippjanar x'azzjoni għandha tieħu.

Jien kulma naf huwa li l-Prim Ministru qiegħed fuq il-Mejda tal-Kamra korrispondenza li kellu mill-Onor.

Borg imma dak li se tagħmel l-Awtorita' ta' l-Ippjanar affari tagħha.

QRATI - KAWŻI

L-ONOR.

AUSTIN GATT staqsa lill-Ministru tal-Ġustizzja: Riferibbilment għax-xahar ta' Jannar 1998, jista' l-Ministru jgħid kemm ġew introdotti kawżi, maqsuma skond kull qorti kompetenti?

Kemm ġew deċiżi kawżi, kategorizzati skond kull qorti kompetenti?

Kemm kien hemm kawżi pendenti, kategorizzati skond kull qorti kompetenti?

Kull imħallef u maġistrat kemm kellu kawżi pendenti fl-aħħar tax-xahar?

ONOR.

GAVIN GULIA (Ministru tal-Ġustizzja): Qed inqiegħed fuq il-Mejda tal-Kamra l-informazzjoni mitluba.

PULIZIJA - KUMPENS

L-ONOR.

CARMELO ABELA (f'isem l-Onor Jose' Herrera) staqsa lill- Ministru tal-Ġustizzja: Jista' l-Ministru jgħid minn Jannar 1989 sa llum kemm pulizija ġew ikkompensati mill-fond speċjali li kien twaqqaf biex jitħallsu membri tal-korp talli weġġgħu waqt il-qadi ta' dmirijiethom?

Jista' jagħti l-ismijiet u d-dettalji tagħhom?

ONOR.

GAVIN GULIA: Qed inqiegħed fuq il-Mejda tal-Kamra l-informazzjoni mitluba.

WSC - SPIŻA

L-ONOR.

ĊENSU GALEA (f'isem l-Onor.

Ninu Zammit) staqsa lill- Ministru għax-Xogħlijiet Pubbliċi u Kostruzzjoni: Fir-rigward tal- Korporazzjoni għas-Servizzi ta' l-Ilma, jista' l-Ministru jgħid għall- perijodu ta' bejn l-1 ta' Ottubru, 1997 u t-12 ta' Frar, 1998 kemm kienet l- ispiża totali ta' din il-korporazzjoni u kemm kien id-dħul għall-istess korporazzjoni?

ONOR.

JOE MIZZI (f'isem il-Ministru għax-Xogħlijiet Pubbliċi u Kostruzzjoni): Nitlob lill-Onor.

Interpellant jirriferi għar-risposta mogħtija fil-mistoqsija parlamentari numru 12766, fis-Seduta Nru. 195.

INTERPELLANZI PARLAMENTARI - PROĊEDURA

L-ONOR.

JOE BORG staqsa lill-Viċi Prim Ministru, Ministru għall- Affarijiet Barranin u ta' l-Ambjent: Jista' l-Viċi Prim Ministru jgħid jekk ir-risposti għall-interpellanzi parlamentari li jikkonċernaw lill- ministeru ta' l-affarijiet barranin humiex qed jiġu ċċirkolati lill- impjegati kollha tal-ministeru, kemm fil-head office kif ukoll fl-ambaxxati barra minn Malta, kif kien isir fil-passat?

ONOR.

GEORGE VELLA: Nikkonferma li teżisti sistema fejn kopji tar- risposti għall-mistoqsijiet parlamentari li jikkonċernaw il-ministeru bħalissa qed jiġu ċċirkolati fost id-diretturi tal-ministeru u dawn iressquhom għall-attenzjoni ta' l-istaff, kif ukoll fl-ambaxxati Maltin li jkunu milquta mit-tweġiba partikolari li tkun.

Forsi ta' min jinnota wkoll li l-ministeru jħallas l-ispejjeż postali biex jagħmel dan it-tqassim!

MADRID - AMBAXXATA - LOCALLY ENGAGED PERSONNEL

L-ONOR.

JOE BORG staqsa lill-Viċi Prim Ministru, Ministru għall- Affarijiet Barranin u ta' l-Ambjent: B'riferenza għall-ambaxxata ta' Malta f'Madrid, jista' l-Viċi Prim Ministru jgħid kemm kien hemm locally engaged personnel fl-1 ta' Jannar, 1997 u x'karigi kienu jokkupaw?

Jista' l-Viċi Prim Ministru jgħid ukoll kemm minnhom irriżenjaw jew tkeċċew matul is-sena 1997?

Kemm kien hemm locally engaged personnel fl-1 ta' Jannar, 1998?

X'karigi kienu jokkupaw?

ONOR.

GEORGE VELLA: Fl-1 ta' Jannar, 1997 l-Ambaxxata Maltija ġewwa Madrid kienet tħaddem segretarja/receptionist u sewwieq/messaġġier fuq bażi full-time kif ukoll ġardinar, serva u persuna oħra li tieħu ħsieb it- tneħħija ta' l-iskart fuq bażi part-time.

L-istess numru ta' mpjegati lokali kienu jaħdmu f'din l-ambaxxata fl-1 ta' Jannar, 1998 għalkemm mhux kollha kienu l-istess nies minn sena għall- oħra.

PARIGI - AMBAXXATA - KERA

L-ONOR.

JOE BORG staqsa lill-Viċi Prim Ministru, Ministru għall- Affarijiet Barranin u ta' l-Ambjent: Billi fir-risposta tal-Viċi Prim Ministru għall-mistoqsija parlamentari tiegħi numru 11158 hemm indikat taħt il-vot għall-1998 li l-kirjiet f'Pariġi ta' l-ambaxxata u r-residenza hu ta' Lm96,500 u mbagħad hemm immarkat li r-residenza uffiċjali ġiet rilokata għal post ta' kera orħos, jista' l-Viċi Prim Ministru jgħid kemm hi l-kera tal-kanċellerija u tar-residenza uffiċjali ta' l-ambaxxatur għas-sena 1998?

ONOR.

GEORGE VELLA: Matul l-1998 il-kera li mistennija titħallas għall- ambaxxata Maltija ġewwa Pariġi hija stmata li tkun ta' FF660,000, jiġifieri madwar Lm44,000 għal sena sħiħa.

Ir-residenza uffiċjali l-ġdida inkriet għas-somma ta' FF22,000 jew Lm1,500 fix-xahar, jiġifieri tnaqqis ta' madwar Lm1,650 fix-xahar mill-ammont li kien jitħallas qabel għar-residenza uffiċjali ta' l-ambaxxatur.

F'nofs is-sena l-kirjiet jiġu riveduti għaliex huma marbutin ma' l-indiċi tal-prezzijiet uffiċjali.

Mill-vot tal-kera jitħallsu wkoll spejjeż oħra kemm għall-manutenzjoni u l-użu tal-post kif ukoll għal xi benefikati u arredamenti li jsiru fihom.

TARXIEN FOOTBALL CLUB - POSTER

L-ONOR.

JEAN PIERRE FARRUGIA staqsa lill-Ministru ta' l-Edukazzjoni u Kultura Nazzjonali: Jista' l-Ministru jgħid fuq liema kriterji ġie ppubblikat poster bil-kulur tat-team tat-Tarxien football club mis- segretarjat parlamentari għall-isport b'messaġġ mis-Segretarju Parlamentari fuqu?

Kemm sewa dan il-poster?

Is-segretarjat għandu l-ħsieb li jippubblika poster simili għal kull club sportiv lokali?

Jekk fin-negattiv għaliex?

ONOR.

EVARIST BARTOLO (Ministru ta' l-Edukazzjoni u Kultura Nazzjonali): Filwaqt li nirriferi lill-Onor.

Interpellant għat-tweġibiet mogħtija għall- mistoqsijiet parlamentari numri 11677 u 11853, ninformah li minn verifika li saret il-messaġġ tas-Segretarju Parlamentari deher fuq wara ta' ritratt tat-team tal-football ta' Tarxien Rainbows F.C. u fuq l-ebda poster.

Dan ir-ritratt tat-team la sar mis-segretarjat parlamentari għall-isport u lanqas a spejjeż tiegħu.

Naħseb li l-Onor.

Interpellant japprezza li bħala parti minn xogħlu, is- Segretarju Parlamentari responsabbli mill-isport jintalab regolarment biex jagħmel messaġġ f'fuljetti u f'materjal ieħor ippubblikat mill-għaqdiet sportivi madwar Malta u Għawdex kollu.

MADAM SPEAKER: L-Onor.

Farrugia, mistoqsija supplimentari.

ONOR.

JEAN PIERRE FARRUGIA: Madam Speaker, fil-fatt lili jirriżultali li dan ir-ritratt ġie ppubblikat mis-segretarjat parlamentari għall-isport u għalhekk nixtieq li l-Ministru jgħidli jekk hux se jippubblika ritratti bil- kulur ta' teams oħra wkoll.

Kien hemm diversi teams li dehrilhom li għandhom jingħataw l-istess trattament.

MADAM SPEAKER: Il-Ministru Bartolo.

ONOR.

EVARIST BARTOLO: Jien ġejt informat li dan ir-ritratt la ġie ppubblikat mis-segretarjat parlamentari għall-isport u lanqas a spejjeż tiegħu.

Imma jekk l-Onor.

Interpellant għandu xi informazzjoni f'dan ir- rigward nitolbu jgħaddihieli.

MADAM SPEAKER: L-Onor.

Farrugia.

ONOR.

JEAN PIERRE FARRUGIA: Ma' l-ewwel opportunita' li jkolli se nqiegħed kopja ta' l-informazzjoni li ngħatatli fuq il-Mejda tal-Kamra.

MADAM SPEAKER: L-Onor.

Austin Gatt, mistoqsija supplimentari.

ONOR.

AUSTIN GATT: Nixtieq nistaqsi lill-Ministru meta se jwettaq il- wegħda li kien għamel lil din il-Kamra li jqiegħed fuq il-Mejda tal-Kamra kopja tar-rapport ta' l-investigazzjoni dwar il-pixxina nazzjonali.

MADAM SPEAKER: Il-Ministru.

ONOR.

EVARIST BARTOLO: Nitlob lill-Onor.

Interpellant biex ma joqgħodx jinkwieta għax fil-mument opportun se nqiegħed dan ir-rapport fuq il-Mejda tal-Kamra!

MADAM SPEAKER: L-Onor.

Gatt.

ONOR.

AUSTIN GATT: Madam Speaker, nista' nassigura lill-Ministru li m'iniex se ninkwieta u bil-lejl se norqod xorta waħda pero' nispera li l- mument opportun mhux se nkompli ntawluh minn ġimgħa għall-oħra!

Jien nixtieq nistaqsi lill-Ministru wkoll jekk jistax jikkonferma li r- responsabbilta' għall-pixxina nazzjonali tneħħiet minn idejn is-Segretarju Parlamentari u ħadha direttament f'idejh hu.

F'dan il-każ il-Ministru appunta xi persuna oħra biex tmexxi l-pixxina u, jekk iva, min hi din il- persuna?

MADAM SPEAKER: Il-Ministru.

ONOR.

EVARIST BARTOLO: Fil-fatt se ssir stqarrija pubblika li tispjega t- tibdil kollu li sar fit-tmexxija tal-pixxina.

Nikkonferma wkoll li nħatret persuna oħra, is-Sur Maurice Gruppetta, biex tmexxi l-administration board tal-pixxina nazzjonali.

MADAM SPEAKER: L-Onor.

Gatt.

ONOR.

AUSTIN GATT: Jiġifieri fhimt sew li l-Ministru qed jikkonferma li r-responsabbilta' għat-tmexxija tal-pixxina tneħħiet minn idejn is- Segretarju Parlamentari?

MADAM SPEAKER: Il-Ministru.

ONOR.

EVARIST BARTOLO: Fil-fatt it-tmexxija tal-pixxina nazzjonali qatt ma kienet f'idejn is-Segretarju Parlamentari imma kien hemm bord maħtur mill-ministeru responsabbli minn din it-tmexxija.

Illum hemm bord differenti biex imexxi din il-pixxina u nispera li dan qed isir fuq linji differenti minn qabel.

MADAM SPEAKER: L-Onor.

Farrugia.

ONOR.

JEAN PIERRE FARRUGIA: Nixtieq nistaqsi lill-Ministru x'inhuma l- kriterji li s-segretarjat parlamentari jimxi bihom biex jgħin għaqdiet sportivi u kulturali finanzjarjament.

Ħafna minn dawn jilmentaw li l- għaqdiet tar-raba' distrett ingħataw ħafna iktar għajnuna finanzjarja minn għaqdiet oħra.

MADAM SPEAKER: Il-Ministru.

ONOR.

EVARIST BARTOLO: Fil-fatt il-mistoqsija li għamel l-Onor.

Interpellant diġa' ġiet imwieġba fis-sens li ma kienx hemm xi għaqdiet li ngħataw dik l-għajnuna li qed jirriferi għaliha.

MADAM SPEAKER: L-Onor.

Farrugia.

ONOR.

JEAN PIERRE FARRUGIA: Lili din it-tweġiba għadha ma ngħatatlix imma peress li ġejt informat li matul l-1997 kien hemm diversi għaqdiet sportivi u kulturali mir-raba' distrett elettorali li ngħataw eluf ta' liri f'għajnuna finanzjarja, nixtieq li l-Ministru jispjegali għaliex għaqdiet sportivi u kulturali li ma jaqgħux taħt l-istess distrett m'humiex qed jingħataw l-istess trattament.

MADAM SPEAKER: Il-Ministru.

ONOR.

EVARIST BARTOLO: L-informazzjoni li ġbart jien biex inwieġeb id- domanda ta' l-Onor.

Interpellant tgħid li matul l-1997 ma ngħatatx din it- tip ta' għajnuna.

MADAM SPEAKER: L-Onor.

Gatt.

ONOR.

AUSTIN GATT: Jista' l-Ministru jikkonferma li r-responsabbilta' politika tal-pixxina nazzjonali tneħħiet min idejn is-Segretarju Parlamentari u għaddiet f'idejn il-Ministru?

MADAM SPEAKER: Il-Ministru.

ONOR.

EVARIST BARTOLO: Kif għidt diġa', strictly speaking ir- responsabbilta' politika tal-pixxina nazzjonali minn dejjem kienet tal- ministru.

MADAM SPEAKER: L-Onor.

Gatt.

ONOR.

AUSTIN GATT: Allura l-Ministru jista' jikkonferma li kull responsabbilta' li kellu s-Segretarju Parlamentari għat-tmexxija tal- pixxina nazzjonali issa tneħħiet?

MADAM SPEAKER: Il-Ministru.

ONOR.

EVARIST BARTOLO: L-ittri tal-ħatra tal-persuni fuq l- administration board il-ġdid ġew maħruġa mis-Segretarju Parlamentari.

MADAM SPEAKER: Grazzi.

Il-ħin tal-mistoqsijiet issa għadda.

Ngħaddu għat-Tqegħid ta' Karti.

Il-Prim Ministru.

TQEGĦID TA' KARTI

ONOR.

ALFRED SANT (Prim Ministru): Madam Speaker, inqiegħed fuq il-Mejda tal-Kamra:

Avviż Legali Nru 80 ta' l-1998 - Regolamenti ta' l-1998 dwar in-Nomini u l-Kondizzjonijiet tas-Servizz tal-Forzi ta' Emerġenza ta' Riżerva ta' Voluntieri; u

Avviż Legali Nru 81 ta' l-1998 - Regolamenti ta' l-1998 dwar in-Nomini u l-Kondizzjonijiet tas-Servizz tal-Forza ta' Riżerva Individwali.

MADAM SPEAKER: Grazzi.

Il-Viċi Prim Ministru.

ONOR.

GEORGE VELLA: Madam Speaker, inqiegħed fuq il-Mejda tal-Kamra:

Avviż Legali Nru 75 ta' l-1998 – Regolamenti ta' l-1998 li jemendaw ir- Regolamenti dwar il-Ħarsien ta' l-Għasafar u tal-Fenek Selvaġġ.

MADAM SPEAKER: Grazzi.

Il-Ministru Bartolo.

ONOR.

EVARIST BARTOLO: Madam Speaker, inqiegħed fuq il-Mejda tal-Kamra:

Avviż Legali Nru 77 ta' l-1998 - Regolamenti ta' l-1998 li jemendaw ir- Regolamenti dwar Stipendji għal Studenti Universitarji; u

Lista ta' impjegati fil-Malta University Services Limited, bi tweġiba għall-mistoqsija parlamentari numru 12742.

MADAM SPEAKER: Grazzi.

Il-Ministru Brincat.

ONOR.

LEO BRINCAT (Ministru tal-Finanzi u Kummerċ): Madam Speaker, inqiegħed fuq il-Mejda tal-Kamra:

Lista ta' avukati li ġew ingaġġati mad-Dipartiment tat-Taxxi Interni, bi tweġiba għall-mistoqsija parlamentari numru 12817.

MADAM SPEAKER: Grazzi.

Il-Ministru Debono Grech.

ONOR.

JOE DEBONO GRECH: Madam Speaker, inqiegħed fuq il-Mejda tal-Kamra:

Rapport dwar is-Servizz tal-Merkanzija minn Sa Maison.

MADAM SPEAKER: Grazzi.

Il-Ministru Mizzi.

ONOR.

JOE MIZZI: Madam Speaker, inqiegħed fuq il-Mejda tal-Kamra:

Tagħrif dwar kuntratti li ngħataw b'direct order għall-perijodu bejn l- 1 ta' Novembru 1996 u l-31 ta' Ottubru 1997 mill-Contracts Section, bi tweġiba għall-mistoqsija parlamentari numru 12240;

f'isem il-Ministru għax-Xogħlijiet Pubbliċi u Kostruzzjoni nqiegħed fuq il- Mejda tal-Kamra:

Kopja tal-kuntratt iffirmat fid-29 ta' Ottubru, 1997 bejn il- Korporazzjoni għas-Servizzi ta' l-Ilma u Ms Iris Camilleri Mifsud, Manager, Revenue and Credit Control fl-istess Korporazzjoni, bi tweġiba għall-mistoqsija parlamentari numru 12805; u

Kopja tal-Business Plan tal-Kottonera Rehabilitation Committee u kopja tal-pjan għat-tliet snin 1998-2000 tal-Kumitat għar-Riabilitazzjoni tal-Belt Valletta, bi tweġiba għall-mistoqsija parlamentari numru 12814;

f'isem il-Ministru tas-Saħħa, Kura ta' l-Anzjani u Affarijiet tal-Familja nqiegħed fuq il-Mejda tal-Kamra: Avviż Legali Nru 78 ta' l-1998 - Regolamenti ta' l-1998 li jemendaw ir- Regolamenti dwar il-Kontroll tal-Mediċini;

Avviż Legali Nru 79 ta' l-1998 - Regolamenti ta' l-1998 li Jemendaw it- Tielet Skeda li tinsab ma' l-Ordinanza dwar il-Professjoni Medika u l- Professjonijiet li għandhom x'jaqsmu magħha;

Kopja tal-protokoll ta' miżuri ta' prekawzjonijiet segwiti fiċ-Ċentru Nazzjonali tat-Trasfużjoni tad-Demm, bi tweġiba għall-mistoqsija parlamentari numru 12829; u

f'isem il-Ministru tad-Djar u Kunsilli Lokali nqiegħed fuq il-Mejda tal- Kamra:

Avviż Legali Nru 76 ta' l-1998 – Indiċi ta' l-Inflazzjoni għas-Sena 1997 għall-finijiet ta' l-Ordinanza li tneħħi l-Kontroll tad-Djar, Kap 158.

MADAM SPEAKER: Grazzi.

Il-Ministru Grech.

ONOR.

EDWIN GRECH (Ministru tal-Ħarsien Soċjali): Madam Speaker, inqiegħed fuq il-Mejda tal-Kamra:

Tagħrif dwar konsulenti fil-ministeru responsabbli mill-ħarsien soċjali u fid-dipartimenti li jaqgħu taħtu, għall-perijodu bejn l-1987 u l-1996, bi tweġiba għall-mistoqsija parlamentari numru 11352;

Tagħrif dwar kuntratti li ngħataw b'direct order għall-perijodu bejn l- 1 ta' Novembru 1996 u l-31 ta' Ottubru 1997 mill-Ministeru tal-Ħarsien Soċjali u mid-dikasteru li jaqgħu taħtu, bi tweġiba għall-mistoqsija parlamentari numru 12236;

Lista ta' korpi u azjendi parastatali li ngħataw permessi għar- reklamar ta' impjiegi matul l-1997, bi tweġiba għall-mistoqsija parlamentari numru 12853.

MADAM SPEAKER: Grazzi.

Il-Ministru Gulia.

ONOR.

GAVIN GULIA (Ministru tal-Ġustizzja): Madam Speaker, inqiegħed fuq il-Mejda tal-Kamra:

Kopja tar-rapport tar-riżultat ta' l-investigazzjoni tal-Kummissjoni Permanenti kontra l-Korruzzjoni dwar il-każ numru 244 - Rapport Nru 109;

Tagħrif dwar in-numru ta' kawżi quddiem il-qorti matul Jannar 1998, bi tweġiba għall-mistoqsija parlamentari numru 11908; u

Tagħrif dwar ħlasijiet magħmula lill-membri tal-korp tal-Pulizija li weġġgħu waqt il-qadi ta' dmirijiethom minn Jannar 1992, bi tweġiba għall-mistoqsija parlamentari numru 11942.

MADAM SPEAKER: Grazzi.

Stqarrijiet Ministerjali?

Mozzjonijiet?

Ordnijiet tal-Ġurnata.

ORDNIJIET TAL-ĠURNATA

ABBOZZ TA' LIĠI DWAR IL-LOGĦOB

GAMING BILL

L-ordni għal Kumitat ġie moqri.

FIL-KUMITAT

L-Onor Anglu Farrugia, Viċi President tal-Kumitati, jippresjedi.

Ikompli mill-4 ta' Marzu.

Klawsola 37 - Taxxa.

(Kont.)

Clause 37 - Tax.

(Cont.)

THE DEPUTY CHAIRMAN: Rimarki?

Il-Ministru.

ONOR.

JOHN ATTARD MONTALTO (Ministru ta' l-Affarijiet Ekonomiċi u ta' l- Industrija): Sur President, għal klawsola 37 nipproponi din l-emenda:

"N" A. Klawsola 37 għandha tiġi emendata kif ġej:

(a) minnufih f'tarf subklawsola (1) tagħha għandu jiżdied il-kliem li ġej: "Id-detentur tal-liċenza għandu, mhux aktar tard mis-seba' jum ta' kull xahar, jagħmel lis-Segretarju tal-Bord il-ħlas tat-taxxa dovuta għar-rigward ix-xahar preċedenti";u

(b) minflok subklawsola (5) tagħha għandha tidħol is-subklawsola li ġejja:

"(5) Għall-għanijiet ta' subartikolu (2) ta' dan l-artikolu l-frażi "xahrejn" tfisser perjodu ta' xahrejn, li jagħlqu ma' għeluq il-każinò fl-aħħar jum ta' Frar, April, Ġunju, Awissu, Ottubru u Diċembru ta' kull sena kalendarja u ma tinkludix iż-żmien wara l-għeluq tal-każinò li matulu jitkompla jew jiġi konkluż l-operat tal-każinò mibdi fl- aħħar jum tax-xahrejn relevanti.";

B. Fl-Ewwel Skeda: (a) fit-test Ingliż tal-partita 2 tagħha, il-kliem "paragraphs (a), (b) and (c) of" għandhom jitħassru; u

(b) minflok il-kliem "għal xi telf dwar" fl-istess partita, għandhom jidħlu l-kliem "għal xi telf taħt".

"N" A. Clause 37 shall be amended as follows:

(a) immediately after the end of subclause (1) thereof, there shall be added the following words: "The licencee shall not later than the seventh day of each month, effect payment to the Secretary of the Board of the tax due in respect of the preceding month"; and

(b) for subclause (5) thereof, there shall be substituted the following:

"(5) For the purposes of subsection (2) of this section the term "two months" means periods of two months, ending at the closing of the casino on the last day of February, April, June, August, October and December of each calendar year and does not include any time after the closing of the casino during which the business of the casino, commenced on the last day of the relevant two months period, is continued or concluded.";

B. The First Schedule shall be amended as follows:

(a) in the English text of item 2 thereof the words "paragraphs (a), (b) and (c) of" shall be deleted; and

(b) for the words "for any loss in relation to" in the same item, there shall be substituted the words "for any loss under".

THE DEPUTY CHAIRMAN: Aktar rimarki?

L-Onor.

Joe Borg.

ONOR.

JOE BORG: Nixtieq niġbed l-attenzjoni ta' l-Iskrivan tal-Kamra li subparagrafu (a) ta' artiklu (1) ta' l-Ewwel Skeda, li jgħid:

(a) Logħob ta' Fuq il-Mejda:- (i) Fuq id-dħul gross totali tal-logħob kollu ta' fuq il-mejda li jsir fil-Każino' somma ekwivalenti ta' sitta u tletin fil-mija (36%).",

għandu jiġi jinqara hekk:

"(a) Logħob ta' Fuq il-Mejda:- (i) Fuq id-dħul gross totali tal- logħob kollu ta' fuq il-mejda li jsir fil-Każino' somma ekwivalenti għal sitta u tletin fil-mija (36%)."

THE DEPUTY CHAIRMAN: Iktar rimarki?

(Onor. Membri: No) Il-mistoqsija hi l-emenda kif imressqa u moqrija mill-Ministru.

Dawk favur?

(Onor. Membri: Aye) Dawk kontra?

Agreed.

L-emenda "N" għaddiet nem. con.

THE DEPUTY CHAIRMAN: Il-mistoqsija hi klawsola 37 u l-Ewwel Skeda kif emendati.

Dawk favur?

(Onor. Membri: Aye) Dawk kontra?

Agreed.

Klawsola 37 u l-Ewwel Skeda, kif emendati, għaddew nem. con. u ġew ordnati biex isiru parti mill-Abbozz ta' Liġi.

Klawsola 38 - Garanzija bankarja.

Clause 38 - Bank Guarantee.

THE DEPUTY CHAIRMAN: Rimarki?

Il-Ministru.

ONOR.

JOHN ATTARD MONTALTO: Sur President, għal klawsola 38 nipproponi din l-emenda verbali:

Fit-test Malti ta' klawsola 38 fis-subklawsola (2) tagħha, il-kliem ", il-bord" għandhom jitħassru u f'paragrafu (a) ta' l-istess subklawsola minflok il-kliem "maċ-ċediment" għandhom jidħlu l-kliem "mar- rinunzja".

In the Maltese text of clause 38 in subclause (2) thereof the words ", il-Bord" shall be deleted and in paragraph (a) thereof for the words "maċ-ċediment" there shall be substituted the words "mar-rinunzja".

THE DEPUTY CHAIRMAN: Iktar rimarki?

(Onor. Membri: No) Il-mistoqsija hi l-emenda verbali kif imressqa u moqrija mill-Ministru.

Dawk favur?

(Onor. Membri: Aye) Dawk kontra?

Agreed.

L-emenda verbali għaddiet nem. con.

THE DEPUTY CHAIRMAN: Il-mistoqsija hi klawsola 38 kif emendata verbalment.

Dawk favur?

(Onor. Membri: Aye) Dawk kontra?

(Onor. Membri: No) Agreed.

Klawsola 38, kif emendata verbalment, għaddiet nem. con. u ġiet ordnata biex issir parti mill-Abbozz ta' Liġi.

Klawsola 39 - Riserva għal-logħob.

Clause 39 - Gaming Reserve.

THE DEPUTY CHAIRMAN: Rimarki?

L-Onor.

Joe Borg.

ONOR.

JOE BORG: Sur President, jien naħseb li għandna nawtorizzaw lill- Iskrivan tal-Kamra jikkoreġi l-iżball li hemm f'subklawsola (1) ta' klawsola 39 biex minflok "... u għaldaqshekk tkun tiżgura li jsir l- ħlasijiet dovuti ..." tiġi "... u għaldaqshekk tkun tiżgura li jsiru l- ħlasijiet dovuti ...".

THE DEPUTY CHAIRMAN: Iktar rimarki?

L-Onor.

Josef Bonnici.

ONOR.

JOSEF BONNICI: Jekk qed nifhem sew, din il-klawsola qed tipprovdi li l-casino għandu jkollu riserva ħalli tħares lill-casino kontra għadd kbir ta' telf fil-logħob u b'hekk ir-rebbieħ jieħu dak li għandu jieħu.

Imbagħad subklawsola (3) ta' klawsola 39 tgħid li:

"Jekk tinqala' l-ħtieġa li jittieħdu flus mir-riserva, id-detentur tal- liċenza ta' każino' għandu minnufih jgħarraf lill-Bord u jirristawra dik ir-riserva fi żmien xahar u malli jagħmel dan iġiegħel lill-bank jikkonferma dawk ir-ristawr lill-Bord.".

Issa hawnhekk m'hawnx speċifikat x'jiġri jekk il-casino ma jkunx jista' jirristawra fi żmien xahar.

Huwa l-bord li se jieħu deċiżjoni dwar x'għandu jsir?

Dan jista' jneħħielu l-liċenzja jew jagħmillu xi multa?

Forsi wieħed jista' anke jara x'isir barra minn Malta f'każijiet bħal dawn.

Per eżempju, fil-liġi li tirregola l-Bank Ċentrali hemm provdut li meta għal xi raġuni jew oħra l-banek ma jirnexxielhomx jilħqu r-required reserves, għalkemm dawn ikunu jistgħu jibqgħu jagħmlu użu minn ċerti faċilitajiet tal-Bank Ċentrali, jeħlu penali li jistabilixxiha l-Bank Ċentrali.

Huwa veru li hawnhekk m'aħniex qed nitkellmu fuq il-banek pero' naħseb li għandu jkun hawn xi ħjiel ta' x'jiġri f'każijiet bħal dawn.

ONOR.

JOHN ATTARD MONTALTO: Nitlob lill-Onor.

Bonnici jaqra paragrafu (e) ta' klawsola 18 li jgħid li:

"jekk id-detentur ta' liċenza jonqos milli jżomm ir-riserva għal-logħob formali skond ma hemm speċfikat fl-artikolu 39 ta' dan l-Att;"

Jiġifieri f'dawn il-każi l-bord jista' jordna t-tħassir ta' liċenza tal- casino.

ONOR.

JOSEF BONNICI: Ma taħsibx li hu aħjar jekk f'dawn il-każijiet ikun hemm xi financial cost għall-individwu minflok tħassir tal-liċenza?

ONOR.

JOHN ATTARD MONTALTO: Ġaladarba casino ma jkollux riserva minkejja li l-liġi tgħidlu li għandu jkollu riserva, ma narax għalfejn m'għandhiex titħassar il-liċenza ta' dak il-casino.

ONOR.

JOSEF BONNICI: Jien naħseb li l-ewwel għandna naraw x'jagħmlu pajjiżi oħra f'każijiet bħal dawn.

ONOR.

JOHN ATTARD MONTALTO: Imma huwa ovvju li għandu jsir hekk.

ONOR.

JOSEF BONNICI: Jien naħseb li dan m'hu ovvju xejn għax jekk fil- każ tal-banek tintuża l-istess sistema żgur li dawn ikollhom jagħlqu.

Huwa veru li hawnhekk m'aħniex qed nitkellmu fuq banek, imma l-casinos iħaddmu n-nies ukoll u għalhekk għandna nkunu iktar flessibbli f'dan ir-rigward.

Per eżempju, f'dawn il-każi l-casino għaliex m'għandux jingħata xahrejn ċans biex jirristawra r-riserva minflok xahar?

ONOR.

JOHN ATTARD MONTALTO: Imma aħna diġa' ttrattajna l-klawsola li tgħid kif għandha titħassar liċenza fejn hemmhekk aħna tajna ċertu żmien lill-casino biex jirranġa s-sitwazzjoni tiegħu.

Ovvjament imbagħad jekk il-casino jirranġa s-sitwazzjoni tiegħu l-bord jikkonsidra dak il-fatt ukoll.

ONOR.

JOSEF BONNICI: Jekk il-Ministru huwa sodisfatt b'din il-klawsola u jemmen li mhijiex se toħloq diffikultajiet, jien lest li naċċetta din il- klawsola kif inhi.

Jien inħobb li f'każijiet bħal dawn ikun hemm ċerta flessibbilta' biex 'il quddiem ma jinħolqu diffikultajiet ekonomiċi lil ħadd.

THE DEPUTY CHAIRMAN: L-Onor.

Joe Borg.

ONOR.

JOE BORG: Jien naħseb li l-ministru għandu jingħata l-poter li joħroġ regolamenti biex jirregola l-operat ta' din ir-riserva.

ONOR.

JOHN ATTARD MONTALTO: Jien naħseb li subklawsola (2) ta' klawsola 39, li fost affarijiet oħra tgħid li:

"Ir-riserva għal-logħob tkun fl-għamla ta' depożitu li jsir f'bank stabbilit f'Malta u/jew kull titolu ieħor li dak il-bank iżomm f'isem id-detentur tal-liċeza b'mod li jkun aċċettabbli għall-Bord.",

hija ċara u ma jidhirlix li hemm il-ħtieġa li l-ministru joqgħod joħroġ xi regolamenti.

ONOR.

JOE BORG: Jien qed nipproponi li l-ministru jkollu l-poter li jista' joħroġ ċerti regolamenti biex jagħti iktar sura lil din ir-riserva.

Per eżempju, f'dan il-abbozz ta' liġi l-ammont għar-riserva huwa mniżżel b'mod vag u għalhekk forsi iktar 'il quddiem il-ministru jkun irid joħroġ regolament biex, għall-grazzja ta' l-argument, ir-riserva ma tkunx inqas minn 20% ta' l-assi kapitali tal-casino.

ONOR.

JOHN ATTARD MONTALTO: Imma din mhux il-bord jistabilieha?

ONOR.

JOE BORG: Jien naħseb li ħaġa bħal din m'għandhiex titħalla f'idejn il-bord imma għandu joħroġ regolament.

Wara kollox regolament jiġi ppubblikat.

ONOR.

JOHN ATTARD MONTALTO: Il-bord huwa regolatorju u f'dan il-każ għandu funzjoni speċifika.

Per eżempju, f'paragrafu (f) ta' subklawsola (1) ta' klawsola 50 hemm li l-bord jista':

"jippreskrivi kull ma għandu jiġi preskritt taħt kull dispożizzjoni oħra ta' dan l-Att.".

ONOR.

JOE BORG: Jien naħseb li rridu noqogħdu attenti hawn għax qegħdin nagħtu a blanket authorisation.

ONOR.

JOHN ATTARD MONTALTO: Imma jien ma jidhirlix li għandha titressaq emenda f'dan is-sens.

THE CHAIRMAN: Iktar kummenti?

L-Onor.

Bonnici.

ONOR.

JOSEF BONNICI: Il-konċett li għandu jkun hemm riserva huwa tajjeb għax permezz tiegħu r-rebbieħ ikun jista' jassigura ruħu li se jitħallas.

Jekk wieħed jaqra subklawsola (1) ta' klawsola 39 tat-test Ingliż, fejn qed jiġi spjegat l-iskop tar-riserva, isib li din tgħid hekk:

"Upon the grant of a casino licence, the casino licensee shall establish a formal reserve in an amount to be fixed by the Board which will protect the casino against a run of gaming losses and therefore ensure that punters are paid out after a large win and which will provide comfort that the casino licensee has adequate financial resources to carry on the business of casino gaming to acceptable and proper standards and without imminent risk of closure or liquidation.".

Din il-klawsola stess tgħid li l-iskop tar-riserva huwa li tagħti komfort u għalhekk jien qed ngħid li hawnhekk għandna ndaħħlu ċerta flessibbilta' biex ma noħolqux sitwazzjoni fejn entita', biex tħallas lil min ikun rebaħ u tibni r-riserva fi żmien xahar, tispiċċa tagħlaq.

ONOR.

JOHN ATTARD MONTALTO: Subklawsola (1) ta' klawsola 19 tindika ċar li l-perijodu preskritt mhux se jkun xi giljottina.

Fil-fatt hawnhekk hawn li l-bord:

"... jista' jitlob lil kull persuna oħra li fil-fehma tiegħu jkollha interess fil-liċenza, li tiddikjara fi żmien li jiġi indikat fl-avviż u li ma jkunx inqas minn 21 jum wara l-ħruġ ta' dak l-avviż, ...".

ONOR.

JOSEF BONNICI: Pero' jien xorta waħda nissuġġerixxi li l-casino għandu jingħata xahrejn ċans biex jirristawra r-riserva u mhux xahar.

Fl- istess ħin inkunu qed nimxu in line ma' kif il-Bank Ċentrali jaġixxi mal- banek dwar ir-required reserves tagħhom.

ONOR, JOHN ATTARD MONTALTO: Jien ma nsib l-ebda oġġezzjoni biex inressaq emenda f'dan is-sens.

ONOR.

JOE BORG: Jien nixtieq nissuġġerixxi li minflok ma "ir-riserva għal-logħob tkun fil-għamla ta' depożitu li jsir f'bank stabbilit f'Malta u/jew kull titolu ieħor ...", kif qed tgħid subklawsola (2) ta' klawsola 39 - jien hawnhekk qed nifhem li dawn jew ikunu flus depożitati jew inkella l- bank ikollu xi titolu li jappartjeni lill-casino bħala garanzija - ir- riserva tkun fl-għamla ta' collateral ieħor bħal, per eżempju, collateral fuq proprjeta'.

ONOR.

JOHN ATTARD MONTALTO: Jiena nibża' minn din is-sistema għax l- importanti hija l-likwidita'.

Hawn jien m'iniex qed ngħid li s-suġġeriment ta' l-Onor.

Borg huwa ħażin pero' ma rridux ninsew li dan l-abbozz ta' liġi jgħid li f'ċirkostanzi speċjali l-bord għandu dritt jippreskrivi u joħroġ ir-regolamenti hu.

Madanakollu jien lest naċċetta li l-casino jingħata xahrejn ċans minflok xahar sabiex jirristawra r-riserva u għalhekk, Mr Chairman, formalment nitlob li din il-klawsola tiġi posposta sabiex issir din l-emenda.

THE DEPUTY CHAIRMAN: Hawn permess?

(Onor. Membri: Iva)

Il-permess ingħata u l-klawsola ġiet posposta.

Klawsola 40 - Prevenzjoni ta' money laundering.

Clause 40 - Prevention of money laundering.

THE DEPUTY CHAIRMAN: Il-Ministru.

ONOR.

JOHN ATTARD MONTALTO: Sur President, għal klawsola 40 nipproponi din l-emenda:

"O" Minflok il-kliem "ta' l-Att ta' l-1994" fi klawsola 40, għandhom jidħlu l-kliem "ta' subartikolu (1) ta' artikolu 9 ta' l-Att ta' l- 1994".

"O" For the words "of the Prevention of Money Laundering Act" in clause 40, there shall be substituted the words "of subsection (1) of section 9 of the Prevention of Money Laundering Act".

Sur President, il-poteri li tagħti l-liġi li tittratta dwar il-money laundering għandhom x'jaqsmu mal-banek biss u għalhekk dan l-abbozz ta' liġi qed jipproponi li dawn il-poteri jiġu estiżi wkoll għall-casino.

Hawn ikun tajjeb jekk ngħid ukoll li għadni kemm informajt lill-Avukat Ġenerali li kien hemm ċertu preokkupazzjoni min-naħa ta' l-Oppożizzjoni dwar dan il- fatt.

ONOR.

JOSEF BONNICI: Matul id-diskussjoni estensiva li kellna fuq din il- klawsola, meta konna għadna fl-istadju tat-Tieni Qari, konna għidna li aħna għandna ċerti riservi dwar il-mod kif dan l-abbozz ta' liġi qed jittratta l- kwestjoni tal-money laundering.

Fil-fatt il-Ministru tal-Finanzi u Kummerċ kien qal li jista' jkun li d-drafting ta' din il-klawsola m'huwiex tajjeb.

ONOR.

JOHN ATTARD MONTALTO: Il-Ministru tal-Finanzi u Kummerċ ma ppilotax dan l-abbozz ta' liġi hu!

ONOR.

JOSEF BONNICI: Imma huwa l-Ministru tal-Finanzi u Kummerċ li se jkun responsabbli minn dan l-abbozz ta' liġi ġaladarba jsir liġi.

ONOR.

JOHN ATTARD MONTALTO: Dan huwa minnu pero' wieħed irid jaċċetta l- fatt li dakinhar il-Ministru Brincat kien qed jirrispondi għal dak li tqanqal waqt id-dibattitu.

Fil-fatt dakinhar l-Oppożizzjoni ma kenitx qed taqbel ma' din il-klawsola għax dehrilha li dan l-abbozz ta' liġi kien qed jagħti ċerti poteri li jistgħu jikkonfliġġu ma' dawk tal-liġi li tittratta dwar il-money laundering.

ONOR.

JOSEF BONNICI: Sur President, sħabi u jien kważi konna qbilna ma' l-emenda kif proponejtaha l-ġimgħa l-oħra pero' llum il-Ministru m'huwiex jipproponi l-istess emenda.

Jien naf li l-Ministru aċċetta ħafna mis- suġġerimenti tagħna imma wieħed jista' jibqa' ċert li kieku aħna meta konna fil-gvern konna nimxu b'dan il-mod kien iqum pandemonju sħiħ.

Kieku aħna ma ħadniex il-briga li naqraw l-emenda li qed tipproponi inti llum, lanqas konna nkunu nafu li nbidlet mill-ġimgħa l-oħra 'l hawn.

ONOR.

JOHN ATTARD MONTALTO: Onor. Bonnici, jien naħseb li taf li jien għadni kemm ġejt minn Pariġi xi sagħtejn ilu, bħalma naħseb li taf ukoll li din l-emenda għadha kemm ingħatatli issa.

ONOR.

JOSEF BONNICI: Imma Onor. Attard Montalto, jien ili ngħid li dan l- abbozz ta' liġi intom triduh jgħaddi mill-iktar fis possibbli allavolja tafu li dan mhuwiex għaqli, u għalhekk tgħidlix li għadek ġej minn Pariġi!

ONOR.

JOHN ATTARD MONTALTO: Tinkwetax, Onor. Bonnici!

Issa nitlob il- permess tal-Kumitat sabiex nipposponu din il-klawsola.

ONOR.

JOSEF BONNICI: Jien m'iniex qed ninkwieta għax għalija l-Gvern jista' jagħmel li x-xjafek irid!

Li nista' ngħid huwa li l-Oppożizzjoni kellha ħafna xi tgħid fuq din il-klawsola u ma stennietx li se tiġi ffaċċjata b'din is-sitwazzjoni.

ONOR.

JOHN ATTARD MONTALTO: Sur President, jekk il-Kumitat jaqbel, nitlob li din il-klawsola tiġi posposta.

THE DEPUTY CHAIRMAN: Hawn permess?

(Onor. Membri: Iva)

Il-permess ingħata u l-klawsola ġiet posposta.

Klawsola 39 - Riserva għal-logħob.

Clause 39 - Gaming reserve.

(Posposta iktar kmieni fil-Kumitat)

THE DEPUTY CHAIRMAN: Il-Ministru.

ONOR.

JOHN ATTARD MONTALTO: Sur President, għal klawsola 39 nipproponi din l-emenda:

"P" Minflok il-kelma "xahar" f'subklawsola (3) ta' klawsola 39 għandha tidħol il-kelma "xahrejn".

"P" For the words "one month" in subclause (3) of clause 39, there shall be substituted the words "two months".

THE DEPUTY CHAIRMAN: Aktar rimarki?

(Onor. Membri: No) Il-mistoqsija hi l-emenda kif imressqa u moqrija mill-Ministru.

Dawk favur?

(Onor. Membri: Aye) Dawk kontra?

Agreed.

L-emenda "P" għaddiet nem. con.

THE DEPUTY CHAIRMAN: Il-mistoqsija hi klawsola 39 kif emendata.

Dawk favur?

(Onor. Membri: Aye) Dawk kontra?

Agreed.

Klawsola 39, kif emendata, għaddiet nem. con. u ġiet ordnata biex issir parti mill-Abbozz ta' Liġi.

Klawsola 41 - Kontroll dwar kambju ta' flus.

Clause 41 - Exchange control.

THE DEPUTY CHAIRMAN: Rimarki?

L-Onor.

Bonnici.

ONOR.

JOSEF BONNICI: Nixtieq inkun naf jekk ir-regolamenti li se japplika l-Bank Ċentrali humiex se jkunu l-istess bħal dawk li japplikaw għal kwalunkwe exchange bureau ieħor.

ONOR.

JOHN ATTARD MONTALTO: Huwa l-Bank Ċentrali li se jispeċifika r- regolamenti.

ONOR.

JOSEF BONNICI: Imma saru xi diskussjonijiet mal-Bank Ċentrali sabiex jiġi stabilit jekk f'dan il-każ hux se japplikaw l-istess regolamenti li japplikaw għal kwalunkwe exchange bureau ieħor?

Qed nagħmel din il- mistoqsija għax din il-klawsola qed tgħid "... and subject to such conditions as may be specified in such authorisation, ...".

ONOR.

JOHN ATTARD MONTALTO: Dan l-abbozz ta' liġi ġie diskuss mal- partijiet interessati, jiġifieri mar-rappreżentanti tal-banek kif ukoll mal- Bank Ċentrali, u ġie stabilit li f'dan il-każ se japplikaw l-istess regolamenti li japplikaw għal kwalunkwe exchange bureau ieħor.

THE DEPUTY CHAIRMAN: Iktar rimarki?

(Onor. Membri: No) Il-mistoqsija hi klawsola 41.

Dawk favur?

(Onor. Membri: Aye) Dawk kontra?

Agreed.

Klawsola 41 għaddiet nem. con. u ġiet ordnata biex issir parti mill-Abbozz ta' Liġi.

Klawsola 42 - Piena għal reati kontra dan l-Att.

Clause 42 - Penalty for offences against this Act.

THE DEPUTY CHAIRMAN: Rimarki?

Il-Ministru.

ONOR.

JOHN ATTARD MONTALTO: Sur President, għal klawsola 42 nipproponi din l-emenda:

"Q" Minnufih wara l-proviso għal subartikolu (1) ta' artikolu 42 għandu jidħol il-proviso ġdid li ġej:

"Iżda wkoll li meta l-Avukat Ġenerali fil-permess maħruġ skond l- artikolu 48 ta' dan l-Att, jiċċertifika li r-reat ikun adegwatament punit b'multa ta' mhux anqas minn Lm100 u mhux iżjed minn Lm3,000, il- piena applikabbli għandha tkun multa ta' mhux anqas minn Lm100 u mhux iżjed minn Lm3,000.".

"Q" Immediately after the proviso to subsection (1) of section 42 there shall be added the following proviso:

"Provided further that where the Attorney General in the sanction issued in accordance with section 48 of this Act, certifies that the offence will be adequately punished with a fine (multa) of not less than Lm100 and not more than Lm3,000 the applicable penalty shall be a fine (multa) of not less than Lm100 and not more than Lm3,000.".

THE DEPUTY CHAIRMAN: L-Onor.

Joe Borg.

ONOR.

JOE BORG: Kif konna għidna fl-istadju tat-Tieni Qari, filwaqt li hemm ċerti reati li ma jimmeritawx piena daqshekk qawwija, hemm reati oħra li jimmeritaw piena iktar qawwija u aħna hawnhekk qed nagħtu a blanket authorisation lill-Avukat Ġenerali.

ONOR.

JOHN ATTARD MONTALTO: Fil-fatt dan il-prinċipju huwa wżat f'diversi liġijiet oħrajn.

ONOR.

JOSEF BONNICI: Jien naħseb li kien għaqli li hawnhekk daħħalna din il-flessibbilta' għax għalkemm huwa veru li fil-casinos ikun hemm il-logħob ta' l-ażżard, wieħed ma jistax jiġġeneralizza u jgħid li kull logħob illegali li jsir huwa fuq l-istess livell ta' casino, bil-konsegwenza li kull min ikun involut f'xi tip ta' logħob illegali jeħel piena straordinarja.

THE DEPUTY CHAIRMAN: L-Onor.

Joe Borg.

ONOR.

JOE BORG: Jien naħseb li subklawsola (2) ta' klawsola 42 qed tirripeti dak li hemm fil-proviso ta' subklawsola (1) ta' l-istess klawsola.

Ħalli nispjega ruħi aħjar.

Filwaqt li fil-proviso ta' subklawsola (1) ta' klawsola 42 hemm:

"Iżda meta dik il-persuna li hekk tinsab ħatja tkun id-direttur, manager, segretarju jew uffiċjal simili ieħor ta' kumpanija jew ta' impriża oħra, dik il-persuna għandha, għall-għanijiet ta' dan l- artikolu, titqies li tkun vestita bir-rappreżentanza ġuridika ta' dik il-kumpanija jew impriża oħra li skond hekk tkun responsabbli in solidum mal-persuna misjuba ħatja għall-ħlas ta' dik il-multa.",

f'subklawsola (2) ta' l-istess klawsola hemm li:

"Il-multa msemmija fis-subartikolu (1) ta' dan l-artikolu għandu jinġabar bħala dejn ċivili favur il-Gvern mis-Segretarju, u dik l- impriża li l-persuna misjuba ħatja kienet qed taġixxi fl-interessi ekonomiċi tagħha, tkun responsabbli in solidum mal-persuna misjuba ħatja għall-ħlas ta' dik il-multa.".

Nixtieq niġbed l-attenzjoni tal-Ministru wkoll għall-fatt li f'subklawsola (3) ta' klawsola 42, fejn hemm riferenza għall-Att dwar il- Probation ta' Ħatjin, m'hemmx imniżżel in-numru ta' dan l-Att.

Ħaġa oħra li rrid ngħid hija li f'subklawsola (2) ta' klawsola 42, li għadni kif ikkwotajt, hemm miktub li "Il-multa msemmija fis-subartikolu (1) ta' dan l-artikolu għandha tinġabar bħala dejn ċivili favur il-Gvern mis- Segretarju, ...".

X'inhi r-raġuni li din il-multa se jeħodha l-gvern bħala dejn ċivili?

ONOR.

JOHN ATTARD MONTALTO: Ir-raġuni hija li hemm proċedura li tgħid li jekk tintbagħat ittra uffiċjali, din għandu jkollha l-valur ta' att eżekutiv, jiġifieri wieħed m'għandux bżonn jagħmel kawża speċifika għaliha.

ONOR.

JOE BORG: Jiġifieri inti taħseb li wieħed jippreferi jmur il-ħabs milli jħallas il-multa?

ONOR.

JOHN ATTARD MONTALTO: Il-multa hija għolja u għalhekk bniedem jista' jargumenta li aħjar jagħmel sitt xhur jew sena ħabs milli jħallas Lm100,000.

THE DEPUTY CHAIRMAN: Aktar rimarki?

ONOR.

JOHN ATTARD MONTALTO: Qabel ma ngħaddu għall-vot nixtieq li nikkonsulta ruħi ma' l-Avukat Ġenerali dwar il-punt li semma l-Onor.

Borg, peress li qal li hemm ċerta ripetizzjoni fil-proviso ta' subklawsola (1) u f'subklawsola (2).

Għalhekk, Mr Chairman, nitlob il-posponiment ta' din il- klawsola.

THE DEPUTY CHAIRMAN: Hawn permess?

(Onor. Membri: Iva)

Il-permess ingħata u l-klawsola ġiet posposta.

Klawsola 36 - Fidwa ta' cheques.

Clause 36 - Redemption of cheques.

(Posposta fis-seduta ta' l-4 ta' Marzu, 1998)

THE DEPUTY CHAIRMAN: Il-Ministru.

ONOR.

JOHN ATTARD MONTALTO: Sur President, għal klawsola 36 għandi din l- emenda:

"R" Minflok klawsola 36 għandu jidħol dan li ġej:

"Fidwa ta' cheques.

Persuna tista' bil-kunsens tad-detentur tal-liċenza tal-każino' u mhux aktar tard minn tletin minuta minn tmiem sessjoni ta' logħob, jifdi cheque li jkun aċċettat minn dik il-persuna mid-detentur tal- liċenza tal-każino' matul dik is-sessjoni ta' logħob, billi jippreżenta fuq il-cash desk tal-każino':

(a) f'ammont ta' flus, jew

(b) f'ċippi ta' valur nominali, jew

(ċ) f'kombinazzjoni ta' flus likwidi ta' ċippi, jew

(d) meta jkun qed jinfeda iktar minn cheque wieħed, f'cheque wieħed li jikkonsolida ammont,

li jkunu ekwivalenti għal ammont li jinħareġ għalih iċ-cheque jew cheques, jew għas-somma ta' l-ammont taċ-cheques, li jkunu se jinfdew.".

"R" For clause 36 there shall be substituted the following:

"Redemption of cheques.

A person may, with the consent of the casino licensee, and not later than 30 minutes from the end of a gaming session redeem any cheque accepted from the person by the casino licensee during that gaming session by presenting at the cash desk of the casino:

(a) an amount of money, or

(b) chips the face value of which is, or

(c) any combination of cash and chips, or

(d) where more than one cheque is being redeemed, a consolidating cheque for an amount,

equivalent to the amount for which the cheque or cheques are drawn or the sum of the amounts of the cheques, to be redeemed.".

ONOR.

JOE BORG: Peress li l-kelma "persuna" hija fil-femminil nitlob lill- Iskrivan tal-Kamra sabiex minflok:

"Persuna tista' bil-kunsens tad-detentur tal-liċenza tal-każino' u mhux aktar tard minn tletin minuta minn tmiem sessjoni ta' logħob, jifdi cheque li jkun aċċettat minn dik il-persuna mid-detentur tal- liċenza tal-każino' matul dik is-sessjoni ta' logħob, billi jippreżenta fuq il-cash desk tal-każino':",

jagħmilha:

"Persuna tista' bil-kunsens tad-detentur tal-liċenza tal-każino' u mhux aktar tard minn tletin minuta minn tmiem sessjoni ta' logħob, tifdi cheque li jkun aċċettat minn dik il-persuna mid-detentur tal- liċenza tal-każino' matul dik is-sessjoni ta' logħob, billi tippreżenta fuq il-cash desk tal-każino':".

THE DEPUTY CHAIRMAN: Iktar rimarki?

(Onor. Membri: No) Il-mistoqsija hi l-emenda kif imressqa u moqrija mil-Ministru.

Dawk favur?

(Onor. Membri: Aye) Dawk kontra?

Agreed.

L-emenda "R" għaddiet nem. con.

THE DEPUTY CHAIRMAN: Il-mistoqsija hi klawsola 36 kif emendata.

Dawk favur?

(Onor. Membri: Aye) Dawk kontra?

Agreed.

Klawsola 36, kif emendata, għaddiet nem. con. u ġiet ordnata biex issir parti mill-Abbozz ta' Liġi.

Klawsola 43 - Użu ta' ċippi foloz.

Clause 43 - Use of counterfeit chips.

THE DEPUTY CHAIRMAN: L-Onor.

Joe Borg.

ONOR.

JOE BORG: Fost affarijiet oħra subklawsola (1) ta' klawsola 43 tgħid li:

"It shall not be lawful for a person to use, or have in his possession, in or outside a casino:

(a) chips that the person knows are counterfeit chips;".

Jien naħseb li din iktar għandha tiġi "it shall not be lawful to use chips that are counterfeit chips", ħalli wieħed ma jkunx jista' jġib l-iskuża li ma kienx jaf li dawn huma counterfeit chips.

Fil-fehma tiegħi subklawsola (2) ta' klawsola 43 għandha tiġi emendata wkoll ħalli minflok:

"Whoever shall contravene the provisions of subsection (1) of this section shall be guilty of an offence against this Act."

tiġi:

"Whoever knowingly makes use of counterfeit chips shall contravene the provisions of subsection (1) of this section shall be guilty of an offence against this Act.".

ONOR.

JOHN ATTARD MONTALTO: Imma r-riżultat finali mhux l-istess se jkun?

Per eżempju, jekk impjegat ta' casino jagħtik ċippa falza, int m'intix se tinstab ħati.

ONOR.

JOE BORG: But it is never lawful to use counterfeit chips.

ONOR.

JOSEF BONNICI: Hawnhekk jien naqbel mal-Ministru għax dan bħal meta tispiċċa b'karta tal-flus falza.

Ovvjament jekk ma tkunx taf li dik il- karta tal-flus hija falza inti ma teħel l-ebda penali u hawnhekk nistgħu nirraġunaw bl-istess mod għax bla ebda dubju jekk bniedem ma jkunx jaf li dawk li għandu fil-pussess tiegħu huma counterfeit chips m'hu se jeħel l- ebda penali.

THE DEPUTY CHAIRMAN: Iktar rimarki?

(Onor. Membri: No) Il-mistoqsija hija klawsola 43.

Dawk favur?

(Onor. Membri: Aye) Dawk kontra?

Agreed.

Klawsola 43 għaddiet nem. con u ġiet ordnata biex issir parti mill-Abbozz ta' Liġi.

Klawsola 42 - Piena għal reati kontra dan l-Att.

Clause 42 - Penalty for offences against this Act.

(Posposta iktar kmieni fil-Kumitat)

THE DEPUTY CHAIRMAN: Il-Ministru.

ONOR.

JOHN ATTARD MONTALTO: Minbarra l-emenda "Q" li pproponejt iktar kmieni f'dan il-Kumitat nipproponi wkoll din l-emenda għal klawsola 42:

"S" Il-kliem minn ", u dik l-impriża" sal-kliem "ta' dik il-multa" f'subklawsola (2) ta' klawsola 42 għandhom jitħassru.

"S" The words ", and the undertaking" to the words "of the said fine" in subclause (2) of clause 42 shall be deleted.

THE DEPUTY CHAIRMAN: Iktar rimarki?

(Onor. Membri: No) Il-mistoqsija hi l-emenda "Q" kif imressqa u moqrija mil-Ministru.

Dawk favur?

(Onor. Membri: Aye) Dawk kontra?

Agreed.

L-emenda "Q" għaddiet nem con.

THE DEPUTY CHAIRMAN: Il-mistoqsija hi l-emenda "S" kif imressqa u moqrija mill-Ministru.

Dawk favur?

(Onor. Membri: Aye) Dawk kontra?

Agreed.

L-emenda "S" għaddiet nem. con.

THE DEPUTY CHAIRMAN: Il-mistoqsija hi klawsola 42 kif emendata.

Dawk favur?

(Onor. Membri: Aye) Dawk kontra?

Agreed.

Klawsola 42, kif emendata, għaddiet nem. con. u ġiet ordnata biex issir parti mill-Abbozz ta' Liġi.

Klawsola 44 - Falsifikazzjoni.

Clause 44 - Forgery.

THE DEPUTY CHAIRMAN: Rimarki?

(Onor. Membri: No) Dawk favur?

(Onor. Membri: Aye) Dawk kontra?

Agreed.

Klawsola 44 għaddiet nem. con. u ġiet ordnata biex issir parti mill-Abbozz ta' Liġi.

Klawsola 45 - Min ikun qed jilgħab irid ikun preżenti fil-każino'.

Clause 45 - Persons gaming to be present at Casino.

THE CHAIRMAN (Onor. Michael Bonnici): Il-Ministru.

ONOR.

JOHN ATTARD MONTALTO: Din il-klawsola ddaħħlet minħabba l-internet gambling.

ONOR.

JOE BORG: Jien naħseb li l-kelma "the" li hemm fil-frażi "the gaming" f'subklawsola (1) u f'paragrafu (a) ta' subklawsola (1) ta' klawsola 45 għandha titneħħa.

ONOR.

JOHN ATTARD MONTALTO: Kollox sew.

THE CHAIRMAN: Iktar rimarki?

(Onor. Membri: No) Il-mistoqsija hija klawsola 45.

Dawk favur?

(Onor. Membri: Aye) Dawk kontra?

Agreed.

Klawsola 45 għaddiet nem. con. u ġiet ordnata biex issir parti mill-Abbozz ta' Liġi

Klawsola 46 - Logħob illegali.

Clause 46 - Unlawful gaming.

THE CHAIRMAN: L-Onor.

Joe Borg.

ONOR.

JOE BORG: Qabel xejn irrid ngħid li t-tieni paragrafu tat-test Ingliż ta' klawsola 46 għandu jiġi enumerat bħala subklawsola (2) u minflok il-kliem "... find an any person ..." għandhom jidħlu l-kliem "... found on any person ...".

ONOR.

JOHN ATTARD MONTALTO: Naqbel ma' dan li qed tgħid.

THE CHAIRMAN: Iktar rimarki?

(Onor. Membri: No) Il-mistoqsija hi klawsola 46.

Dawk favur?

(Onor. Membri: Aye) Dawk kontra?

Agreed.

Klawsola 46 għaddiet nem. con. u ġiet ordnata biex issir parti mill-Abbozz ta' Liġi.

Klawsoli 47 u 48 għaddew nem. con. u ġew ordnati biex isiru parti mill- Abbozz ta' Liġi.

Klawsola 49 - Reklamar.

Clause 49 - Advertising.

THE CHAIRMAN: Rimarki?

L-Onor.

Bonnici.

ONOR.

JOSEF BONNICI: Kif għidna fl-istadju tat-Tieni Qari, aħna ma nistgħux nifhmu eżattament jekk ir-reklamar hux se jkun ristrett permezz ta' din il-klawsola u għalhekk nixtiequ li ningħataw spjegazzjoni dwar dan.

Jekk fhimt sew din il-klawsola iktar qed tirriferi għar-reklamar tal- casinos li jsir barra minn Malta milli f'Malta.

Aħna nemmnu li l-Istat m'għandux jinkoraġġixxi l-logħob ta' l-ażżard, allavolja dan it-tip ta' logħob iħalli l-qligħ.

ONOR.

JOHN ATTARD MONTALTO: Kif qal tajjeb l-Onor.

Bonnici, permezz ta' din il-klawsola r-reklamar se jkun ristrett għax għalkemm huwa permess li dan it-tip ta' reklamar jintwera f'dawk l-imkejjen fejn ikun hemm it- turisti - bħall-ajruport, il-portijiet, il-lukandi u l-holiday complexes - m'huwiex permess li dawn jintwerew f'bars u ristoranti.

THE CHAIRMAN: L-Onor.

Borg.

ONOR.

JOE BORG: Dan il-provvediment jixbah ħafna lil dak li ddiskutejna l-aħħar darba fejn konna għamilna distinzjoni bejn il-Maltin li għandhom 25 sena u l-barranin li għandhom 18-il sena.

Hawnhekk qed ngħidu li filwaqt li r-reklamar tal-logħob huwa tajjeb barra minn Malta, ir-reklamar li jsir f'Malta huwa ħażin.

Jien nixtieq li l-Ministru jgħidilna jekk liġijiet simili ta' pajjiżi oħra għandhomx dan it-tip ta' provvediment jew jekk dan il-konċett huwiex kompletament home-grown.

ONOR.

JOHN ATTARD MONTALTO: Ir-raġuni li għaliha qed indaħħlu din il- klawsola hija li aħna qed nipprovaw inżidu t-turiżmu organizzat.

Fil-fatt jien informat li dan il-provvediment huwa bbażat fuq il-Gaming Act ta' l- Ingilterra.

ONOR.

JOE BORG: Madanakollu jien inħoss li din il-klawsola hija superfluwa għax hawnhekk qisna qed nittrattaw żewġ gruppi b'mod differenti minn xulxin.

Imma issa ħalli ngħaddi għal xi kummenti oħrajn.

F'subklawsola (1) ta' klawsola 49 għandna li:

"No person shall issue or cause to be issued any advertisement:

(a) informing the public that any premises in Malta are premises on which gaming takes place or is to take place; ...".

Issa jien ma nafx jekk meta qed ngħidu "that any premises in Malta", m'aħniex qed nirriferu wkoll għal-licensed casinos.

Osservazzjoni oħra li xtaqt nagħmel hija li subklawsola (3) ta' klawsola 49, kemm fit-test Malti kif ukoll fit-test Ingliż, minflok:

"Any person who contravenes the provisions of the previous subsection of this section shall be guilty of an offence under this Act.",

għandha tiġi:

"Any person who contravenes the provisions of subsection (1) of this section shall be guilty of an offence under this Act".

ONOR.

JOHN ATTARD MONTALTO: Sur President, għal klawsola 49 se nipproponi din l-emenda verbali:

F'subklawsola (3) ta' klawsola 49 minflok il-kliem "tas-subartikolu ta' qabel dan" għandhom jidħlu l-kliem "tas-subartikolu (1)".

In subclause (3) of clause 49 for the words "of the previous subsection" there shall be substituted the words "of subsection (1)".

THE CHAIRMAN: Iktar rimarki?

(Onor. Membri: No) Il-mistoqsija hi l- emenda verbali kif imressqa u moqrija mill-Ministru.

Dawk favur?

(Onor. Membri: Aye) Dawk kontra?

Agreed.

L-emenda verbali għaddiet nem. con.

THE CHAIRMAN: Il-mistoqsija hi klawsola 49 kif emendata.

Dawk favur?

(Onor. Membri: Aye) Dawk kontra?

Agreed.

Klawsola 49, kif emendata verbalment, għaddiet nem. con. u ġiet ordnata biex issir parti mill-Abbozz ta' Liġi.

Klawsola 50 - Setgħa ta' għamir/regoli.

Clause 50 - Power to make rules.

THE CHAIRMAN: Rimarki?

Il-Ministru.

ONOR.

JOHN ATTARD MONTALTO: Hawnhekk lill-bord qed nagħtuh is-setgħa li jirregola u jippreskrivi diversi affarijiet varji.

Ovvjament ir- regolamenti kollha li joħroġ il-bord għandhom jiġu mgħoddija mill-proċedura kollha li s-soltu jgħaddu minnha.

THE CHAIRMAN: L-Onor.

Borg.

ONOR.

JOE BORG: Jien naħseb li lill-bord għandna nneħħulu s-setgħa li, kif jgħid paragrafu (f) ta' subklawsola (1) ta' din il-klawsola:

"jippreskrivi kull ma għandu jiġi preskritt taħt kull dispożizzjoni oħra ta' dan l-Att.",

biex b'hekk inkunu nistgħu nkopru r-regolamenti li jista' joħroġ il-bord fil-kontest tad-depożitu li jsir.

Fil-fehma tiegħi l-poter li se jkollu l- bord li joħroġ regolamenti biex isir dak id-depożitu aħjar jingħata lill- ministru.

Qed ngħid dan għax mill-ftit esperjenza li għandi kwalunkwe ministru jibda jibża' joħroġ regolamenti taħt il-mantell ta' xi ħaġa vaga, speċjalment jekk din tkun tinvolvi l-flus.

ONOR.

JOHN ATTARD MONTALTO: Din il-problema nistgħu nsolvuha billi nżidu l-kliem "inkluż ir-riżerva" biex paragrafu (f) ta' subklawsola (1) ta' klawsola 50 jiġi hekk:

"jippreskrivi kull ma għandu jiġi preskritt taħt kull dispożizzjoni oħra ta' dan l- Att, inkluż ir-riżerva.".

ONOR.

JOE BORG: Il-poter li qed nagħtu lill-ministru hawnhekk ingħata f'diversi liġijiet oħrajn.

Jiġifieri dan il-fattur ma jinkwetanix daqshekk għax minkejja li l-liġi lill-ministru tkun qed tagħtih a blanket authorisation, dan joqgħod attent ħafna f'dawk ir-regolamenti li joħroġ.

Sur President, jien nissuġġerixxi li l-paragrafu (f) jiġi paragrafu (ġ) u l-paragrafu (f) ġdid jippreskrivi xi regolamenti dwar il-guarantee fund.

THE CHAIRMAN: L-Onor.

Dalli.

ONOR.

JOHN DALLI: Sur President, fil-fehma tiegħi minflok ma l-bord joħroġ ir-regolamenti bl-approvazzjoni tal-ministru, il-ministru għandu joħroġ ir-regolamenti b'konsultazzjoni mal-bord.

Qed ngħid dan għax huwa l- ministru li għandu jassumi r-responsabbilta' politika ta' dak li jkun qed isir u mhux il-bord.

Wara kollox l-ebda bord ma joħroġ regolamenti li jkunu jorbtu b'liġi imma huwa l-ministru li joħroġ dawn ir-regolamenti.

THE CHAIRMAN: Il-Ministru.

ONOR.

JOHN ATTARD MONTALTO: Jien naqbel miegħek għax fl-opinjoni tiegħi iktar hija ħaġa xierqa li joħroġ ir-regolamenti l-ministru.

L-unika ħaġa li rridu nbiddlu hija li f'subklawsola (1) ta' klawsola 50 minflok "Il-Bord jista', bl-approvazzjoni tal-Ministru, ..." nagħmluha "Il-Ministru jista', b'konsultazzjoni mal-Bord, ...".

ONOR.

JOHN DALLI: F'subklawsola (1) ta' klawsola 50 hawn li "The Board may, with the approval of the Minister, ...", jiġifieri finalment huwa l- ministru li se japprova r-regolamenti.

Allura lill-bord għaliex qed inpoġġuh fuq quddiem ġaladarba huwa l-ministru li jrid japprova dawn ir- regolamenti?

ONOR.

JOHN ATTARD MONTALTO: Jien naħseb li għandna nagħmlu emenda f'dan is-sens.

Pero' l-Avukat Ġenerali qed jgħidli li l-kelma "konsultazzjoni" hija wiesgħa u jekk nużaw din il-kelma, il-bord ma jkollux funzjoni effikaċi.

ONOR.

JOHN DALLI: Dan m'huwiex l-ewwel bord regolatorju li għandna fil- pajjiż.

Per eżempju, l-awtoritajiet li jaqgħu taħt il-liġijiet li jikkonċernaw il-financial services joħorġu r-regolamenti huma jew joħroġhom il-ministru?

X'relazzjoni hemm bejnhom u bejn il-ministru?

Per eżempju, l- MFSC u l-Bank Ċentrali kif joħorġu r-regolamenti tagħhom?

ONOR.

JOHN ATTARD MONTALTO: M'għandix qualms għall-fatt li l-ministru jagħmel ir-regolamenti anzi l-oppost, imma għadni m'iniex ċert jekk subklawsola (1) għandniex nagħmluha "b'konsultazzjoni mal-Bord" jew "fuq parir tal-Bord".

Tradizzjonalment f'dan il-każ iktar tintuża l-kelma "konsultazzjoni".

THE CHAIRMAN: L-Onor.

Borg.

ONOR.

JOE BORG: Nixtieq niġbed l-attenzjoni ta' dan il-Kumitat li jekk kemm-il darba qed naqblu li huwa l-ministru li għandu jagħmel ir- regolamenti, paragrafu (g) ta' subklawsola (1) ta' klawsola 6 għandu jinbidel għax dan jgħid li waħda mill-funzjonijiet tal-Bord hija li jagħmel ir-regolamenti.

ONOR.

JOHN ATTARD MONTALTO: Allura naħseb li jekk il-Kumitat jaqbel, ikun aħjar jekk din il-klawsola tiġi posposta.

THE CHAIRMAN: Hawn permess?

(Onor. Membri: Aye)

Il-permess ingħata u l-klawsola ġiet posposta.

Klawsola 51 għaddiet nem. con. u ġiet ordnata biex issir parti mill-Abbozz ta' Liġi.

Klawsola 52 - Emenda tal-Kodiċi Kriminali, Kap. 9.

Clause 52 - Amendment of the Criminal Code, Cap.

ONOR.

JOHN ATTARD MONTALTO: Sur President, għal klawsola 52 nipproponi din l-emenda:

"T" Minflok il-kliem "334" f'paragrafu (b) ta' klawsola 52, għandhom jidħlu l-kliem "344".

"T" For the words "334" in paragraph (b) of clause 52, there shall be substituted the words "344".

THE CHAIRMAN: Aktar rimarki?

(Onor. Membri: No) Il-mistoqsija hi l- emenda kif imressqa u moqrija mill-Ministru.

Dawk favur?

(Onor. Membri: Aye) Dawk kontra?

Agreed.

L-emenda "T" għaddiet nem. con.

THE CHAIRMAN: Il-mistoqsija hi klawsola 52 kif emendata.

Dawk favur?

(Onor. Membri: Aye) Dawk kontra?

Agreed.

Klawsola 52, kif emendata, għaddiet nem. con. u ġiet ordnata biex issir parti mill-Abbozz ta' Liġi.

Klawsola 53 - Tħassir ta' l-Ordinanza dwar il-Kursaal.

Clause 53 - Repeal of Kursaal Ordinance.

THE CHAIRMAN: L-Onor.

Dalli.

ONOR.

JOHN DALLI: Jien napprezza l-fatt li hawnhekk l-Ordinanza dwar il- Kursaal qed tiġi mħassra peress li ma jistax ikollok żewġ liġijiet fuq l- istess ħaġa, pero' hemm xi transition arrangements bejn dik l-ordinanza u dan l-abbozz ta' liġi?

Qed nagħmel din il-mistoqsija għax per eżempju, il- Casma Co. Ltd. qed topera taħt l-Ordinanza dwar il-Kursaal.

ONOR.

JOHN ATTARD MONTALTO: Il-liġi tidħol in vigore f'dik id-data li l- ministru responsabbli mill-finanzi jista' jistabilixxi permezz ta' legal notice.

ONOR.

JOHN DALLI: Għandna idea meta se tkun din id-data?

GĦax normalment meta liġi tiġi mħassra b'liġi oħra diġa' jkun hemm maħsub xi problemi jistgħu jinqalgħu fil-prattika.

THE CHAIRMAN: L-Onor.

Borg.

ONOR.

JOE BORG: Nixtieq nissuġġerixxi lill-Ministru biex iġib in vigore partijiet minn din il-liġi f'dati differenti.

B'hekk, per eżempju, klawsola 53 tkun tista' ma tiġix in vigore mal-ewwel.

ONOR.

JOHN ATTARD MONTALTO: Fil-fatt dan diġa' ħasbet għalih klawsola 1 ta' dan l-abbozz ta' liġi għax hawnhekk insibu li:

"Dan l-Att jista' jisejjaħ l-Att ta' l-1998 dwar il-Logħob, u għandu jibda jseħħ f'dik id-data li l-Ministru responsabbli għall-finanzi jista' b'avviż fl-Gazzetta jistabbilixxi u jistgħu jiġu hekk stabbiliti dati differenti għal dispożizzjonijiet differenti u għal għanijiet differenti ta' l-Att.".

Il-proċess indikat hu li kif tiġi repealed l-Ordinanza dwar il-Kursaal tidħol in vigore din il-liġi ħalli ma jkunx hemm time lag.

ONOR.

JOHN DALLI: Jien li qed ngħid hu li, per eżempju, għadna ma nafux jekk issa t-taxxi dovuti humiex se jitħallsu bit-taxxa l-ġdida jew b'dik antika.

Aħna rridu naraw x'se nagħmlu minn issa meta jinqalgħu dawn iċ- ċirkostanzi u mhux nilleġislaw u mbagħad naraw x'se nagħmlu wara.

Per eżempju, x'se jiġri mil-liċenzji eżistenti?

Se jiġu annullati jew inkella se jittieħdu over mil-liġi l-ġdida awtomatikament?

ONOR.

JOHN ATTARD MONTALTO: Bla dubju ta' xejn jien se nissuġġerixxi lill-Avukat Ġenerali biex minkejja dak li tgħid klawsola 1, dan il-punt li tqajjem jiġi studjat bir-reqqa.

THE CHAIRMAN: L-Onor.

Borg.

ONOR.

JOE BORG: Jien li nissuġġerixxi huwa li nemendaw din il-klawsola biex il-ministru, permezz ta' avviż legali, ikun jista' jipprovdi għall- perijodu ta' transizzjoni fil-kontest ta' stabilimenti li jaqgħu taħt l- Ordinanza dwar il-Kursaal.

THE CHAIRMAN: L-Onor.

Dalli.

ONOR.

JOHN DALLI: Jista' jkun li qed niftehmu ħażin għax il-problema li għandna tikkonċerna l-arranġamenti li jeżistu u mhux il-perijodu ta' transizzjoni.

Per eżempju, issa l-Casma Co. Ltd. trid tapplika għal liċenzja ġdida jew inkella l-liċenzja li għandha taħt l-Ordinanza dwar il- Kursaal se tgħaddi taħt din il-liġi awtomatikament?

Bla ebda dubju, f'dan l-abbozz ta' liġi għandu jkun hemm klawsola li tipprovdi għal dawn iċ- ċirkostanzi għax inkella hekk kif l-Ordinanza dwar il-Kursaal tiġi mħassra, il-Casma Co. Ltd. ma tkunx tista' tibqa' topera peress li ma jkollhiex liċenza valida.

Fil-fatt l-unika triq li jkollha tieħu din l-azjenda hija li tagħmel applikazzjoni għall-għoti ta' liċenzja taħt il-liġi l-ġdida.

Jien persważ li lkoll naqblu li mhux hekk għandu jsir, pero' dan l-abbozz ta' liġi għandu jagħtina indikazzjoni f'dan ir-rigward.

Sur President, jien naħseb li għandu jsir huwa li ssir analisi tal-liġi li tkun se tiġi mħassra u jiġi speċifikat li dak kollu li kien isir taħt dik il-liġi issa se jgħaddi taħt il-liġi l-ġdida.

Issa jien m'iniex avukat u qed nitkellem mill-ftit esperjenza li għandi.

ONOR.

JOHN ATTARD MONTALTO: Jiena naqbel li għandu jkun hemm perijodu ta' transizzjoni permezz ta' klawsola ad hoc li tiddaħħal f'dan l-abbozz ta' liġi.

Pero' sakemm id-drafter jagħmel l-emendi neċessarji għal din il- klawsola, jekk il-Kumitat jaqbel nitlob li din il-klawsola tiġi posposta.

THE CHAIRMAN: Hawn permess?

(Onor. Membri: Iva)

Il-permess ingħata u l-klawsola ġiet posposta.

Klawsola 50 - Setgħa ta' għamir/regoli.

Clause 50 - Power to make rules.

(Posposta iktar kmieni fil-Kumitat)

THE CHAIRMAN: Il-Ministru.

ONOR.

JOHN ATTARD MONTALTO: Sur President, għal klawsola 50 nipproponi din l-emenda: "U" Subklawsola (1) ta' klawsola 50 għandha tiġi emendata kif ġej:

(a) paragrafu (f) għandu jiġi enumerat mill-ġdid għala paragrafu (g);

(b) minnufih wara paragrafu (e) tagħha għandu jidħol dan il- paragrafu li ġej:

"(f) jippreskrivi dwar ir-riżerva għal logħob imsemmija f'artikolu 39"; u

(c) minflok il-kliem "Il-Bord jista', bl-approvazzjoni tal- Ministru" għandhom jidħlu l-kliem "Il-Ministru jista', fuq il-parir tal-Bord".

"U" Subclause (1) of clause 50 shall be amended as follows:

(a) paragraph (f) thereof shall be renumbered as paragraph (g);

(b) immediately after paragraph (e) thereof there shall be added the following new paragraph:

"(f) prescribe in relation to the gaming reserve referred to in section 39"; and

(c) for the words "the Board may, with the approval of the Minister," there shall be substituted the words "The Minister may, on the advice of the Board".

THE CHAIRMAN: Aktar rimarki?

L-Onor.

Borg.

ONOR.

JOE BORG: Jien nissuġġerixxi biex minflok "Setgħa ta' għamir/regoli", il-marginal note nagħmluha "Setgħa biex isiru regolamenti".

Nixtieq nissuġġerixxi wkoll biex f'subklawsola (1) minflok il-kliem "mingħajr preġudizzju għad-dispożizzjonijiet ta' qabel dan", indaħħlu l- kliem "mingħajr preġudizzju għal ġeneralita' ta' dak li għadu kemm intqal".

THE CHAIRMAN: Il-Ministru.

ONOR.

JOHN ATTARD MONTALTO: Sur President, ħalli nipproponi emenda oħra għal din il-klawsola:

"V" Minflok in-nota marġinali ta' klawsola 50 għandu jidħol il-kliem li ġej: "Setgħa biex isiru regolamenti.".

"V" For the marginal note of clause 50 there shall be substituted the words: "Power to make regulations.".

Jien ma nafx jekk tiftakrux li meta konna qed niddiskutu dan l-abbozz ta' liġi fl-istadju tat-Tieni Qari, kien intqal li l-kelma "makna" f'paragrafu (d) ta' subklawsola (1) ta' klawsola 50 tista' toħloq ambigwita'.

ONOR.

JOE BORG: Jien nissuġġerixxi li minflok "jirregola l-użu ta' makni f'każino'";" paragrafu (d) ta' subklawsola (1) ta' klawsola 50 jiġi "jipprovdi għat-tifsir ta' makkinarju u jirregola l-użu ta' makni f'każino'".

ONOR.

JOHN ATTARD MONTALTO: Kollox sew.

ONOR.

JOE BORG: Ħaġa oħra li nixtieq nissuġġerixxi hija li f'subklawsola (1) ta' klawsola 50, minflok "without prejudice to the provisions of the foregoing" indaħħlu l-kliem "without prejudice to the generality of the foregoing".

Ovvjament fit-test Malti għandu jsir l-istess, jiġifieri għandna ndaħħlu l-kliem "mingħajr preġudizzju għall-ġeneralita' ta' dak li għadu kemm intqal.

ONOR.

JOHN ATTARD MONTALTO: Il-kelma "ġeneralita'" fit-test Malti ma tantx qed togħġobni.

ONOR.

JOE BORG: Din il-kelma hija wżata f'diversi liġijiet oħrajn.

ONOR.

JOHN ATTARD MONTALTO: Mela kollox sew.

Sur President, għal klawsola 50 nipproponi wkoll din l-emenda:

"W" F'subklawsola (1) ta' klawsola 50 minflok il-kliem "mingħajr preġudizzju għad-" għandhom jidħlu l-kliem "mingħajr preġudizzju għall- ġeneralita' tad-".

"W" In subclause (1) of clause 50 after the words "without prejudice to the" there shall be added the words "generality of the".

THE CHAIRMAN: Iktar rimarki?

(Onor. Membri: No) Il-mistoqsija hi l- emenda "U" kif imressqa u moqrija mill-Ministru.

Dawk favur?

(Onor. Membri: Aye) Dawk kontra?

Agreed.

L-emenda "U" għaddiet nem. con.

THE CHAIRMAN: Il-mistoqsija hi l-emenda "V" kif imressqa u moqrija mill- Ministru.

Dawk favur?

(Onor. Membri: Aye) Dawk kontra?

Agreed.

L-emenda "V" għaddiet nem. con.

THE CHAIRMAN: Il-mistoqsija hi l-emenda "W" kif imressqa u moqrija mill- Ministru.

Dawk favur?

(Onor. Membri: Aye) Dawk kontra?

Agreed.

L-emenda "W" għaddiet nem. con.

THE CHAIRMAN: Il-mistoqsija hi klawsola 50 kif emendata.

Dawk favur?

(Onor. Membri: Aye) Dawk kontra?

Agreed.

Klawsola 50, kif emendata, għaddiet nem. con. u ġiet ordnata biex issir parti mill-Abbozz ta' Liġi.

Klawsola 53 - Tħassir ta' l-Ordinanza dwar il-Kursal.

Clause 53 - Repeal of Kursaal Ordinance.

(Posposta iktar kmieni fil-Kumitat)

ONOR.

JOHN ATTARD MONTALTO: Sur President, għal klawsola 53 nipproponi din l-emenda:

"X" Minflok klawsola 53 għandha tidħol il-klawsola li ġejja:

"53 (1) Bla ħsara għas-subartikoli (2) u (3) ta' dan is-subartikolu, l-Ordinanza dwar il-Kursaal hija b'dan imħassra.

(2) Il-Ministru jista' b'regolamenti magħmulin taħt dan is- subartikolu jipprovdi dwar dispożizzjonijiet transitorji.".

"X" For clause 53 there shall be substituted the following:

"53 (1) Without prejudice to the provisions of subsections (2) and (3) of this section, the Kursaal Ordinance is hereby repealed.

(2) The Minister may by regulations made under this subsection provide for transitory provisions.".

ONOR.

JOE BORG: Peress li, per eżempju, ir-rati differenti ta' taxxa ma tkunx tista' ssolvihom permezz ta' dispożizzjonijiet transitorji, naħseb li subklawsola (2) ta' klawsola 53 għandha tiġi:

"Il-Ministru jista' b'regolamenti magħmulin taħt dan is-subartikolu jipprovdi dwar dispożizzjonijiet transitorji u speċjali.".

ONOR.

JOHN ATTARD MONTALTO: L-Avukat Ġenerali qed jgħidli li jekk indaħħlu l-kelma "speċjali", b'regolament ikunu jistgħu jinbidlu xi affarijiet minn dan l-abbozz ta' liġi.

Per eżempju, jekk indaħħlu l-kelma "speċjali" l-eta' li wieħed irid ikollu biex jidħol il-casino tkun tista' tinbidel.

ONOR.

JOE BORG: Imma jekk wieħed jorbot il-kelma "speċjali" ma' l- Ordinanza dwar il-Kursaal, il-provvedimenti ta' dan l-abbozz ta' liġi ma jkunux jistgħu jinbidlu.

ONOR.

JOHN ATTARD MONTALTO: Jien naħseb li bil-kelma "speċjali" iktar qed nikkomplikaw l-affarijiet.

ONOR.

JOE BORG: Kollox sew.

Mela l-aħjar ħaġa hi li nħallu l-emenda kif inhi.

THE CHAIRMAN: Iktar rimarki?

(Onor. Membri: No) Il-mistoqsija hi l- emenda kif imressqa u moqrija mill-Ministru.

Dawk favur?

(Onor. Membri: Aye) Dawk kontra?

Agreed.

L-Emenda "X" għaddiet nem. con.

THE CHAIRMAN: Il-mistoqsija hi klawsola 53 kif emendata.

Dawk favur?

(Onor. Membri: Aye) Dawk kontra?

Agreed.

Klawsola 53, kif emendata, għaddiet nem. con. u ġiet ordnata biex issir parti mill-Abbozz ta' Liġi.

Klawsola 2 - Tifsir.

Clause 2 - Interpretation.

(Posposta fis-Seduta tat-2 ta' Marzu 1998)

ONOR.

JOHN ATTARD MONTALTO: Sur President, għal klawsola 2 nipproponi din l-emenda:

"Y" Fi klawsola 2 minflok id-definizzjoni ta' "makna tal-logħob", għandha tidħol id-definizzjoni segwenti:

""makna tal-logħob" tfisser kull makna li tkun magħmula jew adattata għal logħob ta' sogru jew ta' sogru u ħila magħqudin kif jista' jiġi preskritt mill-Ministru;".

"Y" In clause 2 for the definition of "gaming machine", there shall be substituted the following:

""gaming machine" means any machine which is constructed or adapted for playing a game of chance or chance and skill combined as may be prescribed by the Minister;".

THE CHAIRMAN: L-Onor.

Borg.

ONOR.

JOE BORG: Peress li hawnhekk għandna li fost l-oħrajn id- definizzjoni ta' "impjegat ta' każino'" hija spettur, jista' l-Ministru jgħidli jekk l-ispetturi humiex impjegati tal-casino?

Qed nagħmel din il- mistoqsija għax jien għandi l-impressjoni li dawn m'humiex impjegati tal- casino.

ONOR.

JOHN ATTARD MONTALTO: Filwaqt li ċerti spetturi se jkunu mpjegati tal-casino, hemm spetturi oħrajn li jaqgħu taħt subklawsola (1) ta' klawsola 8, liema subklawsola fost affarijiet oħra tgħid li:

"Il-Ministru jista' jaħtar dak l-għadd ta' uffiċjali pubbliċi li jista' jqis li jkunu meħtieġa sabiex ikunu spetturi għall-għanijiet ta' dan l-Att.".

ONOR.

JOE BORG: Imma jien naħseb li din is-sentenza se tikkrea konfużjoni.

GĦallinqas l-ispetturi li huma mpjegati tal-casino għandna nibdew insejħulhom "spetturi interni", ħalli nkunu nistgħu niddistingwuhom mill-ispetturi li jaqgħu taħt klawsola 8.

ONOR.

JOHN ATTARD MONTALTO: Allura nistgħu naqtgħu l-kelma "spettur" barra mid-definizzjoni ta' "impjegat ta' każino'" li hemm fi klawsola 2.

ONOR.

JOE BORG: Kollox sew.

ONOR.

JOHN ATTARD MONTALTO: Mela ħalli nipproponi din l-emenda verbali għal klawsola 2:

Fid-definizzjoni ta' "impjegat ta' każinò" li hemm fi klawsola 2, il- kelma "spettur" għandha titħassar.

In the definition of "casino employee" in clause 2, the word "inspector" shall be deleted.

THE CHAIRMAN: L-Onor.

Borg.

ONOR.

JOE BORG: Dawk il-postijiet li għandhom amusement machines se jkunu koperti b'din il-liġi?

ONOR.

JOHN ATTARD MONTALTO: Le.

ONOR.

JOE BORG: Allura l-clubs sportivi u politiċi li għandhom xi gaming machines m'humiex koperti b'din il-liġi?

ONOR.

JOHN ATTARD MONTALTO: Il-clubs ma jistax ikollhom gaming machines imma amusement machines.

Fil-fatt l-uniku post li jista' jkollu l-gaming machines huwa casino liċenzjat u għalhekk jien naħseb li d-definizzjoni ta' gaming machine għandha tkun iktar ċara għax, per eżempju, f'każ li club ikollu slot machine li ma tkunx a gaming machine imma tkun an amusement machine jistgħu jinħolqu problemi kbar.

L-amusement machines ma jaqgħux taħt din il-liġi, imma min-naħa l-oħra jekk isir abbuż minn amusement machine, allura dik ħaġa oħra.

ONOR.

JOE BORG: GĦalhekk huwa importanti li l-ministru jkollu l-poter li jagħmel ir-regolamenti.

THE CHAIRMAN: Iktar rimarki?

(Onor. Membri: No) Il-mistoqsija hi l- emenda verbali kif imressqa u moqrija mill-Ministru.

Dawk favur?

(Onor. Membri: Aye) Dawk kontra?

Agreed.

L-emenda verbali għaddiet nem. con.

THE CHAIRMAN: Il-mistoqsija hi l-emenda "Y" kif imressqa u moqrija mill- Ministru.

Dawk favur?

(Onor. Membri: Aye) Dawk kontra?

Agreed.

L-emenda "Y" għaddiet nem. con.

THE CHAIRMAN: Il-mistoqsija hi klawsola 2 kif emendata.

Dawk favur?

(Onor. Membri: Aye) Dawk kontra?

Agreed.

Klawsola 2, kif emendata, għaddiet nem. con. u ġiet ordnata biex issir parti mill-Abbozz ta' Liġi.

Fid-9.00 p.m. il-Kamra rriżumiet u l-President tal-Kumitati rrapporta progress u talab il-permess sabiex il-Kumitat jerġa' jiltaqa'.

MADAM SPEAKER: Sar il-ħin.

Il-Ministru Mizzi.

ONOR.

JOE MIZZI: Madam Speaker, jekk il-Kamra taqbel nipproponi li għall- GĦaxar Laqgħa tal-Kumitat Parlamentari Konġunt bejn Malta u l-Unjoni Ewropea li se ssir fi Strasbourg bejn l-1 u t-2 ta' April 1998, l-Onor.

Charles Mangion jissostitwixxi lill-Onor.

Sandro Schembri Adami.

MADAM SPEAKER: Hawn qbil?

(Onor. Membri: Iva) Sar il-ħin.

Issa nistieden lill-Onor.

Mizzi biex, jekk jogħġbu, iressaq l-Aġġornament.

AĠĠORNAMENT

ONOR.

JOE MIZZI: Madam Speaker, nipproponi l-Aġġornament tal-Kamra għal nhar il-Ħamis, 12 ta' Marzu, fid-9.00 a.m. b'din l-aġenda:

Mozzjonijiet

Mozzjoni għat-tħassir ta' Avviżi Legali numri 56 u 57 dwar l-Att ta' l-1991 dwar il-Korporazzjoni għas-Servizzi ta' l-Ilma.

Ordnijiet tal-Ġurnata

Abbozz ta' Liġi dwar il-Logħob - Kumitat (Kont.);

Abbozz ta' Liġi dwar Servizzi tat-Turiżmu għal Malta - it-Tieni Qari (Kont.);

Abbozz ta' Liġi dwar il-Kummerċ ta' l-Assigurazzjoni - Kumitat;

Abbozz ta' Liġi dwar Brokers fl-Assigurazzjoni u Intermedjarji oħra - it- Tieni Qari (Kont.);

Abbozz ta' Liġi li jemenda l-Att dwar Tribunal għal Talbiet Żgħar - it- Tieni Qari;

Abbozz ta' Liġi li jemenda l-Att dwar Dazju tas-Sisa (Emenda Nru 4) - it- Tieni Qari;

Abbozz ta' Liġi li jemenda l-Att dwar Taxxa tar-Reġistrazzjoni ta' Vetturi bil-Mutur (Emenda Nru 3) - it-Tieni Qari;

Abbozz ta' Liġi li jemenda Diversi Liġijiet dwar it-Telekomunikazzjoni - it- Tieni Qari;

Abbozz ta' Liġi dwar is-Sigurta' fl-Ajruportijiet u fl-Avjazzjoni Ċivili - it-Tieni Qari;

Abbozz ta' Liġi li jemenda l-Att dwar il-Ħabs - it-Tieni Qari;

Abbozz ta' Liġi dwar il-Forzi tal-Pulizija ta' Malta- it-Tieni Qari;

Abbozz ta' Liġi dwar il-Protezzjoni Ċivili - Tieni Qari;

Abbozz ta' Liġi kontra l-Korruzzjoni - it-Tieni Qari (Kont);

Abbozz ta' Liġi li jemenda l-Ordinanza dwar il-Pensjonijiet - it-Tieni Qari;

Abbozz ta' Liġi dwar Taxxa Speċjali fuq Banek Kummerċjali - it-Tieni Qari; u

Riżoluzzjoni tal-Kap ta' l-Oppożizzjoni dwar Malta u l-Unjoni Ewropea - Kontinwazzjoni.

MADAM SPEAKER: Grazzi.

Rimarki?

L-Onor.

Galea Pace.

ONOR.

VICTOR GALEA PACE: Madam Speaker, fil-ftit ħin li għandi għad- dispożizzjoni tiegħi llejla xtaqt nitkellem fuq il-kunsilli lokali, peress li nhar is-Sibt, 14 ta' Marzu se jsiru l-elezzjonijiet ta' xi wħud minnhom.

Nibda biex nirringrazzja lil dawk il-kandidati kollha li nhar is-Sibt se jikkontestaw dawn l-elezzjonijiet biex ikunu jistgħu jagħtu kontribut siewi fil-lokal tagħhom.

Minn hawn nixtieq nirringrazzja wkoll lil dawk il- kunsilliera kollha li f'dawn l-aħħar erba' snin ħadmu u stinkaw kontinwament biex itejbu s-servizzi u jsebbħu l-ambjent tal-lokal tagħhom.

F'dawn l-erba' snin ħarġu riżultati pożittivi ħafna mill-kunsilli lokali u naħseb li kulħadd jaqbel miegħi jekk ngħid li l-ambjent ta' pajjiżna kompla jisbieħ.

F'dawn l-erba' snin il-kunsilliera tawna wkoll eżempju ta' kif isir ippjanar serju u għalkemm, kif jiġri kull meta ssir xi ħaġa ġdida, malli ġew introdotti l-kunsilli lokali fil-pajjiż tfaċċaw ħafna problemi, il-kunsilliera għarfu jsibu saqajhom u jippjanaw, kif ukoll jaħdmu flimkien, irrispettivament mill-kulur politiku tagħhom

Madam Speaker, erbat ijiem oħra terz tal-poplu Malti u Għawdxi sejjer jivvota biex ikun jista' jkompli jara titjib kemm fis-servizzi kif ukoll fl- ambjent tal-lokal tiegħu.

Bla ebda dubju l-kunsilliera li se jitilgħu eletti f'dawn l-elezzjonijiet se jħabbtu wiċċhom ma' problemi ġodda, l- iktar ma' dawk finanzjarji, u għalhekk minn hawn nixtieq nappella lill- gvern ċentrali biex filwaqt li jikkopera u jikkonsulta iktar mal-kunsilli lokali, ikabbrilhom il-fondi għall-ġid ta' Malta u Għawdex kollu għax ovvjament jekk dawn ikollhom f'idejhom il-flus li għandhom bżonn ikunu jistgħu jtejbu l-ħajja ta' kull Malti u Għawdxi ħafna iktar.

Madam Speaker, jien persważ li r-residenti kollha tal-lokalitajiet li se jikkontestaw l-elezzjonijiet tal-kunsilli lokali nhar is-Sibt li ġej se jmorru jivvotaw bi ħġarhom għax illum jafu li, minkejja li forsi matul dawn l-erba' snin il-kunsill lokali tagħhom m'għamilx dak kollu li ppretendewh li jagħmel, huma r-residenti li qed jiddeċiedu x'għandu jsir u xi prijoritajiet hemm fil-lokal tagħhom u mhux iktar il-politiċi.

Ħadd ma jista' jiċħad li l-eżistenza tal-kunsilli lokali ġabet magħha ġid, xogħol serju u mpenn kbir għall-ġid tal-lokalitajiet rispettivi.

Illum il-poplu Malti u Għawdxi huwa favur il-kunsilli lokali wkoll għaliex jista' jara d- differenza enormi li hemm bejn ix-xogħol li qed isir mill-kunsill lokali tiegħu u x-xogħol li qed isir mill-gvern ċentrali, fejn ix-xogħlijiet isiru bla ħsieb ta' xejn u b'ħafna tberbiq ta' flus.

Il-poplu Malti u Għawdxi huwa wkoll konxju tal-fatt li llum dak kollu li sar fil-lokalita' tiegħu sar mingħajr l-ebda bżonn ta' favuri u li l-kunsilliera qed jaħdmu bla ħlas għax għandhom il-lokalita' tagħhom għal qalbhom verament.

Matul dawn l- erba' snin il-kunsilliera għamlu ħafna ġid u ppjanaw, ħadmu u ħadu s- sodisfazzjon tax-xogħol li għamlu flimkien mingħajr ma daħħlu l- opinjonijiet politiċi tagħhom fin-nofs.

Madam Speaker, nagħlaq id-diskors tiegħi billi nawgura li l-poplu Malti u Għawdxi jmur jivvota bi ħġaru fil-lokalitajiet fejn se jiġu kkontestati l- elezzjonijiet għall-kunsilli lokali.

L-elettorat dan m'għandux jagħmlu b'xi għamad politiku imma fl-interess tal-lokalita' tiegħu li tant għandu għal qalbu.

Grazzi, Madam Speaker.

MADAM SPEAKER: Nirringrazzjak.

Iktar rimarki?

L-Onor.

Bonnici.

ONOR.

MICHAEL BONNICI: Madam Speaker, fil-ftit ħin li għandi għad- dispożizzjoni tiegħi nixtieq nitkellem fuq tliet suġġetti totalment differenti.

L-ewwelnett nixtieq ngħid xi ħaġa fuq is-sitwazzjoni preżenti li tinsab fiha l-ispiżerija ta' l-out-patients ta' St. Luke's.

Minn mindu bdiet tinżamm il-fee ta' 50c fuq kull riċetta, ħafna mill- pazjenti qed jippreferu jmorru l-isptar milli jagħmlu kif kienu jagħmlu qabel, jiġifieri jiġbru l-mediċini mill-health centres jew mill-bereġ tal- lokal tagħhom, għax b'hekk jekk ikollhom iktar minn preskrizzjoni waħda ma jħallsux aktar minn bolla waħda ta' 50c.

Minħabba din ir-raġuni n-numru ta' pazjenti li qed imorru l-ispiżerija ta' l-out-patients żdied sew u sa llum il-Gvern għadu m'għamel xejn biex ikabbar il-waiting room li hemm ma' din l-ispiżerija.

Naħseb xi darba jew oħra kulħadd ra xi ittra fil- gazzetta jew inkella sema' lil min jilmenta minn fuq ir-radju minħabba n- nuqqas ta' spazju li hemm għall-pazjenti li jmorru jiġbru l-mediċini mill- ispiżerija ta' l-out-patients, jew inkella minħabba li mhux qed ikun hemm biżżejjed impjegati biex iqassmu l-mediċini.

Biex inkun onest fil-kritika tiegħi, nista' nikkonferma li dan l-aħħar żdiedet tieqa oħra minn fejn jitqassmu l-mediċini pero' mill-bqija ma sar assolutament xejn biex jilqa' għaż-żieda kbira ta' pazjenti li qed ikun hemm fl-ispiżerija ta' l-out-patients.

Ngħid il-verita', jien ġieli mort hemmhekk biex naqdi lil xi anzjani u kull darba li mmur nibqa' skantat bil- queues kbar li jkun hemm.

Biżżejjed ngħid li xi pazjenti, li jkunu ilhom hemm mis-7.00 a.m. jew ġieli anke qabel, idumu jistennew għal sigħat sħaħ biex jinqdew.

Issa peress li l-ispiżerija hija żgħira wisq għall-folol kbar ta' nies li qed ikun hemm, ħafna mill-pazjenti qed jippreferu joqogħdu jistennew fuq it-taraġ li hemm qabel ma tidħol fl-ispiżerija, kemm minħabba l-ħafna nifsijiet li jkun hemm ġewwa, kif ukoll minħabba li niddubita jekk b'kollox ikunx hemm fejn joqogħdu tużżana min-nies bil-qiegħda.

Madam Speaker, minn hawnhekk jien nappella lill-Gvern biex jirrimedja din is-sitwazzjoni mill-iktar fis possibbli u jekk kemm-il darba llum l- ispiżerija tal-gvern hija żgħira wisq għall-ammont kbir ta' pazjenti li qed tilqa' fiha kuljum, għandu jew jinstab post alternattiv ieħor jew inkella titkabbar billi tittieħed parti mid-dipartiment ta' l-out-patients stess ħalli b'hekk nevitaw l-inkonvenjenza kbira li qed jgħaddu minnha l-pazjenti preżentement.

Biżżejjed ngħid li peress li l-bieraħ għamlet ix-xita u għalhekk il-pazjenti kollha qagħdu jistennew ġewwa l-ispiżerija biex jinqdew, dawn kellhom joqogħdu mrassin ma' xulxin għal sigħat sħaħ.

Min jaf kemm qed ikun hemm pazjenti li qed iħosshom ħażin f'dik ir-rassa jew li jaqbdu u jitilqu mingħajr ma jinqdew!

Madam Speaker, ngħid għalija jien nitħassar anke lill-istess impjegati ta' l-ispiżerija għax minkejja li x-xogħol żdidielhom sew, in-numru ta' mpjegati baqa' l-istess u dan minbarra li preżentement dawn l-impjegati xejn m'huma kuntenti fuq il-post tax-xogħol tagħhom għax qed jiġu ttrasferiti minn post għall-ieħor u tneħħewlhom ukoll ċerti shifts.

M'hemmx għalfejn ngħid li biex wieħed jiżgura li dipartiment, speċjalment dipartiment tas-saħħa, jagħti servizz tajjeb u effiċjenti jrid jaċċerta ruħu li l-impjegati jkunu kuntenti u jitħallew jaħdmu liberament, ħalli dawn iktar iħossuhom komdi jaqdu lill-pazjenti.

Għalhekk f'isem il- pazjenti, kif ukoll f'isem l-impjegati, minn hawn jien nerġa' nappella lill- Gvern biex isib rimedju għal din is-sitwazzjoni ħalli jevita l- inkonvenjenzi kbar li qed ikun hemm preżentement.

Madam Speaker, it-tieni punt li xtaqt nitkellem dwaru jittratta dwar il- kwestjoni li nqalgħet bejn il-Farmer's Central Co-operative Society Ltd. u xi entrepreneurs.

Fil-fatt dan l-aħħar smajna ħafna b'din il-koperattiva peress li qed isiru diversi diskussjonijiet fuq il-mod li bih se jintlaqtu numru mhux ħażin ta' bdiewa minħabba l-golf-course li se tinbena f'Tal- Virtu', limiti tar-Rabat.

Jien ma rridx nidħol f'din il-kwestjoni għax wieħed ikun irid jeżamina l-fatti kollha biex ikun jista' jitkellem pero' nappoġġa lill-bdiewa għax ħafna minnhom jaqilgħu l-għajxien tagħhom mill- għelieqi li jieħdu ħsieb b'tant kura.

Hawn irrid nagħmilha ċara li jien m'għandi xejn kontra d-developers lanqas u għalhekk inħeġġeġ kemm lil dawn, kemm lill-bdiewa, kif ukoll lir-rappreżentanti legali tagħhom biex ipoġġu madwar mejda, jgħidu dak li għandhom jgħidu u mbagħad jieħdu deċiżjoni li kemm jista' jkun tittieħed għall-kuntentizza ta' kulħadd għax ma jistax ikun li jibqgħu isiru l-protesti u jibqgħu jinħolqu l-battibekki bejn il- bdiewa, bejn l-entrepreneurs u bejn il-ministru konċernat mingħajr ma nipprovaw insibu soluzzjoni għal din il-kwestjoni li nqalgħet.

Madam Speaker, ħaġa li laqatni fl-istqarrija li ħarġet il-koperattiva hija li din qalet li kien hemm xi bdiewa li aċċettaw u ffirmaw biex jingħataw xi kumpens mingħand id-developers ħalli dawn jibqgħu għaddejjin bil-proġett pero' jidher li dan sar fuq bażi ta' pressjoni, ta' theddid jew inkella ta' ngann.

Ta' min jgħid li l-Gvern ħareġ permess sabiex jinbnew tliet golf-courses ġewwa pajjiżna pero' jekk kemm-il darba Tal-Virtu' m'huwiex adattat sabiex fih isir dan it-tip ta' żvilupp għandna nfittxu areas oħra u mhux nibqgħu ninsistu sabiex nibnu golf-course hemmhekk.

Jien naħseb li l-unika soluzzjoni li hemm biex tiġi solvuta din il-kwestjoni hija li kif għidt diġa', xi ħadd jieħu l-inizjattiva - din l-inizjattiva tista' tittieħed kemm mill-bdiewa, kemm mill-investitiuri kif ukoll mill- ministru konċernat - li jħajjar lin-nies involuti f'din il-kwestjoni jiddiskutu bejniethom u jidħol xi medjatur biex jieħu deċiżjoni fl-interess ta' kulħadd.

Madam Speaker, punt ieħor li nixtieq nitkellem dwaru jittratta is-seminar li sar nhar is-Sibt li għadda, fejn ġie diskuss l-istorm water master plan, ħalli forsi ma jibqax ikollna d-diżgrazzji li kellna f'Jannar li għadda, fejn fost affarijiet oħra, persuna tilfet ħajjitha minħabba l- għargħar li kien hemm ġewwa Birkirkara.

Fil-fatt f'dan is-seminar - għalih attendejt jien ukoll peress li għandi interess speċjali f'din il-materja - saru diversi suġġerimenti tajbin u nispera li issa dawn jiġu attwati mill- iktar fis possibbli.

Iktar ma qed jgħaddi żmien il-problema ta' l-għargħar ġewwa pajjiżna iktar qed tikber, u dan mhux għaliex qed tagħmel iktar xita milli kienet tagħmel fil-passat imma għaliex għamilna ħafna ħsara lil dik l- infrastruttura li l-antenati tagħna kienu bnew b'tant għaqal u b'tant ħsieb, proprjament sabiex l-ilma tax-xita la jagħmel ħsara lir-raba u lanqas lill-bini.

Madam Speaker, waqt dan is-seminar saru diversi interventi minn membri tal-kunsilli lokali u dawn kollha qablu li pajjiżna għandu l-infrastruttura neċessarja għall-ilqugħ ta' l-ilma tax-xita pero' l-iżball li qed isir huwa li aħna m'aħniex qed inħaddmu dik l-infrastruttura.

Biżżejjed wieħed jgħid li minkejja li jeżistu ġibjuni kbar ħafna, dawn illum m'humiex qed jiġu utilizzati u jinsabu vojta.

Per eżempju, ikun interessanti jekk insemmi l- fatt li taħt Pjazza San Pawl ġewwa l-Ħamrun, li għadha kif ġiet irranġata, hemm ġibjun enormi li ma fihx qatra ta' ilma waħda u minkejja li dan il- post ġie rriabilitat ma sar xejn biex inkunu nistgħu nutilizzaw dan il- ġibjun, jiġifieri l-ammont kbir ta' ilma li jinżel minn Triq il-Kbira San Ġużepp baqa' mhux qed jiġi milqugħ.

Imma ngħid jien, ġaladarba meta dan l- aħħar irriabilitajna din il-pjazza, u konna nafu li taħtha hemm ġibjun enormi li jesa' eluf ta' glalen ta' ilma, kif ma ħsibniex għal soluzzjoni biex inkunu nistgħu nagħmlu użu minnu?

Din ħaġa redikola!

Madam Speaker, imbagħad xi ngħidu għall-culverts li għandna sabiex minnhom jgħaddu l-ilmijiet li jinġabru fit-toroq tagħna?

Dawn m'humiex qed jiġu mnaddfa bil-konsegwenza li l-ilma mhux qed jitħalla jimxi fil-korsa normali tiegħu.

Illum li qegħdin f'Marzu u għad fadlilna sitt xhur sakemm jerġgħu jibdew il-maltempati, għandna nieħdu l-opportunita' li nqabbdu lill- impjegati tal-gvern inaddfu dawn il-culverts u fejn hemm bżonn jitwaqqa' l- bini li qed iservi ta' żgombru għall-ilmijiet li jkollna fit-toroq tagħna sabiex naħsbu minn qabel għax-xitwa li ġejja.

Issa ħalli ngħaddi għall- aħħar punt li nixtieq nagħmel illejla.

Madam Speaker, dan l-aħħar kont mistieden biex nara x-xogħlijiet li kienu qed isiru f'Wied Qirda li jinsab f'Ħaż-Żebbuġ imma jiddispjaċini ngħid li bqajt iddiżappuntat għall-aħħar bil-mod li bih kienu qed isiru dawn ix- xogħlijiet.

Fil-fatt minflok ma dan il-wied ġie ppreservat inġabet gaffa sabiex tiġbor il-materjal li tkaxkar ma' l-ilmijiet u wittietu fuq dak il- blat abjad sabiħ li kien jagħmel lil Wied Qirda tant attraenti.

Allura dan xogħol?

Mela l-widien jitnaddfu billi nġibu gaffa u nwittu l-materjal li din tiġbor?

Din hija verament għarukaża u jien persważ li hekk kif terġa' tagħmel l-ewwel xita dak il-materjal li ġie mwitti fuq il-blat ta' dan il- wied jerġa' jitkaxkar x'imkien ieħor.

Minn hawnhekk jien nappella lill- Awtorita' ta' l-Ippjanar sabiex tieħu azzjoni immedjata kontra d- dipartiment tax-xogħlijiet għax-xogħol ħażin li qed jagħmel kemm f'dan il- wied kif ukoll f'widien oħra għax jekk kemm-il darba tibqa' ma titteħidx azzjoni dwar dan, minn hawn u ftit żmien ieħor il-widien ta' pajjiżna jitħassru kollha.

Madam Speaker, preżentement hemm ħafna nies li qed jagħmlu l-ilmenti tagħhom kemm permezz tal-gazzetti kif ukoll permezz tar-radjijiet lokali fuq xi wieħed mill-punti li għamilt illum u għalhekk nittama li jittieħdu l- azzjonijiet li hemm bżonn mill-iktar fis possibbli.

Grazzi, Madam Speaker.

MADAM SPEAKER: Nirringrazzjak.

Sar il-ħin.

Il-Kamra hija aġġornata għal għada l-Ħamis 12 ta' Marzu fid-9.00 a.m. bl-aġenda kif komunikata mill- Ministru Mizzi.

Fid-9.30 p.m. il-Kamra aġġornat mingħajr ma saret il-mistoqsija.

MISTOQSIJIET GĦAL TWEĠIBIET ORALI MWIEĠBA BIL-MIKTUB

CABINET RECRUITMENT COMMITTEE -

L-ONOR.

GIOVANNA DEBONO staqsiet lill-Prim Ministru: Jista' l- Prim Ministru jgħid kemm kien hemm applikazzjonijiet u/jew preżentazzjonijiet quddiem il-Cabinet Recruitment Committee sal-15 ta' Frar, 1998?

Kemm minn dawn l-applikazzjonijiet kienu milqugħa u kemm miċħuda?

Liema kienu l-applikazzjonijiet milqugħa u liema miċħuda?

X'kienu r-raġunijiet mogħtija għall-applikazzjonijiet miċħuda?

ONOR.

ALFRED SANT: Sal-15 ta' Frar, 1998 il-Cabinet Recruitment Committee irċieva fuq id-948 talba li minnhom ġew trattati aktar minn 700 post li minnhom intlaqgħu mas-680 każ.

Il-kriterji wżati fid-deċizjoni kienu prinċipalment:-

L-ammont ta' fondi allokati fil-budget;

Il-ħtieġa li l-post rikjest jintela kif suġġerit; L-alternattiva li jista jkun hemm għal ingaġġ minn barra s-servizz pubbliku; u

L-impatt soċjali u ekonomiku; kif ukoll fuq il-fondi u l-budgets tal- Gvern skond kif japplika f'kull każ.

AREI

L-ONOR.

NINU ZAMMIT staqsa lill-Vici Prim Ministru, Ministru għall- Affarijiet Barranin u ta' l-Ambjent.: B'riferenza għar-risposta mogħtija għall-mistoqsija parlamentari numru 11728, jista' l-Ministru jgħid, għal kull raħal/belt indikat fl-istess mistoqsija: kemm kienet l-area fabbrikabbli (tajba għall-bini) ta' kull raħal u belt qabel ma ġie abolit il-pjan regolatur fl-1983; kemm hija l-area ta' kull raħal u belt li ġiet għar-replanning fl-1988?

ONOR.

GEORGE VELLA: Biex tingħata l-informazzjoni rikjesta għall-ewwel mistoqsija jinħtieġ isir eżerċizzju estensiv u l-awtorita' m'hijiex f'pożizzjoni li talloka riżorsi biex isir dan l-eżerċizzju.

Dwar it-tieni mistoqsija peress li din mitluba għal diversi lokalitajiet dan l-eżerċizzju għadu qed jinħadem u l-informazzjoni tingħata aktar 'il quddiem.

RABAT - GOLF COURSES

L-ONOR.

NINU ZAMMIT staqsa lill-Vici Prim Ministru, Ministru għall- Affarijiet Barranin u ta' l-Ambjent.: Fir-rigward tal-proġett imsemmi dan l-aħħar dwar golf courses taħt il-lukanda verdala fir-Rabat, jista' l- Ministru jgħid: 1) x'inhu l-ammont ta' raba' (tumoli) li se jiġi affettwat; 2) kemm minn dan ir-raba' huwa proprjeta' tal-gvern; 3) x'inhu n- numru ta' bdiewa li għandhom proprjeta' f'(1) ; 4) kemm huwa n-numru ta' bdiewa li jħallsu l-qbiela tar-raba' msemmi f'(2); 5) kemm mir-raba' imsemmi f'(1) huwa bagħli u kemm saqwi?

ONOR.

GEORGE VELLA: L-informazzjoni mitluba fl-ewwel parti tal-mistoqsija hija aċċessibbli għall-pubbliku u għall-periti, għaldaqstant taqa' taħt Standing Order No. 27.

Rigward il-partijiet l-oħra tal-mistoqsija, l-Onor.

Membru huwa mitlub jagħmilhom lill-Ministri kkonċernati.

PA - ĦWIENET MINGĦAJR PERMESS

L-ONOR.

JOE FARRUGIA staqsa lill-Vici Prim Ministru, Ministru għall- Affarijiet Barranin u ta' l-Ambjent.: Jista' l-Viċi Prim Ministru jgħid: ħwienet li ilhom minn qabel ma twaqqfet l-Awtorita' ta' l-Ippjanar jiġifieri qabel l-1992 li għalkemm iħallsu l-liċenzja iżda m'għandhomx il- permessi meħtieġa x'juru, x'passi tieħu l-awtorita' u xi tkun id-deċiżjoni tagħha; meta ħanut tinħariġlu enforcement notice sabiex jagħlaq, fuqhiex tibbaża l-awtorita' u x'dokumenti titlob li tara; u meta l-inspector ta' l- awtorita' jinvestiga t-tali ħanut, il-permessi lil min jintalbu, lill- pulizija jew lis-sid?

ONOR.

GEORGE VELLA: ) Ħwienet li ilhom qabel ma twaqqfet l-Awtorita' ta' l-Ippjanar u qegħdin iħallsu l-liċenzja m'għandhom bżonn l-ebda permess min- naħa ta' l-awtorita'.

L-awtorita' dejjem titlob għal xi forma ta' permess kemm jekk ikun tal- Pulizija jew ta' l-awtorita'.

Fin-nuqqas tinħareġ enforcement notice skond il-liġi.

Il-permess jintalab lil sid il-ħanut jew lil min ikun qiegħed jokkupah.

SKART - RIMI TA' SKART

L-ONOR.

JOE PSAILA SAVONA staqsa lill-Vici Prim Ministru, Ministru għall-Affarijiet Barranin u ta' l-Ambjent.: Japprezza l-Viċi Prim Ministru li mhux sew li skart ta' ristoranti u postijiet ta' l-ikel m'għandux jintrema' mal-bqija ta' l-iskart l-ieħor?

Jikkonsidra li għandu jerġa' jittella' l-animal swill plant biex dan jiġi maħdum u jiġi utilizzat aħjar?

ONOR.

GEORGE VELLA: Nitlob l-Onor.

Interpellant biex jirriferi din il- mistoqsija parlamentari lill-Ministeru ta' l-Agrikoltura u Sajd.

PA - DJAR RESIDENZJALI - PERMESSI

L-ONOR.

JOE PSAILA SAVONA staqsa lill-Vici Prim Ministru, Ministru għall-Affarijiet Barranin u ta' l-Ambjent.: Jista' l-Viċi Prim Ministru jgħid kemm ħarġu permessi għall-bini ta' djar residenzjali mill-Awtorita' ta' l-Ippjanar f'dawn l-aħħar għaxar snin?

Mir-riċerki tagħha, kemm tqis li hemm talbiet/ħteġijiet għal djar residenzjali fl-istess għaxar snin?

X'inhi l-policy preżenti ta' l-Awtorita' ta' l-Ippjanar f'dak li huwa ħruġ ta' permessi għal units residenzjali fuq art ġdida?

L-Awtorita' ta' l- Ippjanar hija ggwidata minn kemm verament teżisti ħtieġa għal dawn fuq livell nazzjonali jew tevalwa u tħares biss lejn l-applikazzjoni speċifika?

ONOR.

GEORGE VELLA: Dwar permessi għall-bini ta' djar residenzjali l- informazzjoni li għandha l-awtorita' tmur lura sal-1993.

L-ammont ta' permessi li ħarġu bejn 1993 u 1997 għall-bini residenzjali kienu dawn:

1993 2,973 1994 4,126 1995 4,619 1996 4,227 1997 3,025

Mir-riċerki tagħha l-awtorita' tikkalkola li kien hemm domanda netta annwali ta' madwar 1800 djar ta' abitazzjoni ġodda bejn is-snin 1985-1995.

Din il-figura tieħu in konsiderazzjoni l-fatt li għandek domanda kkreata min-numru ta' familji ġodda, immigranti u nies li jmorru jgħixu waħedhom kif ukoll provista ta' djar li jitbattlu jew huma battala u jidħlu fis-suq.

Iċ-ċensiment tal-1995 juri li bejn l-1985 u l-1995 in-numru ta' djar li ġew okkupati żdied b'madwar 18,000.

Sakemm applikazzjoni għal bini residenzjali tkun tikkonforma mal-policy u qegħda f'żona indikata għal dan it-tip ta' żvilupp, permess huwa normalment maħruġ.

Is-sitwazzjoni bħalissa hija li tħares lejn l-applikazzjoni speċifika fil- kuntest ta' dak li ingħad qabel.

Il-ħtieġa ta' residenzi fuq livell nazzjonali titqies fil-proċess tal-pjani lokali u tar-reviżjoni tal-pjan ta' struttura.

PA - PENHOUSES

L-ONOR.

JESMOND MUGLIETT staqsa lill-Vici Prim Ministru, Ministru għall-Affarijiet Barranin u ta' l-Ambjent.: Jista' l-Viċi Prim Ministru jgħid x'inhuma l-height limitations fuq is-seafront Marsalforn u fi Triq it- Turisti, f'Buġibba?

Jista' l-Viċi Prim Ministru jgħid jekk penthouses humiex permessi fiż-żewġ każijiet?

ONOR.

GEORGE VELLA: Il-height limitation ta' Buġibba hija ta' erba' sulari u penthouse.

Il-height limitation quddiem il-baħar f'Marsalforn huwa ta' erba' sulari u basement.

Fiż-żewġ każijiet, il-penthouse tiġi aċċettata sakemm ikun ipprovdut parkeġġ adegwat għall-iżvilupp fuq is-sit kollu u l-penthouse tkun irtirata 4.25m mill-faċċata tal-bini.

PULIZIJA - KUMPENS

L-ONOR.

JOSE' HERRERA staqsa lill-Ministru tal-Ġustizzja: Jista' l-Ministru jagħti tweġiba għall-mistoqsija parlamentari tiegħi numru 11942 peress illi l-informazzjoni kienet għadha qed tinġabar u ċioe' jista' jgħid, minn Jannar 1989 sal-lum, kemm pulizija ġew kumpensati mill-fond speċjali li kien ġie kompost biex jitħallsu membri tal-Korp talli weġġgħu waqt il-qadi ta' dmirhom u jagħti l-ismijiet u d-dettalji tagħhom?

ONOR.

GAVIN GULIA: Ninforma lil l-Onor.

Interpellant li tweġiba għall- mistoqsija parlamentari numru 11942 ingħatat illum.

PA - ĦANUT TA' L-ISPARE PARTS

12727 L-ONOR.

JOE FARRUGIA staqsa lill-Vici Prim Ministru, Ministru għall- Affarijiet Barranin u ta' l-Ambjent.: Jista' l-Viċi Prim Ministru jgħid jekk ħanut ta' l-ispare parts li qiegħed fi Triq il-Knisja, f'Ħal Tarxien għandux il-permessi meħtieġa?

ONOR.

GEORGE VELLA: Jirriżulta li kienet saret applikazzjoni fl-24 ta' Settembru, 1997 u din ġiet irrifjutata fil-5 ta' Jannar, 1998.

Minn spezzjoni li saret mill-Enforcement Officer tal-lokal instab li dan il- ħanut kien qiegħed jopera, għaldaqstant inħarġet Stop Notice kontra s-sid.

PULIZIJA - KAŻIJIET KONNESSI MAD-DROGA

L-ONOR.

ADRIAN VASSALLO staqsa lill-Prim Ministru: Jista' l- Prim Ministru jgħid kemm ittellgħu persuni l-Qorti s-sena l-oħra fuq każi konnessi mad-droga?

X'kienu l-akkużi?

X'weħlu f'kull każ?

Kemm minnhom kienu relapsers?

ONOR.

ALFRED SANT: Nirriferi lill-Onor.

Interpellant għat-tweġiba li jien tajt għall-mistoqsija parlamentari numru 10944.

PULIZIJA - KAŻI TA' SERQ

L-ONOR.

ADRIAN VASSALLO staqsa lill-Prim Ministru: Jista' l- Prim Ministru jgħid kemm ittellgħu persuni l-Qorti s-sena l-oħra fuq serq?

X'weħlu f'kull każ?

Kemm minnhom kienu relapsers?

ONOR.

ALFRED SANT: Dwar l-ewwel parti tal-mistoqsija nirriferi lill- Onor. Interpellant għat-tweġiba li jien tajt għall-mistoqsija parlamentari numru 10924.

Rigward il-kumplament tal-mistoqsija ninsab informat li ma tinżammx statistika ta' l-informazzjoni mitluba.

SKEJJEL - JUNIOR COLLEGE

L-ONOR.

ADRIAN VASSALLO staqsa lill-Ministru ta' l-Edukazzjoni u Kultura Nazzjonali: Jista' l-Ministru jgħid kemm kien in-numru ta' persuni li spiċċaw kors mill-Junior College is-sena l-oħra?

Kemm minn dawn daħlu l-Universita' din is-sena?

ONOR.

EVARIST BARTOLO: L-għadd ta' studenti mill-Junior College li spiċċaw il-kors li jwassal għall-eżamijiet tal-Matsec is-sena l-oħra kien ilaħħaq għall-778.

Rigward it-tieni parti tal-mistoqsija, l-għadd ta' studenti li kienu jmorru l-Junior College u daħlu l-Universita' din is-sena huwa ta' 226 irġiel, 292 nisa b'total ta' 518.

MINISTERU GĦAT-TRASPORT U PORTIJIET - KONSULENTI

L-ONOR.

ADRIAN VASSALLO staqsa lill-Ministru għat-Trasport u Portijiet: Jista' l-Ministru jgħid min kienu l-konsulenti ngaġġati bejn is-snin 1987 u l-1996 fil-Ministeru tiegħu u fid-dipartimenti li jaqgħu taħtu?

ONOR.

JOE DEBONO GRECH: Jiena nformat li l-persuni jew ditti li ġew ingaġġati bħala konsulenti bejn is-snin 1987 u l-1996 huma kif ġej:-

MINISTERU

Mr. Ivan Falzon, Mr. Sandro Cassar, Mr. J. R. Aquilina.

MALTA INTERNATIONAL AIRPORT

Mr. Tonio Casapinta, British Airport Authority, Management Systems Unit, Captur Vella & Associates, A & C Surveyors, Harrison & Company, Group 4 Securitas, Mr. C. Fsadni, Mr. P. J. Lawson, Mr. N. Falzon, Deloitte & Touche, Mr. Charles Grech, Compass Int'l, Design Solution.

PUBLIC TRANSPORT AUTHORITY

Mr. Guy Newberry (BESO), J. Tabone & Co. Ltd., Mr. J. K. Graven Griffiths (DOS MIL Consultancy), l-Inġinier Saviour Zammit, Perit I. Coleiro, Mr. Andre' Brechbuehl.

MALTA MARITIME AUTHORITY

Martin Farrugia A & CE, Dr. Albert Grech, Dr. Peter Attard, Dr. David Attard, M.T.S. Ltd., Port & Tran.

Cons.

Bremen, Harrison & Co., Zahra/Scicluna (Thea Tyhi), Dr. Joseph Pace, Robert Rendle, Acarsaid, Coode Blizard, Geometric Services Ltd., China Harbour Eng.

Co. Ltd., M.U.S. Ltd., Wallingford, Architeme Ltd., T.S.L. Ltd., Clyde & Co., Touche Ross.

POST OFFICE

British Post Office Consultancy Service, Universal Postal Union.

GOZO CHANNEL CO.

LTD.

Mr. Charles Tonna.

DIPARTIMENT TAL-LIĊENZJI U T-TESTIJIET

Messrs.

Keith Cameron u Tim Pearce.

TRAFFIC CONTROL BOARD

Mr. M. Al-Katib B.S.C. (Eng.)

MSC, MCIT, MIHT.

MINISTERU TAL-ĦARSIEN SOĊJALI - KONSULENTI

L-ONOR.

ADRIAN VASSALLO staqsa lill-Ministru tal-Ħarsien Soċjali: Jista' l-Ministru jgħid min kienu l-konsulenti ngaġġati bejn is-snin 1987 u l-1996 fil-Ministeru tiegħu u fid-dipartimenti li jaqgħu taħtu?

ONOR.

EDWIN GRECH: Risposta għall-mistoqsija ta' l-Onor.

Interpellant dwar min kienu l-konsulenti ngaġġati bejn is-snin 1987 u l-1996 fil- Ministeru tal-Ħarsien Soċjali u fid-dipartimenti li jaqgħu taħtu tpoġġiet fuq il-Mejda tal-Kamra aktar kmieni f'dini is-seduta.

MINISTERU TAS-SAĦĦA - KONSULENTI

L-ONOR.

ADRIAN VASSALLO staqsa lill-Ministru tas-Saħħa, Kura ta' l- Anzjani u Affarijiet tal-Familja: Jista' l-Ministru jgħid min kienu l- konsulenti ngaġġati bejn is-snin 1987 u l-1996 fil-Ministeru tiegħu u fid- dipartimenti li jaqgħu taħtu?

ONOR.

MICHAEL FARRUGIA: Bejn is-snin 1987 u l-1996 id-Dipartiment għall- Kura ta' l-Anzjani ma kellu l-ebda konsulent (Advisor ) ingaġġat miegħu.

Bejn Settembru 1991 (minn meta fetaħ) u l-1996, l-iSptar Żammit Clapp kellu tliet konsulenti (Advisor) li kienu accountant, tabib (Infection Control) u nutritionist.

Dawn kienu is-sur Stuart Graig, it-tabib Michael Borg u s-Sur Godfrey Xuereb rispettivament.

Il-konsulenti ngaġġati bejn is-snin 1987 u l-1996 fid-Diviżjoni tas-Saħħa huwa kif ġej:

Dr. Paul Abela Hyzler Sur George Ellul Castaldi Prof. Fredrick Fenech Dr. Joseph Grech Dr Edward Mercieca Dr Francis Micallef Dr John B Pace Sur Anthony Parnis Dr. Paul Psaila Savona Prof. Anthony Serracino Inglott Dr. Herbert Sultana Dr. Fortunato Zammit

Skond ir-records u l-istħarriġ li sar jidher li l-konsulenti ingaġġati mal-Ministeru tas-Saħħa, Kura ta' l-Anzjani u Affarijiet tal-Familja (ex- Ministru tal-Iżvilupp Soċjali) bejn l-1987 u l- 1996 kien tlieta (3).

Edgar Galea Curmi Alfred Zammit Montebello Alfred Callleja

Ħadd min dawn it-tlieta m'għadu ngaġġat ma' dan il-Ministeru tas-Saħħa.

Infatti Alfred Calleja temm l-impjieg tiegħu fil-31.10.96, filwaqt li Galea Curmi u Zammit Montebello kienu ġew trasferiti lill-MInisteru tal-Ħarsien Soċjali.

Filwaqt li fil-Fondazzjoni għas-Servizzi Mediċi il-Konsulenti huma dawn:

Halcrow Fox & Associates Ltd.

Austin & Associates Ronald Vella (eng) A & C Surveyors A & H Partnership Ltd A.H Rends Burton & Koralik Architects Loren Butt Consultancies Ann Noble & Associates John Ian Kane James Nisbet & Partners Hay Management Consultancy Mizzi,Doublet, Scerri Consultants

MINISTERU TAL-ĦARSIEN SOĊJALI - KUNTRATTI

L-ONOR.

AUSTIN GATT staqsa lill-Ministru tal-Ħarsien Soċjali: B'riferenza għall-perijodu 1 ta' Novembru, 1996 sal-31 ta' Ottubru, 1997 u għad-dikasteru li għalih il-Ministru hu responsabbli, jista' jagħti lista ta' kuntratti li ngħataw b'direct order u għal kull kuntratt: jindika x'kien il-kuntratt; min għamel l-ispecifications; min kienu l-persuni li għamlu l-award; lil min intalbu quotations; kemm kienet kull quote; min rebaħ il-kuntratt; ingħatawx extensions fuq il-kuntratt oriġinali u jekk fl- affermattiv, fiex kienu jikkonsistu; u jgħid kemm kien il-valur totali tagħhom?

ONOR.

EDWIN GRECH: Tweġiba għall-mistoqsija parlamentari numru 12,236 skond l-informazzjoni li ġiet mgħoddija lili tpoġġiet fuq il-Mejda tal- Kamra aktar kmieni f'din is-seduta.

MINISTERU TAS-SAĦĦA - KUNTRATTI

L-ONOR.

AUSTIN GATT staqsa lill-Ministru tas-Saħħa, Kura ta' l- Anzjani u Affarijiet tal-Familja: B'riferenza għall-perijodu 1 ta' Novembru, 1996 sal-31 ta' Ottubru, 1997 u għad-dikasteru li għalih il-Prim Ministru hu responsabbli, jista' jagħti lista ta' kuntratti li ngħataw b'direct order u għal kull kuntratt: jindika x'kien il-kuntratt; min għamel l-ispecifications; min kienu l-persuni li għamlu l-award; lil min intalbu quotations; kemm kienet kull quote; min rebaħ il-kuntratt; jekk ingħatawx extensions fuq il-kuntratt oriġinali u jekk fl-affermattiv, fiex kienu jikkonsistu; u kemm kien il-valur totali tagħhom?

ONOR.

MICHAEL FARRUGIA: Id-dikasteru tal-Prim Ministru ma jaqax taħt dan il-ministeru.

MINISTERU TA' L-INDUSTRIJA - KUNTRATTI

L-ONOR.

AUSTIN GATT staqsa lill-Ministru ta' l-Affarijiet Ekonomiċi u ta' l-Industrija: B'riferenza għall-perijodu 1 ta' Novembru, 1996 sal-31 ta' Ottubru, 1997 u għad-dikasteru li għalih il-Ministru hu responsabbli, jista' l-Ministru jagħti lista ta' kuntratti li ngħataw b'direct order u għal kull kuntratt: jindika x'kien il-kuntratt; min għamel l-ispecifications; min kienu l-persuni li għamlu l-award; lil min intalbu quotations; kemm kienet kull quote; min rebaħ il-kuntratt; ingħataw extensions fuq il-kuntratt oriġinali u jekk fl-affermattiv, fiex kienu jikkonsistu; u kemm kien il-valur totali tagħhom?

ONOR.

JOHN ATTARD MONTALTO: Nirriferi lill-Onor.

Interpellant għall- Public Service (Procurement) Regulations 1996 u għar-risposta tiegħi għad- domanda W1,039.

Jekk l-Onor.

Interpellant jixtieq jindika xi settur jew oġġett speċifiku tkun tista' tingħata r-risposta relattiva.

MINISTERU GĦAT-TRASPORT U PORTIJIET - KUNTRATTI

L-ONOR.

AUSTIN GATT staqsa lill-Ministru għat-Trasport u Portijiet: B'riferenza għall-perijodu 1 ta' Novembru, 1996 sal-31 ta' Ottubru, 1997 u għad-dikasteru li għalih il-Ministru hu responsabbli, jista' jagħti lista ta' kuntratti li ngħataw b'direct order u għal kull kuntratt: jindika x'kien il-kuntratt; min għamel l-ispecifications; min kienu l-persuni li għamlu l-award; lil min intalbu quotations; kemm kienet kull quote; min rebaħ il-kuntratt; ingħataw extensions fuq il-kuntratt oriġinali u jekk fl-affermattiv, fiex kienu jikkonsistu; u kemm kien il- valur totali tagħhom?

ONOR.

JOE DEBONO GRECH: Nirriferi lill-Onor.

Interpellant għat-tweġiba mogħtija għall-mistoqsija parlamentari numru W1,040.

MINISTRU FL-UFFIĊĊJU TAL-PRIM MINISTRU - KUNTRATTI

L-ONOR.

AUSTIN GATT staqsa lill-Ministru mingħajr Portafoll fl- Uffiċċju tal-Prim Ministru: B'riferenza għall-perijodu 1 ta' Novembru, 1996 sal-31 ta' Ottubru, 1997 u għad-dikasteru li għalih il-Ministru hu responsabbli, jista' jagħti lista ta' kuntratti li ngħataw b'direct order u għal kull kuntratt: jindika x'kien il-kuntratt; min għamel l- ispecifications; min kienu l-persuni li għamlu l-award; lil min intalbu quotations; kemm kienet kull quote; min rebaħ il-kuntratt; ingħataw extensions fuq il-kuntratt oriġinali u jekk fl-affermattiv, fiex kienu jikkonsistu; u kemm kien il-valur totali tagħhom?

ONOR.

JOE MIZZI: L-informazzjoni bi tweġiba għall-mistoqsija parlamentari numru 12240 tpoġġiet fuq il-Mejda tal-Kamra aktar kmieni f'din is-seduta.

MINISTERU TAL-BIEDJA U SAJD - KUNTRATTI

L-ONOR.

AUSTIN GATT staqsa lill-Ministru tal-Biedja u Sajd: B'riferenza għall-perijodu 1 ta' Novembru, 1996 sal-31 ta' Ottubru, 1997 u għad-dikasteru li għalih il-Ministru hu responsabbli, jista' jagħti lista ta' kuntratti li ngħataw b'direct order u għal kull kuntratt: jindika x'kien il-kuntratt; min għamel l-ispecifications; min kienu l-persuni li għamlu l-award; lil min intalbu quotations; kemm kienet kull quote; min rebaħ il-kuntratt; ingħataw extensions fuq il-kuntratt oriġinali u jekk fl- affermattiv, fiex kienu jikkonsistu; u kemm kien il-valur totali tagħhom?

ONOR.

NOEL FARRUGIA: Tweġiba tingħata f'xi seduta oħra

MINISTERU TAL-ĦARSIEN SOĊJALI - IMPJEGATI

L-ONOR.

GEORGE PULLICINO staqsa lill-Ministru tal-Ħarsien Soċjali: Jista' l-Ministru jwieġeb il-mistoqsija parlamentari numru 11096 li saret fit-12.1.98 rigward impjegati ġodda?

Jista' l-Ministru b'riferenza għall- istess mistoqsija jgħid kemm-il persuna ġiet impjegata minn kull lokalita'?

ONOR.

EDWIN GRECH: Ninforma lill-Onor.

Interpellant li t-tweġiba għall- mistoqsija parlamentari numru 11,096, ġiet mogħtija f'Seduta Nru. 191, fl- 24 ta' Frar, 1998.

EDUKAZZJONI - ĠIMGĦA TA' XJENZA U TEKNOLOĠIJA

L-ONOR.

GEORGE PULLICINO staqsa lill-Ministru ta' l-Edukazzjoni u Kultura Nazzjonali: B'riferenza għat-tweġiba għall-mistoqsija parlamentari numru 11079, jista' l-Ministru jgħid kemm hu maħsub li din il- persuna se titħallas għax-xogħol li hija għamlet rigward il-PR tal-Ġimgħa għax-Xjenza u Teknoloġija?

ONOR.

EVARIST BARTOLO: Lm450.

Din is-somma tinvolvi wkoll xogħol ta' PR relatat mal-GOOS Workshop u mal-INWAMATT Workshop.

MINISTERU TA' L-AFFARIJIET BARRANIN U AMBJENT - IMPJEGATI

L-ONOR.

GEORGE PULLICINO staqsa lill-Vici Prim Ministru, Ministru għall-Affarijiet Barranin u ta' l-Ambjent.: B'riferenza għat-tweġiba għall-mistoqsija parlamentari numru 11105, jista' l-Ministru jgħid għal partijiet (1), (2) u (4) tat-tweġiba, kemm-il persuna ġiet impjegata mil- lokalitajiet imsemmija?

ONOR.

GEORGE VELLA: Ninforma qabel xejn lill-Onor.

Membru li nġibditli l- attenzjoni għal xi tibdil żgħir li jenħtieġ isir fit-tagħrif li tajtu meta weġibtu għall-mistoqsija parlamentari preċedenti numru 11105.

Infatti, ninsab informat illi l-lokalitajiet li minnhom ġejjin id-29 persuna fulltime li ġew impjegati b'kuntratt indefinit bejn Jannar 1997 u Jannar 1998 kienu iżjed minn dawk imsemmija fir-risposta oriġinali, u għalhekk se nagħtih issa lista tal-lokalitajiet kollha bl-indikazzjoni ta' kemm ġew impjegati minn kull lokalita', kif talabni.

Birgu 1 ħaddiem Birkirkara 1 ħaddiem Birżebbuġa 2 ħaddiema Isla 1 ħaddiem Kalkara 1 ħaddiem Lija 1 ħaddiem Luqa 1 ħaddiem Marsa 1 ħaddiem Marsaxlokk 1 ħaddiem Mosta 3 ħaddiema Mqabba 1 ħaddiem Naxxar 1 ħaddiem Rabat 2 ħaddiema San Ġiljan 1 ħaddiem San Ġwann 1 ħaddiem Santa Luċija 2 ħaddiema Santa Venera 1 ħaddiem Sliema 2 ħaddiema Valletta 2 ħaddiema Ħaż-Żabbar 2 ħaddiema Għawdex 1 ħaddiem

Hemm korrezzjonijiet ukoll fil-partituri (2) u (4) tat-tweġiba għall- mistoqsija parlamentari numru 11105 billi minflok sitt persuni impjegati fulltime b'kuntratt definit, fil-fatt ġew ingaġġati ħamsa, filwaqt li flok erba' min-nies ġew impjegati fuq bażi part-time b'kuntratt definit, ġew ingaġġati ħamsa.

Wieħed jinnota illi l-iżbalji fin-numri jikkompensaw lil xulxin, b'mod li n-numru totali ta' impjegati taħt dawn iż-żewġ partituri jibqa' għaxar min-nies.

Il-ħames impjegati fulltime b'kuntratt definit joqogħdu r-Rabat, il-Fgura, San Gwann, San Pawl tat-Tarġa u kien hemm wieħed joqgħod l-Ingilterra.

Il-ħames ħaddiema fuq bażi part-time b'kuntratt definit huma minn Raħal Ġdid, Birkirkara, Ħal Qormi, San Gwann u Ħaż-Żabbar.

EDUKAZZJONI - KULLEGG EDUKATTIV TAL-LIBJANI

L-ONOR.

GEORGE PULLICINO staqsa lill-Ministru ta' l-Edukazzjoni u Kultura Nazzjonali: B'riferenza għat-tweġiba għall-mistoqsija parlamentari numru 10773, jista' l-Ministru jgħid min hu l-"Ministru kkonċernat" fid- dawl tal-fatt li l-istess mistoqsija saret lill-Ministru ta' l-Affarijiet Barranin u Ambjent (ara l-mistoqsija parlamentari numru 11324) u dan wieġeb bl-istess mod?

ONOR.

EVARIST BARTOLO: Se nressaq l-ilment quddiem l-awtoritajiet konċernati.

SPTARIJIET - SERVIZZI ĠODDA

L-ONOR.

LOUIS DEGUARA staqsa lill-Ministru tas-Saħħa, Kura ta' l- Anzjani u Affarijiet tal-Familja: Jista' l-Ministru jwieġeb għall- mistoqsija parlamentari tiegħi numru 8997 u ċioe' jista' jipprovdi lill- Kamra lista ta' servizzi ġodda li ġew introdotti ġewwa l-isptarijiet tal- gvern tul l-aħħar sena?

ONOR.

MICHAEL FARRUGIA: Il-lista ta' servizzi ġodda li ġew introdotti ġewwa l-isptarijiet tal-gvern tul l-aħħar sena huma elenkati fir-rapport ta' l-ewwel sena ta' ħidma.

Jekk l-Onor Interpellant m'għandux kopja, nista' ngħaddilu kopja.

SPTARIJIET - ACCOUNTABILITY

L-ONOR.

LOUIS DEGUARA staqsa lill-Ministru tas-Saħħa, Kura ta' l- Anzjani u Affarijiet tal-Familja: Jista' l-Ministru jwieġeb għall- mistoqsija parlamentari tiegħi numru 8999 u ċioe' jista' jinforma lill- Kamra x'passi u x'inizjattivi twettqu tul l-aħħar sena biex jissaħħaħ il- management u accountability ġewwa kull sptar tal-gvern rispettivament?

ONOR.

MICHAEL FARRUGIA: L-istrateġija preżenti taħseb biex il-management f'kull sptar tal-gvern jiġi msaħħaħ.

Dan jinkludi wkoll fih il-proċess ta' accountability li jifforma parti integra f'kull sistema ta' management.

Minn żmien 'il hawn ilha tinħass il-ħtieġa li jkun hemm tibdil sostanzjali fis-sistema finanzjarja u amministrattiva fil-qasam tas-saħħa.

Madankollu wieħed ma jistax jifred dawn iż-żewġ elementi minn xulxin u għaldaqstant, kull forma ta' tibdil għandu jimxi pari passu sabiex l- effiċjenza u l-eżitu tar-riforma ikunu ta' suċċess.

Għal dan il-għan il-qasam ta' l-isptarijiet ġie magħżul bħala prijorita' biex jiġu ntrodotti sistemi u strutturi ġodda ta' tmexxija bl-iskop li jiġu mrawma l-aspetti ta' responsabbilita' u kontabilita fl-użu tar-riżorsi pprovduti.

Ir-riforma bdiet bħala proġett pilota fl-Isptar Boffa .

Ġew identifikati cost centres għall-infiq, għad-dħul u għall-kontroll finanzjarju u l- istock.

Ġew introdotti sistemi u proċeduri moderni ta' komputerizzazzjoni u kontabbilita', flimkien ma' sistemi interni ta' kontroll u rikonċiljazzjoni sabiex jiġi mnaqqas kemm jista' jkun ir-riskju ta' frodi, l-infiq żejjed u fl-istess ħin jiffaċilita l-audit.

Għaldaqstant ġie mfassal manwal ta' operazzjoni li jinkludi fih spjegazzjoni dettaljata ta' kull tip ta' xogħol li tinvolvi din is-sistema, kif ukoll ta' l-istaff amministrattiv neċessarju biex iħaddimha.

Għaldaqstant, barra li ngħata taħriġ speċifiku lill-istaff ta' l-Isptar Boffa, ġew stabiliti ukoll performance indicators u ġbir regolari ta' informazzjoni biex is-sistema tkun tista tiġi immoniterjata u evalwata.

Din is-sistema hija maħsuba ukoll li tgħin lill-management fid-deċiżjonijiet tiegħu.

Permezz ta' din ir-riforma issa nafu x'inhi eżatt l-ispiża rikorrenti globali ta' l-Isptar Boffa.

Dan hu possibbli għaliex kull transazzjoni li ssir mill-isptar qed tiġi allokata taħt cost centre speċifiku, li jiġbor fih il-performance individwali ta' l-istess cost centre - kemm f'dak li huma spejjeż kif ukoll l-użu ta' riżorsi umani involuti.

L-analisi finanzjarja ta' l-informazzjoni miġbura u performance indicators kixfu fejn kien hemm xi nuqqas fis-sistema preċedenti, u issa dan in-nuqqas qed jiġi solvut bl-aktar mod effettiv.

Barra minn hekk il- management ta' l-isptar ġie mogħti miri speċifiċi għat-tnaqqis fl-infiq.

Dan l-istess proċess se jkompli li jinfirex fl-isptarijiet l-oħra.

Sandanittant ittieħdu diversi miżuri preparatorji f'dawn l-isptarijiet.

Fl-Isptar Monte Carmeli inħatar kumitat ta' tmexxija Mount Carmel Hospital Management Team.

Il-funzjoni tat-team jinkludi koordinazzjoni ta' l-attivita ta' kuljum fl-isptar u fis-servizzi tas-saħħa mentali fil- komunita' kif ukoll li jimplimenta l-programmi tas-saħħa mentali kif huma stabiliti mill-Kummisssjoni tas-Saħħa Mentali.

Fl-istess ħin it-team jipprovdi informazzjoni lill-Kummissjoni għas-Saħħa Mentali biex din ta' l- aħħar tkun tista tippjana iktar fis-sod.

Bħalissa qed issir auditing tas-servizzi kollha ġo l-isptar biex f'kull dipartiment issir magħruf il-funzjoni eżatta ta' kull impjegat.

Dan bħalissa qed jinvolvi is-setturi tal-maintenance, farmaċija, laundry u l- istores u bil-mod irid jinfirex biex ikopri s-sezzjonijiet kollha ta' l- isptar.

Sabiex jissaħħaħ il-management ta' l-Isptar Ġenerali ta' Għawdex il- management ta' dak li kien jissejjaħ l-Isptar il-Ġdid ġie amalgamat flimkien ma l-Isptar Ġenerali.

Miżura oħra kienet it-twaqqif mill-Prim Ministru ta' kummissjoni sabiex tirakkomanda x'azzjonijiet jistgħu jittieħdu sabiex jitjieb il-management u jkun hemm iżjed accountability fil-kumpless ta' l-Isptar Ġenerali ta' Għawdex

Fl-Isptar San Luqa l-proċess mistenni jibda iżjed tard.

Ta' min jgħid li l-Patient Administration System li bdiet tiddaħħal f'dan l-isptar u qed tibda tagħti informazzjoni maniġerjali utili biex it-tisħiħ tal-management ikun marbut mill-livell ta' servizz.

Mill-att finanzjarju dan il-proċess kollu jfisser li wieħed ikun jaf iżjed preċiż x'qiegħed jonfoq il-gvern u fejn din l-ispiża tista' tiġi mnaqqsa jew miżjuda skond il-bżonn.

B'hekk jiġi żgurat li ma ssir l-ebda ħela.

Mill-att ta' management jiġi żgurat iktar tqassim tajjeb ta' riżorsi.

SPTARIJIET GOVERNATTIVI - REFURBISHMENTS

L-ONOR.

LOUIS DEGUARA staqsa lill-Ministru tas-Saħħa, Kura ta' l- Anzjani u Affarijiet tal-Familja: Jista' l-Ministru jirrispondi l- mistoqsija parlamentari numru 9016 u ċioe jista' jinforma lill-Kamra x'refurbishment sar ġewwa l-isptarijiet governattivi tul l-aħħar għaxar snin sena b'sena?

ONOR.

MICHAEL FARRUGIA: Tweġiba tingħata f'seduta oħra.

DIABETIĊI

L-ONOR.

LOUIS DEGUARA staqsa lill-Ministru tas-Saħħa, Kura ta' l- Anzjani u Affarijiet tal-Familja: Jista' l-Ministru jirrispondi l- mistoqsija parlamentari numru 9020 u ċioe' jista' jinforma lill-Kamra kemm preżentement huwa n-numru ta' diabetiċi li jingħataw kura u mediċini mingħajr ħlas?

Kemm minnhom jieħdu l-insulina jew OHA?

ONOR.

MICHAEL FARRUGIA: Total ta' pazjenti li jattendu għal kura u mediċini b'xejn.

MALTA SLH FLORIANA PAOLA GZIRA (not Gozo)

Nu ta' Pazjenti 15602 9207 749 1705 917

Nru ta' Pazjenti fuqL-Insulina 2145 1758 51 112 40 Numru ta' pazjenti fuq OHA 6504 3478 361 818 455

Numru ta' pazjenti fuq dieta fissa 6953 3971 337 775 422

COSPICUA MOSTA RABAT QORMI GOZO

Nru ta' pazjenti 591 1080 728 625 292

Numru ta' pazjenti fuq l-insulina 25 55 75 29 N/A

Numru ta' Pazjenti fuq OHA 211 429 438 314 N/A

Numru ta' Pazjenti fuq dieta oħra 355 596 215 282 N/A

SPTARIJIET - STAFF

L-ONOR.

LOUIS DEGUARA staqsa lill-Ministru tas-Saħħa, Kura ta' l- Anzjani u Affarijiet tal-Familja: Jista' l-Ministru jirrispondi l- mistoqsija parlamentari numru 9024 ċioe' jista' jinforma lill-Kamra kemm kien l-istaff complement ġewwa kull sala ta' kull sptar governattiv għas- snin 1987 u l-1997?

ONOR.

MICHAEL FARRUGIA: Din l-informazzjoni għada qed tinġabar għalhekk risposta tingħata f'seduta oħra.

SAĦĦA - KSUR TAL-KODIĊI TAĊ-ĊIVIL

L-ONOR.

LOUIS DEGUARA staqsa lill-Ministru tas-Saħħa, Kura ta' l- Anzjani u Affarijiet tal-Familja: Jista' l-Ministru jirrispondi l- mistoqsija parlamentari numru 9033 u ċioe' jista' jinforma lill-Kamra kemm ħarġu charges għall-ksur tal-kodiċi taċ-ċivil ġewwa l-Head Office tad- dipartiment?

Jista' jgħid kemm kien in-numru ta' kull kategorija li kellhom charge?

Jista' jelenka xi kwalita' ta' ksur kien hemm li wasslu għal dawn iċ-charges?

ONOR.

SEGRETARJAT GĦAD-DRITTIJIET TAN-NISA - RENEE LAIVIERA

L-ONOR.

GEORGE PULLICINO staqsa lill-Prim Ministru: Jista' l-Prim Ministru jgħid x'inhu l-irwol tas-Sinjura Renee Laiviera fis-Segretarjat Parlamentari għad-Drittijiet tan-Nisa?

Dan l-impjieg huwa b'secondment jew b'kuntratt?

U jekk qegħda b'kuntratt, għal kemm hu twil dan il-kuntratt?

ONOR.

ALFRED SANT: Is-Sinjura Renee Laiviera kienet ġiet trasferita biex taħdem fis-Segretarjat Parlamentari għad-Drittijiet tan-Nisa fid-9 ta' Jannar 1997.

Peress li s-Sinjura Laiviera hija mpjegata regolari mal-Gvern fi Skala ta' Salarju Numru 7, hija la qegħda fuq secondment u lanqas b'kuntratt.

Hi tagħmel xogħol bħala adviser fl-istess Segretarjat.

EDUKAZZJONI - PAULINE MICELI

L-ONOR.

GEORGE PULLICINO staqsa lill-Ministru ta' l-Edukazzjoni u Kultura Nazzjonali: Jista' l-Ministru jgħid fejn qed tagħti s-servizz tagħha Ms. Pauline Miceli u kemm ilha f'dan il-post?

Fejn qegħda, hijiex hemm wara call for application?

Meta ħarġet din il-call for application?

Kemm kienu dawk li applikaw għal dan il-post?

ONOR.

EVARIST BARTOLO: (a) Ms Pauline Miceli ntalbet tieħu post is-Sur Alex Attard ġewwa l-kumpless Martin Luther King f'Jannar 1998.

Dan is- servizz ġie mitlub għal sitt xhur (sa Ġunju 1998) meta l-kumpless għandu jgħaddi f'idejn il-Ministeru tat-Turiżmu u Self-Employed.

(b) Iċ-ċaqlieq ta' Ms Miceli ma kienx jirrikjedi sejħa għall- applikazzjonijiet.

Is-sekwenza tal-fatti kienu dawn:

(i) F'Novembru 1997, is-Sur Alex Attard, Assistent Kap ta' Skola, fl- Iskola Sekondarja tas-subien Marsa, ingħata permess mill-MPO sabiex imur jagħti servizz fulltime lill-Assoċjazzjoni Caritas.

Is-Sur Attard huwa ko- ordinatur tal-programmi Caritas li jinżammu kull tmiem il-ġimgħa f'Martin Luther King.

Ġara li kien qed iqum diżgwid bejn min imexxi l-kumpless matul il-ġimgħa u min imexxi l-programmi ta' tmiem il-ġimgħa.

Wieħed beda jwaħħal fl-ieħor dwar "ħsarat" fil-post.

Għalhekk, ġie deċiż li s-Sur Attard ikun ippustjat il-ġimgħa kollha f'Martin Luther King sabiex ix-xogħol jimxi fl-oqsma kollha.

(ii) Bis-saħħa tal-permess li kiseb is-Sur Attard sabiex jiġi sekondat lill-Caritas, inħatar is-Sur Joseph S. Grech bħala Assistent Kap fl-Iskola Sekondarja tal-Marsa.

Is-Sur Grech għandu r-residenza San Ġiljan.

Fl- istess waqt Ms Miceli kienet taqdi s-servizz tagħha bħala Assistent Kap ta' skola ġewwa l-liċeo tal-bniet ta' St Patrick's (magħruf bħala Sandhurst).

(iii) Għal raġunijiet personali, is-Sur Alex Attard sab li ma setax ikompli jagħti s-servizz tiegħu kuljum ġewwa Martin Luther King u talab li jmur lura fl-Iskola Sekondarja tas-subien, Marsa.

Ma kienx possibbli għalih li jkompli jispiċċa s-sena skolastika u jtemm l-inkarigu tiegħu fl- istess waqt li Martin Luther King jimxi f'ministeru ieħor (is-soluzzjoni ideali).

Għalhekk ġie miftiehem li s-Sur Grech jitla' Sandhurst u s-Sinjura Miceli tmur Martin Luther King sa l-aħħar ta' din is-sena skolastika.

SKEJJEL - EDUKAZZJONI VOKAZZJONALI

L-ONOR.

CHRIS CARDONA staqsa lill-Ministru ta' l-Edukazzjoni u Kultura Nazzjonali: Jista' l-Ministru jgħid kemm kien l-infiq kull sena bejn l-1990 u l-1996 fuq l-edukazzjoni vokazzjonali (trade schools) fuq livell rikorrenti u livell kapitali?

ONOR.

EVARIST BARTOLO: Tweġiba tingħata f'xi seduta oħra

MANAGEMENT UNIVERSITY SERVICES LTD

L-ONOR.

CHRIS CARDONA staqsa lill-Ministru ta' l-Edukazzjoni u Kultura Nazzjonali: Jista' l-Ministru jgħid: a) min huma d-diretturi tal- kumpannija Management University Services Ltd; b) min huma l-awdituri ta' din il-kumpannija; c) kemm u min huma l-impjegati tal-kumpannija; d) kemm kien il-bejgħ (turnover) u qligħ/telf ta' din il-kumpannija mit-twaqqif tagħha sas-sena 1996?

ONOR.

EVARIST BARTOLO: Nassumi li l-Onor.

Interpellant jixtieq l- informazzjoni fuq il-Malta University Services Ltd għax ma teżisti l-ebda kumpannija bl-isem ta' Management University Services Ltd.

L-informazzjoni dwar il-Malta University Services Ltd hi kif ġej:

(a) Id-Diretturi tal-kumpannija Malta University Services Ltd huma dawn:

Professur Roger Ellul Micallef (Chairman) Professur Daniel Darmanin (Executive Vice-Chairman) Professur Robert Ghirlando (Managing Director) Is-Sur Anthony S Diacono Avv. Andrew Muscat

(b) L-Awdituri tal-kumpannija huma Price Waterhouse.

(c) L-impjegati tal-kumpannija huma 37.

Lista tagħhom tpoġġiet fuq il- Mejda tal-Kamra għall-qari aktar kmieni f'din is-Seduta.

(d) It-Turnover Amount u l-Profitt Nett wara t-taxxa għas-snin 1989 - 1996 (sat-30 ta' Settembru) huma kif se nsemmi:

Turnover Profitt Nett wara t-taxxa

1989 Lm 42,954 Lm-1,079 (loss) 1990 Lm101,506 Lm 3,674 1991 Lm166,884 Lm 7,833 1992 Lm194,469 Lm 5,266 1993 Lm315,605 Lm 2,179 1994 Lm290,376 Lm13,091 1995 Lm319,342 Lm18,829 1996 Lm335,722 Lm 9,250

PITKALIJA - COLD STORES

L-ONOR.

NINU ZAMMIT staqsa lill-Ministru tal-Biedja u Sajd: Rigward il-faċilita' ta' cold storage fil-Pitkalija, jista' l-Ministru jgħid, sena b'sena bejn l-1986 sa l-1997: 1) kemm kienet l-istorage capacity; 2) kemm sar investiment f'din il-faċilita'; u 3) kemm kienet ir- running cost ta' l-istess faċilita'?

ONOR.

NOEL FARRUGIA: Il-Cold Stores fil-Pitkalija għandhom storage capacity ta' 350 metri kubi.

Ngħarraf lill-Onor.

Interpellant illi sa Ottubru 1996 il-Cold Store msemmija kienet tintuża biss għall-ħażna ta' vouchers antiki kif ukoll kwantita' ta' kaxxi ta' l-ex-Gozo Agricultural Products (GAP) Ltd.

Kien hemm biss żewġ okkażjonijiet fejn parti żgħira mill-cold stores intużat biex tiġi maħżuna patata li ma' laħqetx tiġi esportata.

F'Diċembru 1996 il-post ġie mnaddaf u miżbugħ u bħalissa qed jiġi wżat mill- bdiewa li qegħdin jesportaw il-ħxejjex lejn l-Ingilterra.

Ma' sarx aktar investiment addizzjonali u ma' jinżammux rekords separati tar-running costs.

BIĊĊERIJA - QATLA TA' MAJJAL

L-ONOR.

NINU ZAMMIT staqsa lill-Ministru tal-Biedja u Sajd: Għall- perjodu bejn l-1.11.96 sal-lum, jista' l-Ministru jgħid: 1) kemm kien in- numru ta' majjal li ġie maqtul fil-biċċerija lokali; 2) in-numru totali ta' tattoos li ġew reġistrati?

ONOR.

NOEL FARRUGIA: In-numru ta' majjal li ġie maqtul fil-biċċerija ta' Malta, bejn l-1/11/96 sat- 28/02/98 kien ta' 135,090.

In-numru totali ta' tattoos li saru f'Malta u Għawdex, bejn l-1/11/96 sat- 28/02/98 kien ta' 187,366.

KUNSILLI LOKALI - SEGRETARJI

L-ONOR.

ĊENSU GALEA staqsa lill-Ministru tad-Djar u Kunsilli Lokali: Jista' l-Ministru jagħti tagħrif dwar kemm hu n-numru ta' segretarji tal-kunsilli lokali mpjegati mad-diversi kunsilli lokali li rriżenjaw minn mal-kunsilli lokali fid-diversi rħula tal-pajjiż?

ONOR.

ALFRED PORTELLI: Ninforma lill-Onor.

Interpellant li s'issa rriżenjaw 52 segretarju tal-kunsilli lokali mill-kariga tagħhom.

PA - APPLIKAZZJONIJIET PENDENTI

L-ONOR.

ĊENSU GALEA staqsa lill-Vici Prim Ministru, Ministru għall- Affarijiet Barranin u ta' l-Ambjent: Jista' l-Viċi Prim Ministru jagħti informazzjoni dwar kemm hu n-numru ta' applikazzjonijiet li kienu reġistrati validi qabel it-12 ta' Awissu 1997 u għadhom pendenti quddiem l- awtorita'?

Jista' l-Ministru jagħti informazzjoni dwar in-numru ta' applikazzjonijiet li ġew registered as valid wara t-12 ta' Awissu 1997 iżda qabel l-aħħar ta' Novembru 1997 u li għadhom pendenti quddiem l-awtorita'?

ONOR.

GEORGE VELLA: In-numru ta' applikazzjonijiet irreġistrati bħala validi qabel it-12 ta' Awissu 1997 u li għadhom pendenti quddiem l- Awtorita' ta' l-Ippjanar hu ta' 1,488.

In-numru ta' applikazzjonijiet irreġistrati bħala validi wara t-12 ta' Awissu 1997, iżda qabel it-30 ta' Novembru 1997, u li għadhom pendenti quddiem l-Awtorita' ta' l-Ippjanar hu ta' 702.

PITKALA

L-ONOR.

ĊENSU GALEA staqsa lill-Ministru tal-Biedja u Sajd: Jista' l-Ministru jagħti tagħrif dwar kemm-il darba fil-perijodu Settembru 1997 - Jannar 1998 kien hemm pitkala li m'għalqux ix-xogħol tal-vouchers tal-bdiewa u tax-xerrejja fil-ħinijiet stabiliti?

X'kienet ir-raġuni li għaliha x-xogħol ma ngħalaqx?

ONOR.

NOEL FARRUGIA: Jiena nformat li ma' jirriżulta li kien hemm l-ebda każ fejn Pitkala m'għalqux ix-xogħol tal-vouchers tal-bdiewa u x-xerrejja fil-ħinijiet stabbiliti matul il-perjodu ndikat mill-Onor.

Interpellant.

MARSA - AKKOMODAZZJONI ALTERNATTIVA

L-ONOR.

SANDRO SCHEMBRI ADAMI staqsa lill-Ministru tad-Djar u Kunsilli Lokali: Jista' l-Ministru jgħid x'inhuma l-probbabilitajiet li l- persuna, li isimha qed jintbagħat separatament, tingħata akkomodazzjoni alternattiva?

Kemm, fil-verita', il-każ tiegħu jimmerita dan?

Intbagħat inspector?

Meta sar dan?

X'kien l-eżitu ta' dan kollu?

ONOR.

ALFRED PORTELLI: Jien informat illi l-applikazzjoni ndikata hi ta' persuna li tixtieq tnaqqas it-taraġ li pero' trid post il-Marsa jew il- Ħamrun biss.

L-applikazzjoni għalhekk trid tiġi kkonsidrata fid-dawl tal- fatt li hemm 59 każ ieħor bħalu għall-istess lokalitajiet, kif ukoll ta' l- iskarsezza ta' postijiet bla taraġ fihom.

MTARFA - TRIQ IT-TORRI TA' L-ARLOĠĠ

L-ONOR.

ĊENSU GALEA staqsa lill-Ministru tad-Djar u Kunsilli Lokali: Jista' l-Ministru jagħti tagħrif dwar x'wassal biex ix-xogħol ta' tarmac fi Triq it-Torri ta' l-Arloġġ, l-Imtarfa ma jitkomplix?

Meta hu mistenni li jitkompla?

Jista' l-Ministru jgħid jekk il-ministeru jew l-Awtorita' tad-Djar kenux ikkonsultati meta ġew deċiżi d-direzzjonijiet tal-one ways li hemm fl- Imtarfa?

Jista' l-Ministru jgħid meta hu mistenni li jitlesta x-xogħol kollu konness mat-toroq ta' l-Imtarfa?

ONOR.

ALFRED PORTELLI: Ix-xogħol ta' tarmac fi Triq it-Torri ta' l- Arloġġ twaqqaf mid-Dipartiment tat-Toroq sakemm isiru testijiet meħtieġa fuq ix-xogħol li kien qiegħed isir.

Għalkemm il-fondi għal dan il-proġett jinħarġu mill-Awtorita' tad-Djar, id-Dipartiment tat-Toroq huwa responsabbli għall-kwalita' tax-xogħol li jsir mill-kuntratturi tiegħu.

Ix-xogħol mistenni jitkompla fuq struzzjonijiet tad-Dipartiment tat-Toroq.

Id-direzzjonijiet tal-one ways gew stabiliti mill-Kunsill Lokali tar-Rabat wara li ħa l-parir tal-Bord għall-Kontroll tat-Traffiku, kif mitlub jagħmel bil-liġi.

Ix-xogħol tat-toroq fl-Imtarfa ppjanat għalissa jikkonsisti f'mogħdija ta' servizzi ġodda, twessiegħ u għoti ta' tarmac fi Triq Sir Leslie Rundle u toroq oħra maġenb il-Blokki R, G u H. Dan ix-xogħol se jibda malli tingħata l-informazzjoni meħtieġa mid-dipartimenti kollha dwar is-servizzi li għandhom jgħaddu taħt l-art f' dawn it-toroq u mistenni jitlesta fi żmien ħames xhur.

POSTA

L-ONOR.

ĊENSU GALEA staqsa lill-Ministru għat-Trasport u Portijiet: Billi skond rapport li deher fil-ġurnali tal-Ħadd 1/3/98, jirriżulta l-Ministru li l-kumpannija ġdida tal-Posta se tkun maqsuma bejn il-Mid-Med Bank b'30%, il-Mid-Med Life Insurance bi 15%, il-Maltacom b'15% u l-gvern b'40%, jista' l-Ministru jagħti tagħrif dwar meta twaqqfet il- kumpannija l-ġdida u ma' liema organizzazzjonijiet sar dan il-qbil?

Billi skond l-istess rapport ingħad li present employees will be assured good conditions and a six month cooling period in which they can opt to go back to the civil service, jista' l-Ministru jagħti tagħrif dwar x'inhuma l- good conditions u ma' min sar qbil dwarhom?

ONOR.

JOE DEBONO GRECH: Nirriferi lill-Onor.

Interpellant għat-tweġiba mogħtija għall-mistoqsija parlamentari numru 12469.

BDIEWA - ESPORTAZZJONI TA' PRODOTTI

L-ONOR.

ĊENSU GALEA staqsa lill-Ministru tal-Biedja u Sajd: Jista' l-Ministru jagħti indikazzjoni dwar x'qed iwassal biex minkejja li għaddew xhur sħaħ minn meta l-bdiewa Maltin esportaw xi prodotti barra minn Malta ħafna minnhom għadhom ma tħallsux?

X'rappreżentazzjonijiet saru mal- ministeru dwar dan id-dewmien fil-ħlas?

X'kienu l-interventi li saru mill- ministeru biex jiġi assigurat li fil-fatt il-bdiewa jitħallsu tal-prodott esportat?

X'rappreżentazzjonijiet saru mill-għaqdiet tal-bdiewa dwar dawk li l-istess bdiewa qed jiddeskrivu bħala dewmien esaġerat biex dawn jitħallsu tal-prodotti?

ONOR.

NOEL FARRUGIA: Dan il-każ tressaq quddiem l-Agricultural Export Marketing Board li mistenni jibda diskussjonijiet ma' l-Għaqda Bdiewa Progressivi li qegħdin imexxu dan il-proġett, sabiex jirrimedja u jikkordina d-diffikultajiet li setgħu żviluppaw.

TURIŻMU - TITJIRIET MILL-ITALJA

L-ONOR.

MICHAEL REFALO staqsa lill-Ministru tat-Turiżmu u s-Self- Employed: Peress li s-suq Taljan ma tantx ta sodisfazzjon lill-operaturi turistiċi matul is-sena 1997, issa li l-Ministru żar il-BIT u sema' l- kummenti, it-tamiet u t-tħassib ta' operaturi Maltin u Taljani, jista' jagħti fehemtu dwar il-prospetti mistennija għas-sena 1998?

Jista' l- Ministru jikkonferma jekk huwiex sodisfatt min-numru ta' postijiet fuq l- ajruplani u l-frekwenza ta' titjiriet minn Milan, Ruma, Catania u Palermo?

ONOR.

KARMENU VELLA: Kif jaf l-Onor.

Membru, in-numru ta' turisti Taljani li ġew Malta matul l-1997 kien ftit aktar minn dak ta' l-1996 - madwar 90,000 turist.

Il-prospetti għall-1998 jidhru li huma tajbin, partikolarment fis-suq tal- Conventions u Incentives, li qed jikber sostanzjalment.

Jidher ukoll li matul l-1998 se jkun hemm trasport aħjar bil-baħar minn Sqallija li jfisser li Malta tista' tilħaq aħjar is-suq li jivvjaġġa bil-karozzi.

Jista' jkun hemm xi problemi biex inlaħħqu mal-ħtieġa ta' postijiet f'ċerti jiem min xi ajruporti minkejja li l-Air Malta qed tagħmel dak kollu li tista' biex jinqeda kulħadd.

AIR MALTA - TITJIRIET

L-ONOR.

MICHAEL REFALO staqsa lill-Ministru tat-Turiżmu u s-Self- Employed: In vista tas-sentenza mogħtija mill-Qorti Internazzjonali fil- każ ta' Lockerbie, deċiżjoni li tista' twassal għat-tneħħija tas- sanzjonijiet (fosthom projbizzjoni ta' titjiriet) tal-Ġnus Magħquda fil- konfront tal-Libja, jista' l-Ministru jinforma lill-Kamra jekk fl-ippjanar ta' skedi u business plans l-Air Malta ħaditx in konsiderazzjoni l- possibbilta', l-isfidi u l-opportunitajiet li toffri dan ix-xenarju ġdid?

ONOR.

KARMENU VELLA: Nista' nassigura l-Onor Interpellant li l-Air Malta ma tonqosx li tippjana l-miżuri u tieħu f'waqthom il-passi kollha meħtieġa fid-dawl ta' xi żviluppi dwar is-sanzjonijiet tal-Ġnus Magħquda li għandhom x'jaqsmu ma' titjiriet minn u lejn il-Libja.

SERVIZZ ĊIVILI - S.P.O.'S

L-ONOR.

JOE FARRUGIA staqsa lill-Prim Ministru: Jista' l-Prim Ministru jgħid meta se jingħataw l-appointments ta' dawk il-kandidati li kkwalifikaw b'suċċess mill-eżami ta' S.P.O.?

ONOR.

ALFRED SANT: Jiena nformat illi l-proċeduri biex dawn il- promozzjonijiet jiġu fis-seħħ beda diġa'.

PULIZIJA - PERSUNI BARRANIN

L-ONOR.

JOHN VELLA staqsa lill-Prim Ministru: Peress li jidher li hawn numru konsiderevoli ta' barranin partikolarment minn pajjiżi mill- Afrika ta' Fuq li qed jgħixu u anke jaħdmu Malta meta m'għandhomx permess u peress li f'diversi postijiet partikolarment fil-Gżira, Mosta u saħansitra Buġibba ssib li ġo flat wieħed jabitaw anke 10 u 15-il persuna, jista' l- Prim Ministru jgħid x'passi qed tieħu l-pulizija biex taċċellera l-proċess ħalli dawn in-nies li, kif jaf kulħadd, biex jgħixu qed ikollhom jikkomettu atti kriminali, jinqabdu u jintbagħtu lura lejn pajjiżhom?

ONOR.

ALFRED SANT: Għalkemm ikun jidher li hawn numru konsiderevoli ta` barranin f`Malta, partikolarment minn pajjiżi mill-Afrika ta` Fuq, dan ma jfissirx illi dawn kollha jkunu hawn Malta mingħajr permess.

Il-Pulizija tieħu l-passi kollha xierqa meta jirriżultalha li persuni barranin ikunu jew residenti jew jaħdmu f'Malta mingħajr il-permess neċessarju.

Ninsab informat ukoll li l-Pulizija tikkontrolla d-dħul ta` barranin li jistgħu jkunu ta` riskju għall-pajjiżna, mhux biss meta dawn jaslu Malta, iżda anke meta jsiru applikazzjonijiet għal-viżi, fejn ikun il- każ.

Barra minn dan, diversi barranin li jkunu Malta jiġu ċċekkjati regolarment u dawk li jinstabu li kisru l-provvedimenti dwar l-Att ta` l- Immigrazzjoni jiġu mtella' l-Qorti u mkeċċija.

L-istess japplika fil-każ ta' barranin li jinstabu jaħdmu f'Malta mingħajr permess.

F'kull każ hi ta' għajnuna kbira l-informazzjoni li l-pubbliku jista' jwassal lill-Pulizija, anki b'mod anonimu.

GŻIRA - TALJANA LANE - ASFALTAR

L-ONOR.

JOHN VELLA staqsa lill-Ministru tax-Xogħlijiet Pubbliċi u Kostruzzjoni: Jista' l-Ministru jgħid meta se tkun asfaltata Taljana Lane, fil-Gżira li tinsab fi stat ħażin u perikoluż ħafna?

ONOR.

CHARLES BUHAGIAR: Se tiġi ppubblikata sejħa għall-offerti għal asfalt ta' din it-triq, fi ftit żmien ieħor.

WSC - IMPJEGATI

L-ONOR.

JOHN VELLA staqsa lill-Ministru tax-Xogħlijiet Pubbliċi u Kostruzzjoni: Jista' l-Ministru jinforma lill-Kamra jekk il-persuna, li isimha qed jintbagħat separatament, hijiex impjegata mal-Water Services Corporation jew jekk hijiex taħdem b'kuntratt?

Jekk qed taħdem b'kuntratt, jista' dan il-kuntratt jitpoġġa fuq il-Mejda tal-Kamra?

ONOR.

CHARLES BUHAGIAR: Nirriferi l-Onor.

Interpellant li l-persuna li isimha qiegħed jintbgħat separatament, qiegħeda taħdem b'kuntratt.

Kopja ta' dan il-kuntratt qiegħda tingħata lill-Onor.

Interpellant.

WSC - NEFQA

L-ONOR.

JOHN VELLA staqsa lill-Ministru tax-Xogħlijiet Pubbliċi u Kostruzzjoni: Jista' l-Ministru jgħid kemm kienet in-nefqa tal-Water Services Corporation xahar b'xahar bejn Ottubru 1996 u Jannar 1997 u bejn Ottubru 1997 u Jannar 1998?

ONOR.

CHARLES BUHAGIAR: In-nefqa għall-perijodu bejn Ottubru 1996 u Jannar 1997, hu bejn Ottubru 1997 u Jannar 1998, hija hekk:

Lm Lm

Oct-96 1,232,073 Oct-97 1,323,321 Nov-96 1,198,924 Nov-97 1,042,180 Dec-96 1,126,184 Dec-97 1,338,861 Jan-97 1,396,000 Jan-98 1,207,407

ENEMALTA - KONSUM

L-ONOR.

NINU ZAMMIT staqsa lill-Ministru tal-Finanzi u Kummerċ: Peress li dan l-aħħar intqal fil-media lokali li skond konsulenti tal- Korporazzjoni Enemalta pajjiżna għandu l-ogħla konsum ta' enerġija elettrika per capita, jista' l-Ministru jgħid kif inħadmet u kif ġiet stabilita din iċ-ċifra ta' consumption per capita mill-istess konsulenti tal-Korporazzjoni Enemalta?

ONOR.

LEO BRINCAT: L-Onor.

Membru għandu t-tagħrif meħtieġ f'Paġna 1 - Paragrafu 1.5 - it-tieni tabella tar-rapport magħmul mill-MSD Consulting fl- 14 t'Awissu, 1997 Proposal on the restructure of Tariff Rates li diġa' tqiegħed fuq il-Mejda tal-Kamra nhar l-20 ta' Frar, 1998 - Seduta Nru. 189.

UE - APPLILKAZZJONI TA' SĦUBIJA

L-ONOR.

NINU ZAMMIT staqsa lill-Ministru tal-Biedja u Sajd: Peress li l-Gvern preżenti waqqaf u neħħa l-applikazzjoni ta' sħubija jew assoċjazzjoni fl-Unjoni Ewropea, jista' l-Ministru jgħid jekk din l-azzjoni taffettwax kull ftehim ta' assoċjazzjoni bejn Malta u l-Unjoni Ewropea u jekk fl-affermattiv, id-dazju (zero rating l-ewwel ta' Jannar u l-aħħar ta' Mejju) mħallas fuq patata importata minn Malta fl-Unjoni Ewropea, huwiex se jiġi affettwat?

ONOR.

NOEL FARRUGIA: Il-Gvern ma waqqaf jew neħħa ebda ftehim ta' assoċjazzjoni ma l-Unjoni Ewropea.

Nappella lill-Onor. interpellant sabiex jkun aktar konformi mar-realta' tal-fatti ħalli jevita li jagħmel mistoqsijiet bħal dawn li m' jagħmlu xejn ħlief li joħolqu konfużjoni.

P.A. - KONSULTAZZJONIJIET

L-ONOR.

JESMOND MUGLIETT staqsa lill-Vici Prim Ministru, Ministru għall-Affarijiet Barranin u ta' l-Ambjent.: Jista' l-Viċi Prim Ministru jgħid kemm saru konsultazzjonijiet ma' l-Awtorita' ta' l-Ippjanar dwar il- proġett Malta 2000?

X'forma kellhom dawn il-konsultazzjonijiet, x'kariga kellhom l-uffiċjali ta' l-Awtorita' ta' l-Ippjanar li ħadu sehem f'dawn il-konsultazzjonijiet u x'kien eżatt il-kontribut ta' l-awtorita' fit-tfassil tad-Development Brief?

ONOR.

GEORGE VELLA: L-awtorita' kienet involuta fit-tħejjija tal-brief hekk kif saret it-talba verbali lid-Diviżjoni tax-Xogħlijiet.

Ġew sottomessi lid-Diviżjoni tax-Xogħlijiet drafts ta' diversi partijiet tal- brief partikolarment dwar l-aspetti ta' l-ippjanar.

Dawn sussegwentement ġew emendati mid-dipartiment a bażi ta' diversi li saru kemm bejn l- uffiċjali kif ukoll mal-Ministru konċernat.

Uffiċjali ta' l-awtorita' attendew ukoll għal tliet laqgħat mas-sotto Kumitat tal-Kabinett responsabbli għall-proġett.

L-uffiċjali nvoluti kienu ċ-Chairman, id-Direttur u żewġ uffiċjali għolja.

SANTA LUĊIJA - JUNIOR LYCEUM

L-ONOR.

JESMOND MUGLIETT staqsa lill-Ministru ta' l-Edukazzjoni u Kultura Nazzjonali: Jista' l-Ministru jgħid fiex wasal ix-xogħol tat- tieni fażi tal-proġett tal-Junior Lyceum tal-bniet f'Santa Luċija?

ONOR.

EVARIST BARTOLO: Ngħarraf lill-Onor.

Interpellant li fis-17 ta' Diċembru, 1997 id-Dipartiment tal-Kuntratti ħareġ l-ittra ta' l- aċċettazzjoni għal xogħlijiet ta' skavar, ġebel u konkos u fix-xahar ta' wara x-xogħlijiet relattivi nbdew.

Għar-rigward tax-xogħlijiet ta' servizzi mekkaniċi u elettriċi l-offerta għalihom għalqet nhar il-Ħamis 26 ta' Frar, 1998 filwaqt li l-offerta għal xogħlijiet ta' finishes sejra toħroġ dan ix-xahar.

SKEJJEL - SKOLA TAL-BINI - XOGĦLIJIET

L-ONOR.

JESMOND MUGLIETT staqsa lill-Ministru ta' l-Edukazzjoni u Kultura Nazzjonali: Jista' l-Ministru jgħid liema xogħlijiet qegħdin jitwettqu mill-Iskola tal-Bini u kemm hi l-istima ta' dawn il-proġetti?

Jista' l-Ministru jgħid x'sorveljanza għandhom il-ħaddiema jew studenti ta' din l-iskola?

ONOR.

EVARIST BARTOLO: Bħalissa x-xogħlijiet li qed jitwettqu mis- sezzjoni tal-Bini u Restawr Gerolamo Cassar huma dawn:

Il-Mużew tal-Arkeoloġija (Valletta), Tempji Neolitiċi (Tarxien), Faċċata tal-Parroċċa ta' San Lawrenz (Birgu), Il-faċċata tal-kappella tal-Conservatorio San Giuseppe (Bormla), Palazz tal-Inkwiżitur (Birgu), Bini ta' 5 klassijiet ġodda, fil-Verdala Boys Junior Lyceum (Bormla), Bidu ta' Restawr ġewwa l-Imdina u Xogħol ta' alterazzjonijiet f'diversi skejjel.

L-istima ta' dawn il-proġetti ma tistax tingħata, għas-sempliċi raġuni li filwaqt li x-xogħol isir mill-ħaddiema, il-materjal irid ikun ipprovdut minn min jordna x-xogħol.

Is-sorveljanza li tingħata ġejja minn Pawlu Cassar, Kap tas-sezzjoni, mgħejjun minn tnejn minn nies oħra li trawmu miegħu u huma mlaħħqa f'pożizzjoni li jkunu accountable.

Din is-superviżjoni ssir kuljum matul il-ġimgħa.

Rigward l-istudenti bħalissa m'għandna lil ħadd u għalhekk din id-domanda ma tapplikax.

MALTA DESALINATION SERVICES - IMPJEGATI

L-ONOR.

JESMOND MUGLIETT staqsa lill-Ministru tax-Xogħlijiet Pubbliċi u Kostruzzjoni: Jista' l-Ministru jgħid kemm ġew impjegati nies mal-Malta Desalination Services mit-twaqqif tagħha sal-lum?

Jista' l- Ministru jgħid f'liema gradi kienu mpjegati dawn il-ħaddiema?

ONOR.

CHARLES BUHAGIAR: Meta fl-1 ta' Ottubru, 1997 l-MDS Ltd. ħasdet f'idejha l-operat u l-manutenzjoni ta' l-Impjanti tar-Reverse Osmosis, 86 impjegat tal-kuntratturi ta' qabel ġew trasferiti għall-MDS.

Il-ħaddiema huma f'dawn il-gradi :

|Numru |Gradi | |t'Impje| | |gati | | |3 |Technical Officer - | | |Electrical | |3 |Technical Officer - | | |Mechanical | |4 |Technical Officer - | | |Operations | |1 |Inventory Controller - | | |Storekeeper | |1 |Asst.

Storekeeper - | | |Purchaser | |1 |Purchaser/Asst. | | |Storekeeper | |19 |Asst.

Technical Officer | | |- Operations | |6 |Asst.

Technical Officer | | |- Mechanical | |1 |Asst.

Tech.

Officer - | | |Acid | | |Deliveries/Transfers | |24 |Tradesman | |1 |Tradesman - Acid | | |Deliveries/Transfers | |10 |Asst.

Tradesman | |2 |Labourer | |1 |Finance & Administration| | |Manager | |1 |Chief Accounts Officer | |1 |Lab Analyst | |2 |Clerk 1 | |1 |Draughtsman | |1 |Asst.

Draughtsman 1 | |2 |Clerk 11 | |1 |Maid | |86 |Total ta' l-impjegati |

Imbagħad fl-1 ta' Jannar, 1998 ġew sekondati mpjegati oħra mingħand il- Korporazzjoni għas-Servizzi ta' l-ilma kif jidher hawn taħt:

|Numru |Grad | |t'Impjeg| | |ati | | |1 |General Manager | |1 |Electrical Power & | | |Control Maintenance | | |Manager | |1 |Plant Maintenance | | |Manager |

Sal-ġurnata tal-lum ma ġiex impjegat ħadd aktar mal-kumpannija MDS Ltd.

REGOLAMENTI TAL-BINI - TIME FRAME

L-ONOR.

JESMOND MUGLIETT staqsa lill-Ministru tax-Xogħlijiet Pubbliċi u Kostruzzjoni: Jista' l-Ministru jgħid jekk ġiex stabilit xi time frame sabiex jibdew ikunu approvati u jidħlu fis-seħħ regolamenti emendati tal-bini?

ONOR.

CHARLES BUHAGIAR: Ma ġiex stabilit time frame dwar dawn meta se jidħlu fis-seħħ dawn ir-regolamenti.

COTTONERA REHABILITATION COMMITTEE

L-ONOR.

JESMOND MUGLIETT staqsa lill-Ministru tax-Xogħlijiet Pubbliċi u Kostruzzjoni: Jista' l-Ministru jqiegħed fuq il-Mejda tal- Kamra il-Business Plan tal-Cottonera Rehabilitation Committee u l-Valletta Rehabilitation Committee għas-snin li ġejjin?

ONOR.

CHARLES BUHAGIAR: L-informazzjoni mitluba mill-Onor.

Interpellant tpoġġiet fuq il-Mejda tal-Kamra aktar kmieni f'din is-seduta.

KUNSILLI LOKALI - DEFICIT

L-ONOR.

JOE FARRUGIA staqsa lill-Ministru tad-Djar u Kunsilli Lokali: Jista' l-Ministru jgħid kemm hawn kunsilli f'Malta u Għawdex li għandhom deficit jew dejn fl-aħħar sena finanzjarja?

Jekk hemm, jista' l-Ministru jgħid fiex jikkonsisti dan id-dejn/deficit u min huma l-kredituri?

ONOR.

ALFRED PORTELLI: Ninforma lill-Onor.

Interpellant li l- informazzjoni mitluba toħroġ mir-rapporti ta' l-Udituri tal-Gvern lokali għas-sena finanzjarja tal-kunsilli lokali li għalqet fil-31 ta' Marzu, 1997 u li tpoġġew fuq il-Mejda tal-Kamra nhar il-15 ta' Diċembru, 1997 mill- Ministru tal-Finanzi.

INLAND REVENUE - AVUKATI

L-ONOR.

CARMELO ABELA staqsa lill-Ministru tal-Finanzi u Kummerċ: Jista' l-Ministru jgħid min huma l-avukati li se jibdew jingħataw xogħol konness ma' l-Inland Revenue?

Jista' jgħid ukoll kif intgħażlu?

ONOR.

LEO BRINCAT: B'kollox id-Dipartiment tat-Taxxi Interni rċieva 41 applikazzjoni li lista tagħhom tqiegħdet fuq il-Mejda tal-Kamra aktar kmieni f'din is-seduta.

Minn dawn, sitt applikazzjonijiet li, fil-lista huma mmarkati b' *, tpoġġew fuq il-Mejda tal-Kamra aktar kmieni f'din is-seduta, ma ġewx ikkonsidrati għal xogħol fl-immedjat, billi saru minn avukati li ggradwaw riċentament fl-1997.

Minkejja dan, qegħdin jinżammu fil-lista għal xi ħteġijiet fil-futur.

BORMLA - -VERDALA JUNIOR LYCEUM

L-ONOR.

JOE BORG staqsa lill-Ministru tax-Xogħlijiet Pubbliċi u Kostruzzjoni: Jista' l-Ministru jgħid jekk hemmx permess ta' l- Awtorita' ta' l-Ippjanar sabiex tinbena l-kamra li qiegħda tittella' ħdejn l-Arts Room tal-Verdala Junior Lyceum, Bormla?

Jekk hemm peress, jista' l-Ministru jgħidilna għaliex dan il-permess ma twaħħalx mal-bini ta' din l-iskola kif suppost isir kull meta jinħareġ permess għal xogħol ta' kostruzzjoni?

ONOR.

CHARLES BUHAGIAR: Nitlob lill-Onor.

Interpellant jagħmel din il- mistoqsija lill-Ministru kkonċernat.

EURO-MEDITERRANEAN PARTNERSHIP - RAPPREŻENTANTI MALTIN

L-ONOR.

JOE BORG staqsa lill-Vici Prim Ministru, Ministru għall- Affarijiet Barranin u ta' l-Ambjent.: Jista' l-Viċi Prim Ministru jgħid min kienu r-rappreżentanti Maltin li ħadu sehem fil-laqgħa tal-25 ta' Frar, 1998 fi Brussels bejn uffiċjali anzjani (senior officials) tas-27 pajjiż involuti fil-proċess ta' Barċellona ċioe' l-Euro-Mediterranean Partnership, liema laqgħa kkonċentrat fuq kwestjonijiet li jirrigwardaw d-djalogu politiku u s-sigurta', u ddeċidiet li jistgħu jiġu varati għadd ta' proġetti ta' azzjoni konġunta?

Jista' jgħidilna x'kienet il-pożizzjoni ta' Malta fuq il-kwestjonijiet kollha diskussi u fuq id-deċiżjonijiet li ttieħdu?

ONOR.

GEORGE VELLA: Id-delegazzjoni Maltija għal-laqgħa ndikata mill- Onor. Interpellant kienet komposta kif ġej:

L-Ambaxxatur Victor Camilleri L-Ambaxxatur Alfred A. Zarb Ms. Marlene Bonnici, First Secretary

Il-punti prinċipali trattati minn din il-laqgħa kienu l-lista ta' Confidence Building Measures (CSBM's), l-abbozz tal-Euro Mediterranean Charter u l-ġlieda kontra t-terroriżmu.

Rigward l-ewwel punt għandi pjaċir insemmi illi l-parteċipanti kollha qablu illi s-sessjonijiet ta' informazzjoni organizzati f'Malta kienu miżura utli ħafna u għandhom ikomplu.

Fil-kuntest ta' miżura oħra, li tikkonsisti fi proġett pilota u t-twaqqif ta' Steering Committee għall- prevenzjoni u l-immaniġġjar tad-diżastri naturali fir-reġjun, ġiet aċċettata wkoll proposta ta' Malta li jiġu nklużi r-Riskji Marittimi.

Rigward it-tieni u t-tielet punt, id-delegazzjoni Maltija ħadet parti attiva f'din id-diskussjoni u għadha fi stadju preliminari.

SAĦĦA - KURA GĦAL MARD SERJU

L-ONOR.

MICHAEL BONNICI staqsa lill-Ministru tas-Saħħa, Kura ta' l- Anzjani u Affarijiet tal-Familja: B'riferenza għat-tweġiba għall- mistoqsija parlamentari numru 12654, jista' l-Ministru jgħid kemm hemm pazjenti li qed jingħataw dawn il-mediċini mingħand il-gvern fil-każ ta': Interferon; Capoxone; u Rilutec?

ONOR.

MICHAEL FARRUGIA: Bħalissa hemm erba' pazjenti li qed jieħdu Interferon u tnejn li qed jieħdu Riluzole.

M'hemm ebda informazzjoni fuq Capoxone.

PENSJONI MINIMA NAZZJONALI - ARRETRATI

L-ONOR.

JEAN PIERRE FARRUGIA staqsa lill-Ministru tal-Ħarsien Soċjali: Dawk li għandhom jieħdu żieda b'effett tar-reviżjoni tal- Pensjoni Minima Nazzjonali f'Jannar 1997, jista' l-Ministru jgħid meta se jingħataw dawn l-arretrati?

ONOR.

EDWIN GRECH: Ninforma lil Onor. Interpellant li l-proċess biex jiġu riveduti l-każi msemmija fil-mistoqsija tiegħu diġa` beda.

Minħabba li biex jitlesta dan l-eżerċizzju jenħtieġ li jinġabru dettalji li ma kenux jeżistu fil-files tad-dipartiment u li f'ħafna mill-każi l-informazzjoni meħtieġa tmur lura anke 30 sena, qegħdin jitlestu l-proċeduri kollha biex din l-informazzjoni tinġabar kemm jista' jkun malajr biex ir-reviżjonijiet jitlestew fl-anqas ħin possibbli.

Ovvjament dan ix-xogħol qiegħed jitwettaq fl-istess ħin ma' xogħlijiet oħra li qed jitwettqu mit-taqsima tal-pensjonijiet.

Fil-preżent huwa diffiċli li wieħed jindika data eżetta meta se jingħataw dawn l-arretrati għax dan ikun jiddependi mill-ġbir ta' l-informazzjoni meħtieġa u l-ipproċessar ta' din l-informazzjoni.

ĊITTADINANZA - ĊITTADINANZA MALTIJA

L-ONOR.

JEAN PIERRE FARRUGIA staqsa lill-Prim Ministru: Jista' l- Prim Ministru jgħid kemm hemm sportivi barranin li huma msieħba ma' clubs lokali li applikaw għal ċittadinanza Maltija matul l-1997?

Kemm-il talba ġiet deċiża?

Liema huma dawk deċiżi u kif ġew deċiżi f'kull każ?

ONOR.

ALFRED SANT: Nirriferi lill-Onor.

Interpellant għat-tweġiba mogħtija għall-mistoqsija parlamentari numru 11321 f'Seduta Nru. 179.

MALTACOM - SECURITY OFFICERS

L-ONOR.

JEAN PIERRE FARRUGIA staqsa lill-Prim Ministru: Jista' l- Prim Ministru jgħid għaliex ħaddiema tal-MALTACOM fil-grad ta' security officer b'madwar 500 siegħa vacation leave disponibbli, mhumiex jitħallew jibbenefikaw minn dan id-dritt?

ONOR.

ALFRED SANT: Ninforma lill-Onor.

Interpellant li m'hemm l-ebda security officer li għandu jieħu l-ammont ta' sigħat vacation leave indikat fil-mistoqsija.

SOĊJETA' MISSJUNARJA TA' SAN PAWL - GĦAJNUNA

L-ONOR.

JEAN PIERRE FARRUGIA staqsa lill-Ministru ta' l-Edukazzjoni u Kultura Nazzjonali: Jista' l-Ministru jgħid jekk ingħatatx għajnuna lis-Soċejta' Missjunarja ta' San Pawl, f'Santa Venera, biex tirranġa l-wiċċ tal-ground ta' l-Istitut ta' San Ġużepp fejn isir taħriġ regolari minn diversi għaqdiet u individwi?

ONOR.

EVARIST BARTOLO: Tweġiba tingħata f'xi seduta oħra

GĦAQDIET SPORTIVI/FILANTROPIĊI - DONAZZJONIJIET

L-ONOR.

JEAN PIERRE FARRUGIA staqsa lill-Ministru ta' l-Edukazzjoni u Kultura Nazzjonali: Jista' l-Ministru jgħid kemm ingħataw donazzjonijiet fi flus u lil liema għaqdiet sportivi u filantropiċi mis- Segretarjat Parlamentari għaż-Żgħażagħ, Sport u Kultura matul l-1997?

Mil- liema vot ngħatat kull donazzjoni?

ONOR.

EVARIST BARTOLO: Jien informat li ma ngħatat l-ebda għajnuna finanzjarja matul il-perijodu mitlub mill-Onor.

Interpellant mis- segretarjat konċernat.

KUNSILLI LOKALI - ONOR.

CILIA JOE

L-ONOR.

JEAN PIERRE FARRUGIA staqsa lill-Ministru ta' l-Edukazzjoni u Kultura Nazzjonali: Jista' l-Ministru jgħid kemm-il kunsill lokali talbu li jiltaqgħu uffiċjalment mas-Sergretarju Parlamentari J. Cilia matul l-1997?

Ma' liema minnhom saru l-laqgħat?

Ma' liema minnhom ma sarux u għaliex f'kull każ?

ONOR.

EVARIST BARTOLO: Ma tinżamm l-ebda statistika kif qed tintalab mill- Onor. Interpellant.

Is-Segretarju Parlamentari għaż-Żgħażagħ, Sport, Kultura u Arti kif ukoll uffiċjali tad-dipartimenti jiltaqgħu regolarment b'mod uffiċjali u anke informali ma' kunsilli lokali u/jew rappreżentanti tagħhom bħala parti mix-xogħol tagħhom.

F'każ li għandu xi każ speċifiku f'moħħu nitlob lill-Onor.

Interpellant jagħmel mistoqsija speċifika dwaru.

SAĦĦA - X-RAY TUBE MODEL

L-ONOR.

FRANCIS AGIUS staqsa lill-Ministru tas-Saħħa, Kura ta' l- Anzjani u Affarijiet tal-Familja: Jista' l-Ministru jgħid kemm intefgħu tenders għal X-Ray tube Model ROT 350-Ro 3050 Housing Model 87173?

Fuq liema kriterji saret l-għażla u kif saret?

ONOR.

MICHAEL FARRUGIA: Intefgħu erba' offerti .

Peress li il-proċess mhux finalizzat id-dipartiment mhux f'pożizzjoni li jirrispondi it-tieni parti tal-mistoqsija.

ĊENTRU NAZZJONALI TAT-TRASFUŻJONI TAD-DEMM

L-ONOR.

FRANCIS AGIUS staqsa lill-Ministru tas-Saħħa, Kura ta' l- Anzjani u Affarijiet tal-Familja: Jista' l-Ministru jgħid min hu responsabbli mill-Quality Control fiċ-Ċentru Nazzjonali tat-Trasfużjoni tad- Demm?

X'testijiet isiru fuq il-boroż tad-demm biex tkun żgurata kwalita'?

Jista' l-Ministru jikkonferma li nġabu boroż tad-demm mingħajr needle safety guard?

Jekk fl-affermattiv, għaliex?

ONOR.

MICHAEL FARRUGIA: Illum is-Senior Medical Lab Technologist Mario Fava hu responsabbli mill-Quality Control fiċ-Ċentru Nazzjonali.

Il-miżuri ta' Quality Control li jittieħdu fuq il-boroż tad-demm huma dawk stipulati fil-Guide to the Preparation, Use and Quality Assurance of Blood Components tal-Kunsill ta' l-Europa.

Dwar in-needle safety guard nirriferi il-Membru għar-risposta mibgħuta mill-A/Direttur ta' l-Informazzjoni lill-The People u li xxandret il-Ħadd l- 1 ta' Marzu, 1998.

Jiena nformat li n-nurses ressqu raġunijiet li wasslu għall-għażla tal- prodott aħħari.

L-ONOR.

FRANCIS AGIUS staqsa lill-Ministru tas-Saħħa, Kura ta' l- Anzjani u Affarijiet tal-Familja: Jista' l-Ministru jgħid x'miżuri (b'mod ġenerali) jittieħdu fiċ-Ċentru Nazzjonali tat-Trasfużjoni tad-Demm sabiex titħares is-saħħa tal-ħaddiema?

Kemm intnefqu flus għal dan l-iskop matul l-1995, l-1996 u l-1997?

Jista' l-Ministru jgħid jekk kienx hemm xi ħaddiema li rrifjutaw miżuri ta' tħaris ta' saħħithom fuq il-post tax- xogħol?

Jekk fl-affermattiv, x'passi ttieħdu kontrihom?

ONOR.

MICHAEL FARRUGIA: Il-prekawzjonijiet li jittieħdu huma dawk li jittieħdu f'kull ċentru tat-Trasfużjoni.

Protokoll ta' miżuri ta' prekawzjonijiet kemm ġenerali kif ukoll speċifiċi li qed jiġu segwiti tpoġġa fuq il-Mejda tal-Kamra aktar kmieni f'din is-seduta.

Mhux possibbli li nikkwantifika fi flus in-nefqa li saret fl-aħħar sentejn.

Dwar jekk kienx hemm ħaddiema li irrifjutaw miżuri ta' tħaris ta' saħħithom, nirriferi il-Membru għar-risposta tal-mistoqsija parlamentari numru 12828.

PULIZIJA - INKONVENJENT F'ĦAŻ-ŻABBAR

L-ONOR.

FRANCIS AGIUS staqsa lill-Prim Ministru: Jista' l-Prim Ministru jara li wieħed mill-inkonvenjenti li kien rapportat f'mistoqsija parlamentari tiegħi numru 3360 ma jibqax iseħħ, jiġifieri li kwantita' ta' kaxxi bi fliexken vojta tal-minerali jitħallew barra fit-triq?

ONOR.

ALFRED SANT: Ninsab informat illi l-Pulizija tad-distrett ġew mogħtija struzzjonijiet sabiex jassiguraw li dan l-inkonvenjent jinqata'.

ENEMALTA

L-ONOR.

FRANCIS AGIUS staqsa lill-Ministru tal-Finanzi u Kummerċ: Billi fit-tweġiba għall-mistoqsija parlamentari tiegħi numru 12546 il- Ministru rrifera għat-telf ġenerali tal-Korporazzjoni Enemalta, jista' jgħid jekk kienx hemm xi flus iffrankati minn xi attivita' (eg. overtime) jew sessjoni (tnaqqis fl-electricity losses fi flus)?

ONOR.

LEO BRINCAT: Naħseb li t-tweġiba li tajt għall-mistoqsija parlamentari numru 12546 hija ċara biżżejjed u m'għandix xi nżid magħha.

Meta jitlestew il-verifiki tar-riżultati finanzjarji għas-sena li għalqet fit-30 ta' Settembru, 1997, ma nonqosx li nagħti kopja ta' dawn id- dokumenti.

SKEJJEL - TFAL BI BŻONNIJIET SPEĊJALI

L-ONOR.

FRANCIS AGIUS staqsa lill-Ministru ta' l-Edukazzjoni u Kultura Nazzjonali: Peress li fit-tweġiba għall-mistoqsija parlamentari tiegħi numru 9335 rigward in-numru ta' facilitators in-numru pendenti kien ta' għaxra u fi tweġiba li ngħatat iktar tard din kienet ħafna ogħla, jista' l-Ministru jgħid liema waħda hi korretta?

ONOR.

EVARIST BARTOLO: M'hemmx tfal jistennew biex ikollhom facilitator ħalli jkunu jistgħu jibdew jattendu fi skola primarja regolari.

BIRŻEBBUGIA - TWAĦĦIL TA' FANALI

L-ONOR.

EDWIN VASSALLO staqsa lill-Ministru tax-Xogħlijiet Pubbliċi u Kostruzzjoni: Jista' l-Ministru jgħid min hu l-kuntrattur li ngħata l-offerta għat-twaħħil ta' fanali max-Xatt ta' Birżebbugia?

Jista' l-Ministru jgħid jekk ħarġitx sejħa għall-offerti (tenders)?

Kemm kienu l- offerti mitfugħa?

Min aġġudika din it-tender?

Min kienu l-kuntratturi li tefgħu (t-tender) l-offerta tagħhom u x'kienu r-rati mitluba?

ONOR.

CHARLES BUHAGIAR: Peress li x-xogħol imsemmi jaqa' taħt ir- responsabbilta' tal-kunsill lokali, l-Onor.

Interpellant hu mitlub jirriferi l-mistoqsija tiegħu lill-Ministru kkonċernat.

VALLETTA - TARAĠ

L-ONOR.

SANDRO SCHEMBRI ADAMI staqsa lill-Ministru tad-Djar u Kunsilli Lokali: Jista' l-Ministru jgħid meta se jitnaddaf u jittieħdu proċeduri biex jibqa' nadif it-taraġ li jagħti għal City Gate Project?

ONOR.

ALFRED PORTELLI: Ninsab informat li t-taraġ li jagħti għal-City Gate Project m'huwiex responsabbilta' tal-kunsill lokali.

Minkejja dan, il-kunsill lokali qed inaddaf dan it-taraġ darba fil- ġimgħa.

PENSJONIJIET - PENSJONI KONTRIBUTORJA

L-ONOR.

LINO SPITERI staqsa lill-Ministru tal-Ħarsien Soċjali: Nerġa' nirriferi għall-persuna bl-ID No. 816531(m) (N.I. No. 035984 D) u l- pensjoni kontributorja li qiegħda tirċievi.

Billi s-salarju rivedut applikabbli għall-grad ta' din il-persuna kien ta' Lm2,522 sa l-1.1.90, ta' Lm3,089 fl-1991 (kollha) u Lm3,496 fl-1992, jista' l-Ministru jfisser għaliex jidher li l-pensjoni tal-persuna msemmija m'hijiex bażata fuq dawn is-salarji (li fuqhom għandha tkun bażata l-pensjoni)?

Jista' l-Ministru jara: a) li d-dipartiment mhux sempliċement itenni l-qagħda tiegħu, iżda li jirrevedi l-każ mill-ġdid, b'mod kritiku kif jixraq meta benefiċċjarju jibqa' jħoss, fuq bażi tal-figuri tiegħu, li jista' jkun li hemm kalkolu ħażin; u b) li tintbagħat ittra xierqa bil-ħdim relevanti mill-ġdid tal- pensjoni li jirrifletti r-riżultat ta' (a) hawn fuq, u b'tifsiriet ċari dwar (b'kopja lili)?

ONOR.

EDWIN GRECH: Ninforma lil Onor Interpellant li l-pensjoni tal- persuna msemmija fil-mistoqsija tiegħu għandha tirċievi d-dettalji kollha dwar dif inħadmet ir-rata tal-pensjoni tagħha.

Kopja ta' din l-ittra ser tiġi mgħoddija lill-Onor.

Interpellant.

Tajjeb li jingħad li skond informazzjoni mogħtija mid-dipartiment il- persuna kkonċernata kellmet diversi uffiċjali dwar il-każ tagħha.

Il- pożizzjoni tagħha ġiet spjegata lilha.

Billi l-persuna kkonċernata laħqet l-eta` tal-pensjoni matul l-1992, d-dħul pensjonabbli tagħha nħadem fuq is- snin kalendarji ta' l-1989, l-1990 u l-1991 kif titlob il-Liġi tas-Sigurta` Soċjali.

Sussegwentament ir-rata ta' pensjoni dovuta ġiet riveduta kull sena mill-1993 'l quddiem.

SKEJJEL - KAMPANJA FAVUR IL-QARI

L-ONOR.

HELEN D'AMATO staqsiet lill-Ministru ta' l-Edukazzjoni u Kultura Nazzjonali: Meta wieħed iqis li l-Ministru għadu kif nieda l- kampanja favur il-qari, jista' l-Ministru jgħid: kemm ingħataw fondi lill- iskejjel primarji biex jixtru reading schemes ġodda; u kif se jitqassmu l- kotba Ladybird li ġew ppreżentati lill-Ministru kif irrapportat f'The Times tat-3 ta' Marzu, 1998?

ONOR.

EVARIST BARTOLO: Ninforma lill-Onor.

Membru li ma ngħataw l-ebda flus lill-iskejjel primarji biex jinxtraw reading schemes ġodda.

Għad trid tittieħed deċiżjoni ta' kif se jitqassmu l-kotba Ladybird li ngħataw lill-Ministru kif irrapportat f''The Times' tat-3 ta' Marzu, 1998.

SKEJJEL: ŻURRIEQ - GĦALLIEMA

L-ONOR.

HELEN D'AMATO staqsiet lill-Ministru ta' l-Edukazzjoni u Kultura Nazzjonali: Jista' l-Ministru jgħid meta se tintbagħat għalliema biex tissostitwixxi għalliema oħra tas-sitt sena li qegħda bil-long sick leave fl-iskola sekondarja taż-Żurrieq?

Jidhirlu l-Ministru li s'issa kellha tintbagħat għalliema oħra meta nafu li l-kap ta' l-iskola ilha xahar li avżat lid-diviżjoni li din l-għalliema kienet bil-long sick leave; u li mhux sewwa li dawn it-tfal idumu minn ta' l-inqas xahar mingħajr għalliema meta fi żmien xahrejn u nofs se jersqu għall-eżamijiet tal-Junior Lyceum?

ONOR.

EVARIST BARTOLO: Naħseb li l-Onor.

Membru qed tirriferi għall- għalliema tas-sitt sena fl-iskola Primarja B taż-Żurrieq.

Issa l-klassi għandha għalliem.

Kien hemm ftit tad-dewmien biex imtela' l-post billi d-diviżjoni kellha biss indikazzjoni li l-għalliema se toħroġ fuq sick leave fit-tul.

Barra dan l-ewwel għalliema li ġiet imsejħa biex tmur f'din l-iskola rrifjutat l-impjieg u għalhekk kellhom isiru interviews ġodda.

ETC - REĠISTRAZZJONI GĦAX-XOGĦOL

L-ONOR.

JOE CASSAR staqsa lill-Ministru tal-Ħarsien Soċjali: Jista' l-Ministru jgħid kemm kien in-numru ta' nies li fl-aħħar ta' Frar kienu qed jirreġistraw fl-ewwel, fit-tieni u fit-tielet parti tar-Reġistru?

ONOR.

EDWIN GRECH: In-numru ta' persuni li kienu qed jirreġistraw għax- xogħol fl-aħħar ta' Diċembru 1997 kien ta' 7,149 fuq l-ewwel parti, 544 fuq it-tieni parti u 395 fuq it-tielet parti tar-reġistru.

PALAZZ - RESTAWR

L-ONOR.

JOE CASSAR staqsa lill-Ministru ta' l-Edukazzjoni u Kultura Nazzjonali: Jista' l-Ministru jgħid liema xogħol ta' restawr hu maħsub li jitwettaq fil-Palazz mid-Dipartiment tal-Mużewijiet matul din is- sena?

ONOR.

EVARIST BARTOLO: Ngħarraf lill-Onor.

Interpellent li fil-kamp tal- Wirt Artistiku, din is-sena inzerta li l-unit tar-restawr fil-Mużew ta' l- Arti hi okkupata ħafna minħabba l-kommemorazzjoni tal-pittur Mattia Preti għas-sena li ġejja.

Madankollu, wieħed mill-erba' restawraturi ta' dan ir-Restoration Unit qiegħed il-ħin kollu okkupat fir-restawr tal-murali dekorattiv fil-kuritur li jagħti għall-Kamra tad-Deputati.

Dan ix-xogħol inbeda s-sena l-oħra u se jibqa' għaddej matul din is-sena.

L-istess unit qiegħed ukoll jirrestawra Portrait tal-Gran Mastru D'Homedes, li kien fil-kuritur imsemmi, u li xxarrab bl-ilma tax-xita li daħal mil-bejt f'Settembru 1997.

Barra minn dan qed isiru diskussjonijiet mill-Valletta Rehabilitation Project - bil-parteċipazzjoni tad-Dipartiment tal-Mużewijiet - mal-Getty Foundation bl-isperanza li jsiru restawri meħtieġa fuq l-affreski ta' Filippo Paladini f'dik li kienet il-kappella privata tal-Gran Mastru, u forsi wkoll iċ-ċiklu dwar l-Assedju l-Kbir ta' Malta ta' Mattia Perez d'Aleccio fis-Sala tal-Gran Kunsill tal-Palazz.

Dawn ir-restawri għadhom fil-fażi ta' studju.

P.A. - SITI B'IMPORTANZA ARKEOLOĠIKA

L-ONOR.

JOE CASSAR staqsa lill-Vici Prim Ministru, Ministru għall- Affarijiet Barranin u ta' l-Ambjent.: Jista' l-Viċi Prim Ministru jgħid jekk l-Awtorita' ta' l-Ippjanar għandhiex tagħrif dwar siti ta' importanza arkeoloġika fl-inħawi tal-lukanda Verdala, ir-Rabat?

ONOR.

GEORGE VELLA: Jenħtieġ aktar żmien sabiex tingħata l-informazzjoni.

IMPJIEGI - REKLAMAR

L-ONOR.

JOE CASSAR staqsa lill-Ministru tal-Ħarsien Soċjali: Jista' l-Ministru jgħid kemm ingħataw permessi għar-reklamar ta' mpjiegi lill-Korpi Parastatali matul l-1997 u liema huma dawn il-korpi?

ONOR.

EDWIN GRECH: Matul l-1997 ingħataw 199 permessi għar-reklamar ta' impjiegi lill-Korpi Parastatali.

Lista ta' dawn il-korpi tpoġġiet fuq il- Mejda tal-Kamra aktar kmieni f'din is-seduta.

ETC - KORSIJIET TA' TAĦRIĠ

L-ONOR.

EDWIN VASSALLO staqsa lill-Ministru tal-Ħarsien Soċjali: Jista' l-Ministru jgħid minn meta beda jintalab ħlas għal min jattendi kors ta' taħriġ mill-ETC?

Kemm tħallsu s'issa f'dawn il-ħlasijiet u kemm attendew persuni li kienu bla xogħol għal dawn il-korsijiet?

ONOR.

EDWIN GRECH: S'issa l-ebda persuna li attendiet xi wieħed mill- korsijiet organizzati mill-ETC ma ntalbet tħallas xi flus biex tattendi.

Il-Bord tad-Diretturi tal-Korporazzjoni tax-Xogħol u Taħriġ bil-għan li jagħmel l-aħjar użu mir-riżorsi tiegħu waqt li jibqa` joffri servizzi estensivi ta' taħriġ anki lil min diġa' għandu mpjieg, iddeċieda li fil- futur il-Korporazzjoni se tibda titlob ħlas ta' Lm45 biex persuna tattendi għal kors tal-computer.

Persuni li jirreġistraw għax-xogħol, persuni bi bżonnijiet speċjali, u nies li qed jirċievu pensjoni tas-servizz iżda għadhom ma laħqux l-eta` tal-irtirar huma eżentati milli jħallsu dan l- ammont li hu wieħed nominali u jkopri biss parti mill-ispejjez għal korsijiet fil-computer, li jieħdu parti sostanzjali mit-Training Budget ta' l-ETC.

MOSTA - TRIQ FAMILJA CUMBO - BOZOZ

L-ONOR.

EDWIN VASSALLO staqsa lill-Ministru tal-Finanzi u Kummerċ: Jista' l-Ministru jieħu passi biex fi Triq Familja Cumbo, Mosta jiżdiedu il-bozoz ladarba nbnew aktar djar u talba diġa' saret żmien ilu mill- Kunsill Lokali tal-Mosta?

ONOR.

LEO BRINCAT: It-talba ta' l-Onor.

Membru għal aktar bozoz fit-triq imsemmija minnu qiegħda tiġi kkonsidrata flimkien ma' talbiet oħra.

KUNSILLI LOKALI - KUNTRATTI

L-ONOR.

EDWIN VASSALLO staqsa lill-Prim Ministru: Jista' l-Prim Ministru jqiegħed fuq il-Mejda tal-Kamra informazzjoni li allega li rċieva u li teżisti dwar id-deċiżjonijiet ta' l-għoti tal-kunsilli jew quotatios li ngħataw minn kunsilli lokali li għandhom maġġoranza tal-kunsilliera Nazzjonalisti, u dan skond kif tkellem fil-laqgħa pubblika fl-1 ta' Marzu, 1998?

ONOR.

ALFRED SANT: Le, ma nistax.

SPIŻERIJI - RIĊETTI

L-ONOR.

EDWIN VASSALLO staqsa lill-Ministru tas-Saħħa, Kura ta' l- Anzjani u Affarijiet tal-Familja: Jista' l-Ministru jgħid kemm-il riċetta ġiet ipproċessata f'kull spiżerija tal-gvern f'Malta u f'Għawdex minn meta ġiet fis-seħħ il-miżura li għal kull riċetta titħallas bolla ta' 50c u għaldaqstant jgħid kemm-il bolla ta' 50c ġiet imwaħħla matul ix-xahar ta' Jannar s'issa?

Jista' l-Ministru jgħid jekk inħoloqx makkinarju biex il-Posta Ltd tgħaddi l-flus dovuti minn din it-taxxa lid-Dipartiment tas-Saħħa u jekk sarx xi pagament f'dan ir-rigward?

ONOR.

MICHAEL FARRUGIA: Matul ix-xahar ta' Jannar ġew ipproċessati 80,475- il riċetta, li fuqhom huwa stmat li twaħħlu 52,387 bolli.

Dawn għad iridu jiġu awditjati.

Il-makkinarju huwa finalizzat u saret talba lill-Posta Ltd. sabiex isir pagament akkont lid-dipartiment .

MOSTA - SERVIZZ TA' DRENAĠĠ

L-ONOR.

EDWIN VASSALLO staqsa lill-Ministru tax-Xogħlijiet Pubbliċi u Kostruzzjoni: Jista' l-Ministru jgħid x'inhuma l-pjanijiet tad-dipartiment rigward l-għoti ta' drenaġġ fi Triq Ruzenjal, Mosta?

Qed nibgħatlek pjanta separatament.

ONOR.

CHARLES BUHAGIAR: Jiena nformat li it-talba ta' l-Onor.

Interpellant ġiet innotata.

KUMPANNIJA AZZURAIR

L-ONOR.

MICHAEL REFALO staqsa lill-Ministru tat-Turiżmu u s-Self- Employed: Jista' l-Ministru jpoġġi fuq il-Mejda tal-Kamra l-management accounts u balance sheet għas-sena 1997 relattivament għat-tmexxija u n- negozju tal-Kumpannija Azzurair?

Huwa minnu li dan l-aħħar instab li kien sar żball li jinvolvi ammonti sostanzjali fl-accounts ta' din il-kumpannija?

Saret s'issa korrezzjoni relattiva?

ONOR.

KARMENU VELLA: L-informazzjoni mitluba mill-Onor Interpellant hija ta' natura kummerċjali u konfidenzjali.

Ir-risposta għat-tieni parti tal-mistoqsija hija fin-negattiv.

DAR IL-MEDITERRAN GĦAL KONFERENZI

L-ONOR.

MICHAEL REFALO staqsa lill-Ministru tat-Turiżmu u s-Self- Employed: Jista' l-Ministru jpoġġi fuq il-Mejda tal-Kamra l-Managment and Trading Accounts relattivi għal Dar il-Mediterran għal Konferenzi għas- sena 1997?

Jista' l-Ministru jpoġġi fuq il-Mejda tal-Kamra l-Business Plan taċ-ċentru tas-sena 1998?

ONOR.

KARMENU VELLA: L-informazzjoni mitluba hija ta' natura kummerċjali u konfidenzjali u ma nħossx li għandha titpoġġa fuq il-Mejda tal-Kamra.

WSC - WATER MAINS

L-ONOR.

CARMELO ABELA staqsa lill-Ministru tax-Xogħlijiet Pubbliċi u Kostruzzjoni: Jista' l-Ministru jgħid jekk il-Water Services Corporation waqfitx milli tagħmel extensions ta' water mains jew le?

Jekk iva, għaliex?

Meta se jingħata s-servizz fi Triq ġdida fi Triq il-Bies, fiż- Żejtun?

ONOR.

CHARLES BUHAGIAR: Il-Korporazzjoni għas-Servizzi ta' l-Ilma ma waqfitx milli tagħmel estenzjonijiet ġodda tas-sistema tad-distribuzzjoni.

It-toroq ġodda li semma' l-Onor.

Interpellant għandhom jingħataw is- servizz ta' l-ilma fi ftit xhur oħra.

TAL-BARRANI - BUS SHELTER

L-ONOR.

CARMELO ABELA staqsa lill-Ministru għat-Trasport u Portijiet: Jista' l-Ministru jara jekk l-Awtorita' dwar it-Trasport Pubbliku tistax tagħmel bus shelter f'bus stop eżistenti fi Triq tal- Barrani man-naħa taż-Żejtun faċċata ta' Busuttil Petrol Station?

ONOR.

JOE DEBONO GRECH: Jiena nformat li dan il-bus shelter ma jistax isir għax m'hemmx bankina.

Barra minn hekk dan il-bus stage ftit li xejn jintuża biex jirkbu nies minnu.

WSC - FINANCIAL CONTROLLER

L-ONOR.

JOHN VELLA staqsa lill-Ministru tax-Xogħlijiet Pubbliċi u Kostruzzjoni: Jista' l-Ministru jgħid meta spiċċa l-kuntratt li l-Water Services Corporation kellha mad-ditta Mizzi, Doublet, Scerri & Co. biex tipprovdi Financial Controller?

Kemm tħallset id-ditta MDS matul l-1996 u matul l-1997?

ONOR.

CHARLES BUHAGIAR: Il-Korprazzjoni għas-Servizzi ta' l-Ilma ma kellha l-ebda kuntratt mad-ditta Mizzi, Doublet Scerri & Co. biex din tipprovdi s-servizzi ta' Financial Controller.

Il-kuntratt biex jiġi pprovdut is-servizz ta' Financial Controller kien sar mal-kumpannija MSD Consulting.

Il-kuntratt ta' Financial Controller spiċċa fit-30 ta' Marzu, 1997.

Matul is-snin 1996 u 1997 il-kumpannija MSD Consulting tħallset is-somma ta' Lm87,403.

PA - RAZZETT FIŻ-ŻEJTUN

L-ONOR.

MICHAEL BONNICI staqsa lill-Vici Prim Ministru, Ministru għall-Affarijiet Barranin u ta' l-Ambjent.: Jista' l-Viċi Prim Ministru jgħid x'kienet l-irregolarita' min-naħa tal-pulizija għar-rigward ta' razzett ta' l-annimali bla permess fiż-Żejtun?

X'passi se jittieħdu min- naħa tal-Ministeru ta' l-Ambjent dwar każ bħal dan?

ONOR.

GEORGE VELLA: L-Onor.

Interpellant mitlub ikun aktar speċifiku fid- domanda tiegħu.

ŻEJTUN - FORTI SAN LEONARDU

L-ONOR.

MICHAEL BONNICI staqsa lill-Ministru tax-Xogħlijiet Pubbliċi u Kostruzzjoni: B'riferenza għall-mistoqsija parlamentari tiegħi numru 12729, jista' l-Ministru jgħid min għamel it-talba li qegħda tiġi kkonsidrata għal xi forma ta' konċessjoni fuq il-Forti San Leonardu l/o Ħaż-Żabbar?

ONOR.

CHARLES BUHAGIAR: It-talba kienet saret mill-Korporazzjoni Telemalta illum Maltacom, bħala waħda mill-azzjonisti Datatrak Security (Malta) Limited.

PA - XOGĦLIJIET

L-ONOR.

MICHAEL BONNICI staqsa lill-Vici Prim Ministru, Ministru għall-Affarijiet Barranin u ta' l-Ambjent.: Jista' l-Viċi Prim Ministru jgħid meta ġew sottomessi l-pjanti dwar ix-xogħol li se jsir fl-inħawi ta' Marsaxlokk, Wied il-Għajn, Birżebbugia, eċċ lill-Awtorita' ta' l-Ippjanar?

ONOR.

GEORGE VELLA: Erbgħa applikazzjonijiet ġew sottomessi fid-9 ta' Marzu, 1998.

BORD AĠĠUDIKATTIV - PROĠETT TA' L-EX-TEATRU RJALI

L-ONOR.

MICHAEL BONNICI staqsa lill-Prim Ministru: Jidhirlu l- Prim Ministru li l-Bord Aġġudikattiv għal proġett ta' l-ex-Teatru Rjal (bir- rispett kollu lejn dawk imsemmija fl-istqarrija tiegħu lill-Kamra fit-2 ta' Marzu, 1997) għandu jinkludi persuni esperti fil-qasam ta' disinji/arti eċċ., sabiex ikun hemm evalwazzjoni professjonali?

ONOR.

ALFRED SANT: Iva.

XANDIR - LEĠISLAZZJONI FUQ RIKLAMAR

L-ONOR.

JOE PSAILA SAVONA staqsa lill-Prim Ministru: Jikkonferma l-Prim Ministru li f'1996 kien sar eżerċizzju dettaljat biex tiġi updated il-leġislazzjoni fuq riklamar fix-Xandir?

Dan l-eżerċizzju tlesta?

Kien ġie ppreżentat xi rapport?

Jekk iva, x'sar minnu u x'passi se jittieħdu biex jiġu mplimentati il- pariri ta' dan ir-rapport?

Kif jikkomparaw l-istandards li għandna issa u kif jiġu mplimentati dawn il-pariri ma' standards Ewropej?

ONOR.

ALFRED SANT: Jiena qed nippreżumi li l-eżerċizzju li qed jirriferi għalih l-Onor.

Membru hu dak li għamlet l-Awtorita tax-Xandir matul 1996 u li għamilt riferenza għalih fit-tweġiba li tajt għall-mistoqsija parlamentari numru 12642.

F'dik l-okkażjoni, l-awtorita' kienet ħejjiet Kodici ta' Reklamar ġdid biex jieħu post dak li hemm fit-Tielet Skeda ta' l-Att tal-1991 dwar ix- xandir.

Kif għidt fit-tweġiba tiegħi għall-mistoqsija parlamentari numru 12642, dan il-Kodiċi ma kienx implimentat għaliex il-Gvern qed jikkonsidra l-ħruġ ta' white paper li ser tittratta l-qasam tax-xandir.

Jiena nformat li l-kodiċi propost mill-awtorita' jirrifletti l-ħtieġa ta' aktar protezzjoni lill-konsumatur.

SECURITY SERVICES ACT - ARTIKLU 6

L-ONOR.

TONIO BORG staqsa lill-Prim Ministru: Jista' l-Prim Ministru jgħid kemm-il darba intuża l-artiklu 6 tas-Security Services Act, 1996?

ONOR.

ALFRED SANT: Ma nħossx li huwa xieraq li tingħata l-informazzjoni mitluba minħabba n-natura konfidenzjali tas-suġġett.

PULIZIJA

L-ONOR.

TONIO BORG staqsa lill-Prim Ministru: Jista' l-Prim Ministru jgħid kemm kien hemm pulizija sena b'sena fl-1 ta' Jannar ta' kull sena mill-1987 sal-1997?

ONOR.

ALFRED SANT: Ninsab informat illi l-complement tal-Korp tal- Pulizija fl-1 ta' Jannar tas-snin mitluba mill-Onor.

Interpellant kien hekk :

1987 - 1384 1988 - 1558 1989 - 1655 1990 - 1643 1991 - 1621 1992 - 1655 1993 - 1620 1994 - 1636 1995 - 1730 1996 - 1803 1997 - 1858

VETTURI MPORTATI - SEKWESTRU

L-ONOR.

TONIO BORG staqsa lill-Prim Ministru: Jista' l-Prim Ministru jgħid kemm ġew sekwestrati u miżmuma matul l-1997, vetturi mportati f'Malta minħabba li jistgħu jkunu misruqa?

ONOR.

ALFRED SANT: Ninsab informat illi matul l-1997 kien hemm disgħa vetturi miżmuma għax kienu rrapportati misruqa mill-pajjiż ta' l-oriġini tagħhom, filwaqt li tmien vetturi oħrajn ma tħallewx jiddaħħlu Malta għax in-numru tax-chassis jew tal-makna, ma kienx jaqbel mad-dokumenti preżentati jew għax dawn in-numri kienu mbagħbsin.

BARUNI SANT CASSIA - INVESTIGAZZJONI TAL-QTIL

L-ONOR.

TONIO BORG staqsa lill-Prim Ministru: Jista' l-Prim Ministru jgħid xi żviluppi kien hemm fl-investigazzjoni tal-qtil tal-Baruni Francis Sant Cassia wara li ibnu John ġie minn barra biex jixhed quddiem il- Maġistrat Inkwerenti?

ONOR.

ALFRED SANT: Ninsab informat li billi din l-investigazzjoni għad m'hijiex konkluża, m'hux opportun li wieħed jagħti dettalji dwar dan il- każ.

FAĊILITA' KORRETTIVA TA' KORDIN

L-ONOR.

TONIO BORG staqsa lill-Prim Ministru: Matul l-1996 u l- 1997, jista' l-Prim Ministru jgħid x'kien l-introjtu tal-Faċilita' Korrettiva ta' Kordin mix-xogħol magħmul mill-priġunieri, eż. bejgħ ta' ħobż, book binding, eċċ?

Jista' jingħata breakdown item b'item?

ONOR.

ALFRED SANT: Ninsab informat li d-dħul tal-Faċilita` Korrettiva ta` Kordin minn xogħol magħmul mill-priġunieri matul l-1996 u l-1997 kien kif ġej:-

SENA IKEL HOBZ 'BOOK BINDING' 1996 LM2010.30 LM948.67 LM582.91 1997 LM2605.40 LM610.46 LM1474.82

PILLOLI VENTOLIN

L-ONOR.

TONIO BORG staqsa lill-Prim Ministru: Peress li l-pilloli Ventolin ġew imniżżla fil-lista ta' droga maqbuda fl-1997 li tpoġġiet fuq il-Mejda tal-Kamra (PQ 10953), jista' l-Prim Ministru jgħid jekk dawn il- pilloli - li jintużaw għal min isofri mill-asthma - għandhomx jiġu kklassifikati bħala droga?

ONOR.

ALFRED SANT: Ninsab informat illi peress li l-Onor.

Interpellant fil-mistoqsija parlamentari numru 10953 m'għamel ebda distinzjoni bejn drogi kkontrollati u dawk li mhumiex, fit-tabella mpoġġija fuq il-Mejda tal- Kamra bħala risposta għall-istess mistoqsija ġew inklużi kull tip ta' droga, inkluż mediċini mhux kontrollati li ġew maqbuda fil-kors ta' investigazzjonijiet tal-Pulizija.

Ninsab informat illi l-Ventolin mhijiex mediċina kkontrollata.

WSC - KAŻ B'REF.

L-ONOR.

ANĠLU FARRUGIA staqsa lill-Ministru tax-Xogħlijiet Pubbliċi u Kostruzzjoni: B'riferenza għall-każ No. 623/25477 u ċioe' wara d-domanda tiegħi numru 8291, jista' l-Ministru jgħid jekk issa l- Korporazzjoni Enemalta stħarġitx il-każ imsemmi u dan peress li jidher li soprendentament il-Korporazzjoni Enemalta għandha qiegħda titlob l-ħlas ta' Lm173.28c8 lill-persuna moribonda u anzjana?

ONOR.

CHARLES BUHAGIAR: Tweġiba tingħata f'xi seduta oħra

BORMLA - PJAZZA MARGHERITA

L-ONOR.

FRANCIS ZAMMIT DIMECH staqsa lill-Ministru tax-Xogħlijiet Pubbliċi u Kostruzzjoni: Jista' l-Ministru jinforma lill-Kamra fiex waslu l-pjani għal Pjazza Margherita f'Bormla sabiex l-area magħrufa bħala x-Xgħajra ta' Bormla jkollha l-proġett ta' upgrading li jixirqilha?

ONOR.

CHARLES BUHAGIAR: Nirriferi għar-risposta diġa' mogħtija għall- mistoqsija parlamentari numru 11132.

PULIZIJA - GĦASSA TA' SAN GWANN

L-ONOR.

FRANCIS ZAMMIT DIMECH staqsa lill-Prim Ministru: Jista' l-Prim Ministru jieħu l-passi meħtieġa biex l-għassa tal-pulizija f'San Gwann ma tibqax tkun ħafna drabi magħluqa?

ONOR.

ALFRED SANT: Ninsab informat illi l-għassa tal-Pulizija ta' San Ġwann qed tkun miftuħa regolarment ħlief għal xi ħinijiet meta l- kuntistabbli jkun meħtieġ fuq xogħol barra mill-għassa.

DJAR - AKKOMODAZZJONIJIET ALTERNATTIVA

L-ONOR.

JEFFREY PULLICINO ORLANDO staqsa lill-Ministru tad-Djar u Kunsilli Lokali: Jista' l-Ministru jgħidilna kemm kien hemm applikanti għal akkomodazzjoni alternattiva li rrifjutaw il-proprjeta' offruta lilhom mid-Dipartiment tad-Djar bejn Ottubru 1996 u Frar 1998?

ONOR.

ALFRED PORTELLI: Jien informat illi d-Dipartiment Għall- Akkomodazzjoni Soċjali m'għandux statistika dwar l-informazzjoni mitluba, iżda minkejja li taħt il-Gvern Nazzjonalista din ma saritx, tajt ordni biex jinstab rimedju kif din tista ssir.

Biex din l-istatistika tinġabar ifisser li jrid jiġi eżaminat kull file.

Mill-1988 'l hawn daħlu iżjed minn 15,000 file.

MINISTERU TAD-DJAR U KUNSILLI LOKALI - KONSULENT

L-ONOR.

JEFFREY PULLICINO ORLANDO staqsa lill-Ministru tad-Djar u Kunsilli Lokali: Jista' l-Ministru jgħid jekk il-konsulent fil-Ministeru tiegħu, il-Perit Stefan Buontempo, ħejjiex xi forma ta' policy papers fir- rigward ta' xogħlu?

ONOR.

ALFRED PORTELLI: Il-konsulent tiegħi għandu kuntratt standard bħalma għandhom il-konsulenti kollha mal-Ministri l-oħra.

Parti mix-xogħol tiegħu huwa l-involviment fit-tfassil tal-polices u għajnuna fejn jidħol id- dikasteru tiegħi.

SIĠĠIEWI - QASAM TAD-DJAR - LIFTS

L-ONOR.

JEFFREY PULLICINO ORLANDO staqsa lill-Ministru tad-Djar u Kunsilli Lokali: Jista' l-Ministru jgħid jekk hemmx il-ħsieb li d- Dipartiment tad-Djar jipprovdi lifts fil-flats li hemm fil-Housing Estate il-qadim tas-Siġġiewi?

ONOR.

ALFRED PORTELLI: M'hemmx ħsieb li jiġu stallati lifts fil-Housing Estate tas-Siggiewi f'dan l-istadju.

MALTACOM - ĦADDIEMA

L-ONOR.

JEFFREY PULLICINO ORLANDO staqsa lill-Prim Ministru: Jista' l-Prim Ministru jgħid għalfejn l-arretrati ta' overtime u shift allowances tal-ħaddiema tal-Maltacom li kellhom jitħallsu sa Diċembru 1997, bi ftehim mal-GWU, għadhom ma tħallsux?

ONOR.

ALFRED SANT: Jidher li l-Onor.

Interpellant hu nformat ħażin għaliex il-Maltacom plc u l-GWU m'għandhom l-ebda ftehim fuq arretrati ta' overtime u shift allowance tal-ħaddiema.

SAĦĦA - CASUAL SOCIAL ASSISTANTS

L-ONOR.

JOE CASSAR staqsa lill-Ministru tas-Saħħa, Kura ta' l- Anzjani u Affarijiet tal-Familja: B'riferenza għall-mistoqsija parlamentari numru 10987 u mistoqsijiet supplimentari li saru fis-seduta ta' l-4 ta' Marzu, jista' l-Ministru jgħid fiex waslu l-korsijiet li l-ETC qed tagħti lill-Casual Social Assistants?

Kemm nies s'issa ħadu sehem fihom?

Jista' l-Ministru jgħid jekk matul Frar żdiedx in-numru tal-Casual Social Assistants?

Jista' l-Ministru jgħid jekk is-servizz li jagħtu l- Casual Social Assistants huwiex organizzat fuq każi ta' distretti, irħula jew b'xi mod ieħor?

ONOR.

MICHAEL FARRUGIA: S'issa 204 persuna temmew il-korsijiet fl-Ewwel Livell fl-iskema ta' taħriġ li l-Korporazzjoni ta' l-Impjieg u Taħriġ b'kollaborazzjoni mas-Segretarjat għall-kura ta' l-Anzjani qed toffri lil dawk li jixtiequ jaħdmu jew li diġa' qed jaħdmu fil-qasam ta' l-anzjani, fosthom l-Assistenti Soċjali Każwali.

Preżentament, 25 persuna oħra qed jirċievu dan it-taħriġ fl-Ewwel Livell.

Fix-xhur li ġejjin se jingħata wkoll bidu għat-taħriġ fit-Tieni Livell filwaqt illi jissoktaw ukoll il- korsijiet fl-Ewwel Livell.

Matul ix-xahar ta' Frar 1998, in-numru ta' Assistenti Soċjali Każwali naqas b'ħamsa (5).

Is-servizz tal-Home Care Help (fil-maġġoranza tiegħu) qiegħed jingħata fuq bażi ta' bliet u/jew irħula u fuq bażi ta' prijorita'.

SAĦĦA - SERVIZZ TA' HOME CARE HELP

L-ONOR.

ANTON TABONE staqsa lill-Ministru tas-Saħħa, Kura ta' l- Anzjani u Affarijiet tal-Familja: B'riferenza għat-tweġiba għall- mistoqsija parlamentari tiegħi numru 3713, jista' l-Ministru jgħid jekk il- kompożizzjoni tal-Kumitat li jmexxi s-servizz tal-Home Help Care f'Għawdex tbiddilx?

Jekk fl-affermattiv, minn meta u min huma l-membri?

ONOR.

MICHAEL FARRUGIA: Il-bord li jmexxi s-servizz tal-Home Care Help f'Għawdex huwa ffurmat u l-membri huma:

Ms Joyce Dimech Dr. Vlacar Svejda Mr Victor Scerri Ms Rose Anne Buttiġieġ

L-unika tibdil li sar fil-membri dan l-aħħar kien li fil- 5 ta' Mejju, 1997

Ms. J. Dimech daħlet flok Ms. M Micallef.

SKEJJEL - GĦAWDEX

L-ONOR.

ANTON TABONE staqsa lill-Ministru ta' l-Edukazzjoni u Kultura Nazzjonali: B'riferenza għat-tweġiba għall-mistoqsija parlamentari tiegħi numru 5890 u oħrajn, jista' issa l-Ministru jgħid jekk itteħditx id-deċiżjoni favur jew kontra l-estensjoni ta' l-Iskola Primarja ta' Sannat u jekk fl-affermattiv, x'kienet id-deċiżjoni?

Jista' l-Ministru jgħid kemm kien il-vot fl-Estimi għal dan l-iskop?

ONOR.

EVARIST BARTOLO: Tweġiba tingħata f'xi seduta oħra

GĦAWDEX - KAXXI RISERVATI GĦALL-PARKING

L-ONOR.

ANTON TABONE staqsa lill-Prim Ministru: Jista' l-Prim Ministru jgħid kemm hu n-numru ta' kaxxi riservati għall-parking fi Pjazza Santu Wisin; fi Pjazza San Franġisk; fi Pjazza Sabina; fi Pjazza San Ġorġ u fil-Pjazza tal-Katidral kollha fir-Rabat, Għawdex?

Jista' l-Prim Ministru jiġbor ukoll l-informazzjoni fuq kemm jesgħu vetturi ż-żewġ car parks f'Ta' l-Ibraġġ, dak ta' quddiem l-Isptar Ġenerali u l-ieħor quddiem l-Isptar Mentali?

ONOR.

ALFRED SANT: In-numru ta' kaxxi riservati għal parking f'dawn il- lokalitajiet huma:

|Santu Wistin |nil | |San Franġisk | 14 | |Pjazza Sabina | 1 | |San Ġorġ | 1 | |Kattidral | 5 | |Totali | 21 |

Iż-żewg car parks f'Ta' l-Ibraġġ jesgħu 286 vetturi.

Numru ta' parks f'dawn il-lokalitajiet:

1) Sptar Generali 215 2) Sptar Mentali 71 286

DJAR - RIKONOXXIMENT TAT-TITOLU

L-ONOR.

SANDRO SCHEMBRI ADAMI staqsa lill-Ministru tad-Djar u Kunsilli Lokali: Jista' l-Ministru jgħid x'inhi r-raġuni għaliex għadu ma sarx ir-rikonoxximent tat-titolu legali tal-koppja mill-Belt, li d- dettalji tagħha qed jintbagħtu separatament, fejn ilhom jgħixu għal aktar minn 40 sena, stante' li missier il-mara issa miet u dwar dan il-liġi titkellem ċar?

ONOR.

ALFRED PORTELLI: Jien informat illi d-Dipartiment Għall- Akkomodazzjoni Soċjali qed jistenna risposta għall-ittra li bagħat lill- persuni ndikati fis-26 ta' Frar, 1998 kif ukoll applikazzjoni mingħandhom għal rikonoxximent.

DJAR - DEPUTAT SOĊJALISTA

L-ONOR.

JEFFREY PULLICINO ORLANDO staqsa lill-Ministru tad-Djar u Kunsilli Lokali: Jista' l-Ministru jgħidilna fuq l-ordni ta' min ġie mwaqqaf deputat Sopjalista fid-19 ta' Frar, 1998 milli jattendi għall- appuntament ma' uffiċjal fid-Dipartiment tad-Djar li kellu flimkien ma' xi kostitwenti?

Jista' l-Ministru jikkonferma li dan it-trattament ma ntużax ma' Deputati Soċjalisti oħra?

ONOR.

ALFRED PORTELLI: L-allegazzjoni tiegħek fil-mistoqsija hija infondata u bla bażi għax ebda Deputat ta' l-ebda naħa tal-Kamra tar- Rappreżentanti ma' ġie mwaqqaf milli jattendi għall-appuntament ma' uffiċjal fid-Dipartiment tad-Djar li kellu flimkien ma' xi kostitwenti.

Għalhekk lanqas it-tieni parti tal-mistoqsija ma treġi.

BDIEWA - FTEHIM LEGALI

L-ONOR.

ANTON TABONE staqsa lill-Ministru tal-Biedja u Sajd: Jista' l-Ministru jgħid jekk sarx xi ftehim legali bejn il-Gvern u l-bdiewa milquta mill-operazzjoni għat-tfittix taż-żejt fil-post magħruf Tal-Vapur limiti ta' Kerċem?

Jekk fl-affermattiv, fiex jikkonsisti dan il-ftehim?

Kemm hemm bdiewa nvoluti u jekk hux se jingħata xi kumpens lilhom?

ONOR.

NOEL FARRUGIA: Għall-ewwel parti tal-mistoqsija nissuġġerixxi l- Onor. Interpellant jagħmel id-domanda lill-Ministru kkonċernat.

Il-bdiewa nvoluti huma 4.

Il-kumpens għat-telf ta' produzzjoni ta' ucuħ tar-raba' diġa' ngħata fi Frar, 1998.

SPTAR GENERALI - STATUS OF STERILIZATION SERVICE

L-ONOR.

ANTON TABONE staqsa lill-Prim Ministru: Jista' l-Prim Ministru jgħid jekk ir-rapport fuq l-istatus of sterilization service fl- Isptar Ġenerali ta' Għawdex li tpoġġa fuq il-Mejda tal-Kamra mis-Segretarju Parlamentari għal Għawdex fis-seduta tal-Parlament tat-2 ta' Marzu, 1998, kienx jifforma parti mir-raport kkommissjonat fuq l-isptar t'Għawdex li ġie ppreżentat f'Awwissu 1997?

Jekk fin-negattiv, meta ntalab li jsir ir- rapport mpoġġi fuq il-Mejda tal-Kamra?

ONOR.

ALFRED SANT: It-tweġiba għall-ewwel parti tal-mistoqsija hija fin- negattiv.

Ir-rapport li qed jirriferi għalih l-Onor Interpellant tħejja mill-Infection Control Office wara li għamel review tas-servizzi ta' l- infection control ġewwa l-Isptar Ġenerali ta' Għawdex.

MISTOQSIJIET GĦAL TWEĠIBIET BIL-MIKTUB

SAĦĦA - HIV POSITIVE

L-ONOR.

SANDRO SCHEMBRI ADAMI staqsa lill-Ministru tas-Saħħa, Kura ta' l-Anzjani u Affarijiet tal-Familja: Jista' l-Ministru jgħidli jekk l- HIV positive hux qed jiġu ttrattati kollha bl-istess mod?

ONOR.

MICHAEL FARRUGIA: Ir-risposta hija fin-negattiv - Le.

Qiegħda ssir distinzjoni ċara ħafna bejn pazjenti li huma HIV positive.

- Dawk li ħadu l-HIV through factor infusions għal trattament ta' Haemophilia qed jingħataw il-kura b'xejn.

- Dawk li ħadu l-HIV b'modi oħra, jiġifieri. permezz ta' kuntatt sesswali jew mill-omm għat-tarbija jew billi jintużaw l-istess labar waqt it-teħid tad-drogi.

Dan ma jfissirx li dawn ma jistgħux jieħdu kura li hi l-aktar u l-iżjed effettiva, għax ma jistgħux iħallsu għaliha.

Ta' min jgħid li din il-kura jiġifieri protease inhibitare hi kura li nstab li hi effettiva u li ħafna pazjenti li ħaduha tant marru tajjeb li reġgħu bdew jaħdmu u jgħixu ħajja normali.

Din il-kura hi cost effective.

Fil-qasam mediku kull każ irid jiġi trattat fuq il-merti tiegħu.

Dan japplika wkoll għall-persuni li huma HIV positive.

PULIZIJA - KAROZZI ĠODDA REĠISTRATI

L-ONOR.

AUSTIN GATT staqsa lill-Prim Ministru: Jista' l-Prim Ministru jgħid kemm karozzi ġodda ġew reġistrati mill-Pulizija kull sena bejn l-1987 u l-1997 u jagħti l-informazzjoni maqsuma skond il-make tal- karozza?

ONOR.

ALFRED SANT: Nitlob lill-Onor.

Interpellant jirriferi din il- mistoqsija lill-Ministru konċernat.

SERVIZZ ĊIVILI - ĦADDIEMA AWŻILJARI

L-ONOR.

SANDRO SCHEMBRI ADAMI staqsa lill-Prim Ministru: B'riferenza għall-interpellanza numru 32380 tal-15/3/96 (Leġislatura li għaddiet), jista' l-Prim Ministru jgħid għaliex id-90 ħaddiem mal-gvern bil-grad AWTS (Awżiljari) baqgħu ma ġewx assimilati mal-gradi Group "A" tal- gvern meta l-kumplament ta' sħabhom ingħataw dan it-trattament?

ONOR.

ALFRED SANT: Jien informat li dawk il-ħaddiema li kienu fl-iskema tal-AWTS sa l-aħħar ta' Awissu 1991 ingħataw il-ħatra ta' Group A (illum Grupp I) tal-gradi industrijali.

Ninsab informat ukoll illi, id-90 ħaddiem illi qiegħed jirriferi għalihom l-Onor.

Interpellant daħlu wara din id-data, inklużi dawk li daħlu taħt l- iskemi ta' riabilitazzjoni, u dawn huma kkonsidrati bħala mpjegati każwali.

DIPARTIMENT TAS-SAĦĦA - TINDIF TA' SIT

L-ONOR.

SANDRO SCHEMBRI ADAMI staqsa lill-Ministru tas-Saħħa,.

Kura ta' l-Anzjani u Affarijiet tal-Familja: B'riferenza għall-mistoqsija parlamentari tiegħi numru W2,012 li oriġinarjament saret lill-Viċi Prim Ministru u issa ġiet riferuta lilek, u ċioe' b'riferneza għat-tħaffir fuq sit b'numru ta' permess ma' l-Awtorita' ta' l-Ippjanar PA 5713/96, jista' l-Ministru jara li l-persuna responsabbli mis-sit ineħħi l-ilma li nġema' f'dan is-sit imħaffer permezz ta' pompa jew apparat ieħor biex ma jibqgħux jaqgħu qtates li jispiċċaw jegħrqu fihom, imutu u jnittnu l-post kif ġara u qed jiġri u li s'issa ma sar xejn?

ONOR.

MICHAEL FARRUGIA: Jekk l-Onor.

Interpellant qiegħed jirriferi għas- sit fi Triq Danny Cremona, fi Gwardamangia, nixtieq ninformah li f'nofs Jannar li għadda l-Ispettur tas-Saħħa kien ħa passi biex akkumulu ta' ilma jiġi mbattal minn dan is-sit.

Waqt spezzjoni li saret illum, 4 ta' Marzu, 1998 ġie nnotat li x-xogħol fuq dan is-sit qiegħed ikompli, u fil-preżent ma kien hemm ebda akkumulu ta' ilma.

VALLETTA - TRIQ NOFSINHAR

L-ONOR.

SANDRO SCHEMBRI ADAMI staqsa lill-Ministru tax-Xogħlijiet Pubbliċi u Kostruzzjoni: Jista' l-Ministru jgħid meta se tiġi rranġata l- ħofra fonda li hemm f'South Str, c/w St. Andrew's Str, Valletta fejn Agius & Agius tal-kotba?

ONOR.

CHARLES BUHAGIAR: Peress li l-manutenzjoni tat-toroq fil-Belt hija responsabbilta' tal-kunsill lokali, l-Onor.

Interpellant hu mitlub jagħmel il-mistoqsija tiegħu lill-Ministru kkonċernat.

ĊITTADINANZA - ĊITTADINANZA MALTIJA

L-ONOR.

SANDRO SCHEMBRI ADAMI staqsa lill-Prim Ministru: Jista' l- Prim Ministru jgħid x'inhi l-possibbilta' li persuna minn Bormla li d- dettalji tagħha qed jintbagħtu separatament ta' OPM/EXP/1405/96 jingħata ċittadinanza Maltija?

ONOR.

ALFRED SANT: Ir-raġel li dwaru qiegħed jistaqsi l-Onor.

Interpellant applika biex jiġi reġistrat bħala ċittadin ta' Malta bis-saħħa taż-żwieġ tiegħu ma' mara Maltija.

Din l-applikazzjoni għadha qed tiġi pproċessata u malli tittieħed deċiżjoni, l-applikant jiġi mgħarraf biha minnufih.

ĦAMRUN SPARTANS - GROUND

L-ONOR.

SANDRO SCHEMBRI ADAMI staqsa lill-Ministru tax-Xogħlijiet Pubbliċi u Kostruzzjoni: Għar-rigward tal-ground tal-Ħamrun Spartans, jista' l-Ministru jgħid meta se tiġi esproprjata' l-art/sit li kellha tiġi esproprjata biex darba għal dejjem dan il-club ikun jista' jingħata legal title li clubs oħra diġa' ngħataw?

X'inhuma d-diffikultajiet f'dan ir-rigward?

ONOR.

CHARLES BUHAGIAR: L-art li fuqha nbena l-ground hi art esproprjata minn sidien diversi, dawn huma 'l fuq minn tletin u d- dipartiment għadu qed jipproċessa t-titoli.

Il-gvern qed jikkonsidra għandux jagħti l-faċilitajiet lill-club b'titolu legali li ma jkunx wieħed ta' ċens.